7 Unique Travel Experiences That Can Be Gifted - Malayalam Nativeplanet\n»അവിസ്മരണീയ യാത്ര അനുഭവങ്ങൾ സമ്മാനിക്കൂ; നിങ്ങളുടെ പ്രിയപ്പെ‌ട്ടവർക്കുള്ള സമ്മാനം ഗഭീരമാകട്ടേ!!\nഅവിസ്മരണീയ യാത്ര അനുഭവങ്ങൾ സമ്മാനിക്കൂ; നിങ്ങളുടെ പ്രിയപ്പെ‌ട്ടവർക്കുള്ള സമ്മാനം ഗഭീരമാകട്ടേ!!\nPublished: Monday, December 12, 2016, 14:42 [IST]\nപിറന്നാളിനൊ വിവാഹ വാർഷികത്തിനൊ നിങ്ങൾ നിങ്ങളുടെ പ്രിയപ്പെട്ടവർക്ക് സമ്മാനിക്കുന്ന സമ്മാനങ്ങൾ അമൂല്യമായ ഒന്നായിരിക്കാൻ നിങ്ങൾ ആഗ്രഹിക്കാറില്ലേ. അതുകൊണ്ട് തന്നെ അവ‌ർക്ക് പ്രിയങ്കരമായ ഒരു സമ്മാനം തിരഞ്ഞെടുക്കാൻ നിങ്ങൾ ഏറെ കഷ്ടപ്പെടും. എന്നാൽ നിങ്ങളുടെ പ്രിയപ്പെട്ടവർ ഒരു സഞ്ചാര‌പ്രിയൻ ആണെങ്കിൽ നിങ്ങൾക്ക് അവർക്ക് അവിസ്മരണീയമായ ഒരു യാത്ര തന്നെ സമ്മാനമായി നൽകാം.\nഅവിസ്മരണീയമായ ഒരു യാത്ര എ‌ങ്ങനെയാണ് സമ്മാനമായി നൽകുന്നതെന്ന് എന്നായിരിക്കും നിങ്ങളുടെ ചിന്ത. നിങ്ങൾക്ക് ഒരു ടൂർ പാക്കേജ് അവ‌ർക്ക് ബുക്ക് ചെയ്യാം. അതുല്ല്യമായ യാത്രയാണ് നിങ്ങൾ സമ്മാനിക്കാൻ ഉദ്ദേശിക്കുന്നതെങ്കിൽ സ്ലൈഡുകളിലൂടെ നീങ്ങാം.\n01. ഫ്ലൈബോയ് പാരമോട്ടറിങ്, ഡൽഹി\nവൈവിധ്യമായ യാത്ര അനുഭവങ്ങൾക്ക് പേരു‌കേട്ട സ്ഥലമാണ് തലസ്ഥാന നഗരമായ ഡ‌ൽഹി. ഹെറിട്ടേജ് ടൂർ മുതൽ വന്യജീവി സങ്കേതങ്ങൾ സന്ദർശിക്കാൻ പോലും ഡൽഹി സന്ദർശിക്കുന്നവർക്ക് സാധിക്കും.\nPhoto Courtesy: Remi Jouan\nഡൽഹിയിലെ പ്രശസ്തമായ സാഹസിക വിനോദമാണ് പാരാമോട്ടറിങ്ങ്. പാരച്യൂട്ട് ഗ്ലൈഡർ, യാത്രക്കാരനും പൈലറ്റിനും ഇരിക്കാവുന്ന സീറ്റുകൾ മോട്ടർ ഘടിപ്പിച്ച പ്രൊപ്പെല്ലർ എന്നിവ അടങ്ങിയതാണ് ഇത്.\nPhoto Courtesy: Harris christopoulos\nപാരഗ്ലൈഡിങ് പോലെ പേടി വേണ്ടാത്ത യാത്രയാണ് പാരമോട്ടോറിങിൽ. ആകാശത്ത് കൂടെ പറക്കുമ്പോൾ പൈലറ്റും കൂടെയുണ്ടാകും.\nPhoto Courtesy: Ra Boe\n6 മുത‌ൽ 8 കിലോമീറ്റർ ദൂരം വരെ പറക്കാൻ ഓൺലൈനിൽ ബുക്ക് ചെയ്യാം. ഒരാൾക്ക് 4750 രൂപയാണ് നിരക്ക്.\nPhoto Courtesy: Kontest.eu\nഡൽഹി, ഗൂർഗാവ്, ഗോവ എന്നിവിടങ്ങലിലെല്ലാം ഈ സൗകര്യം ലഭ്യമാണ്\nPhoto Courtesy: Excitinglives\n02. ഹോട്ട് എയർ ബലൂൺ റൈഡ്, ജയ്‌പൂർ\nബലൂണില് ഒരു ആകാശ യാത്ര നടത്തിയാലോ? കേള്‍ക്കുമ്പോള് നിങ്ങള്‍ക്ക് ചെറിയ ഭയം തോന്നുണ്ടാകാം അല്ലേ? പക്ഷെ ഭയപ്പെടേണ്ട കാര്യമൊന്നും ഇല്ലാ. ജയ്പ്പൂരില് ചെന്നാല് നിങ്ങള്‍ക്ക് ബലൂണില് ആകശത്ത് കറങ്ങി നടക്കാം.\nPhoto Courtesy: www.skywaltz.com\nനഗരത്തിന് മുകളിലൂടെയുള്ള ഈ ബലൂൺ യാത്രയുടെ പേരാണ് ഹോട്ട് ബലൂൺ സഫാരി. സ്കൈ വാൽട്സ് എന്ന എന്റർടെയിൻമെന്റ് കമ്പനിയാണ് ഇവിടെ ഈ ബലൂൺ സഫാരി നടത്തുന്നത്.\nയാത്ര ആംബേർ കോട്ടയിൽ നിന്ന്\nനിങ്ങൾക്ക് സഞ്ചരിക്കാനുള്ള ബലൂൺ ജയ്പ്പൂരിലെ ആംബേർ കോട്ടയിൽ നിന്നാണ് ആകാശത്തേക്ക് ഉയരുന്നത്. ആംബേ കോട്ടവരെ നിങ്ങളെ അവർ കാറിൽ എത്തിക്കും.\nപൈലറ്റ് അടക്കം ആറു പേർ\nപൈലറ്റ് അടക്കം ആറുപേരാണ് ഒരു ബലൂണിൽ സഞ്ചരിക്കുക. ബലൂൺ യാത്രയെക്കുറിച്ച് അടുത്ത സ്ലൈഡുകളിൽ\nബലൂൺ യാത്രയ്ക്ക് മൂന്ന് പാക്കേജ് ആണ് കമ്പനി ഏർപ്പെടുത്തിയിരിക്കുന്നത്, സ്കൈ വിസ, സ്കൈ സെയിൽ, സ്കൈ എക്സ്ക്ലൂസിവ്. 12000 രൂപ മു‌തലാണ് ബലൂൺ യാത്രയുടെ നിരക്ക്.\n03. ആഢംബര ബോട്ട് യാത്ര, മുംബൈ\nആഢംബരത്തോട് നിങ്ങള്‍ക്ക് വിരോധമില്ലെങ്കില് മുംബൈയിൽ നിന്ന് ആഢംബര ബോട്ടില് നിങ്ങള്‍ക്ക് ഇഷ്ടമുള്ള രീതിയില് യാത്ര ചെയ്യാം. പ‌കല്, രാത്രി യാത്രകള്‍ക്ക് സൗകര്യമുണ്ട്. മുംബൈയു‌ടെ തീരത്തുകൂടെ അസ്തമയ കാഴ്ചകാ‌ണാനും ആഢംബര ബോട്ട് സര്‍വീ നടത്തുന്നുണ്ട്.\nPhoto Courtesy: Andrew McMillan\nപരമാവധി പത്ത് പേരെ ഉള്‍ക്കൊ‌ള്ളാനാകുന്ന ആകര്‍ഷകവും വൃത്തിയുമുള്ള വലിയ ബോട്ടാണ് ഇത്. ഉറങ്ങാന് മുറിയും ടോയിലറ്റുമൊക്കെ ഇതില് ഉണ്ടാകും. ഗെയ്റ്റ്‌വേ ഓഫ് ഇന്ത്യ മു‌തല് അലിബാഗ് ബീച്ച് വരെയുള്ള യാത്രയാണ് മികച്ച അനു‌ഭവം നല്‍കുന്നത്.\nPhoto Courtesy: Mateusz Włodarczyk\nബോട്ട് കമ്പനി‌ക്കാര് സഞ്ചാരികള്‍ക്കായി നിരവധി പാക്കേജുകള് ഒരുക്കിയിട്ടുണ്ട്. സഞ്ചാരികളുടെ ആവശ്യാനുസരണം ബോട്ടില് യാത്ര ചെയ്യാം. ബോട്ട് യാത്ര‌യിലെ കാഴ്ചകള് ഇവയിക്കെയാണ്. മറൈന് ഡ്രൈവ്, മുംബൈ സ്കൈലൈ‌ന്, ബന്ദ്ര - വൊ‌ര്‍ളി സീലിങ്ക്, മധ് ദ്വീപ്, ഗോറായ് പോലുള്ള വടക്കന് ബീച്ചുകള്, മത്സ്യബന്ധ‌നം.\nPhoto Courtesy: Andrew (Tawker)\nമണിക്കൂറിനാണ് മിക്ക ആഡംബര ബോട്ടുകളും നിരക്ക് കണക്കാക്കുന്നത്. 10,000 രൂപ മുതലാണ് പലബോട്ടുകളും മണിക്കൂറിന് ഈടാക്കുന്നത്.\nPhoto Courtesy: Ed g2s\nചില ആഢംബര ബോട്ടു‌കള് പരി‌ചയപ്പെടാം\nമുംബൈയില് നിരവധി ആഢംബര ബോട്ട് കമ്പനികള് ഉണ്ട് അവയില് ചി‌ല‌ത് ഇ‌വയാണ് 1. ഗേറ്റ്‌വേ ചാര്‍ട്ടേഴ്സ് (Gateway Charters) 2. ബ്ലൂ ബേ മറൈന് (Blue Bay Marine) 3. ഓഷ്യന് ബ്ലൂ (Ocean Blue)\nPhoto Courtesy: Janee\n04. വൈൻ ടൂർ, നാസിക്\nമുന്തിരിവള്ളികൾക്ക് പ്രണയത്തിന്റെ ലഹരിയാണ്. പാകമായ മുന്തിരിയിൽ നിന്ന് നിർമ്മിച്ച വീഞ്ഞിനേക്കാൾ ലഹരിയുണ്ടാകും, പ്രിയതമയോടൊപ്പം മുന്തിരിവള്ളികൾക്ക് ഇടയിലൂടെ ഉലാത്തുമ്പോൾ. ക്രിസ്മസും ന്യൂയറുമൊക്കെ വരവായി ഈ ആഘോഷവേള കൂടുതൽ ആനന്ദകരമാക്കാൻ വ്യത്യസ്തമായ സ്ഥലങ്ങൾ തെരഞ്ഞെടുത്താലോ.\nഈ ശൈത്യകാലത്തെ അവധിക്കാലം കമ്പളിപുതച്ച് ആഘോഷിക്കാൻ, നാസിക്കിലേയും കർണാടകയിലേയും ചില മുന്തിരിത്തോപ്പുകൾ തെരഞ്ഞെടുക്കാം. വൈനുകൾക്ക് പേരുകേട്ട നാസിക്കിലാണ് ഇന്ത്യയിൽ ഏറ്റവും കൂടുത‌ൽ മുന്തിരിത്തോട്ടങ്ങൾ ഉള്ളത്.\nPhoto Courtesy: grovervineyards.in\nസുല വൈ‌ൻ യാർഡ്സ്\nഇന്ത്യയിലെ തന്നെ ഏറ്റവും പ്രശസ്തമായ മുന്തിരിത്തോട്ടമാണ് സുല വൈ‌ൻ യാർഡ്സ്. 1997ലാണ് ഇവിടെ വൈനറി സ്ഥാപിച്ചത്. ലോക നിലവാരത്തിലുള്ള വൈനാണ് ഇവിടെ നിർമ്മിക്കുന്നത്. ഇവിടെ സന്ദർശിക്കുന്നവർക്ക് കുറഞ്ഞ നിരക്കിൽ വിവിധ തരത്തിലുള്ള വൈനുകൾ രുചിക്കാൻ അവസരമുണ്ട്. ഇവിടെ സന്ദർശിക്കുന്നവർക്ക് താമസിക്കാനും അവസരമുണ്ട്. നാസിക്കിൽ നിന്ന് ഇരുപത് മിനിറ്റ് യാത്ര ചെയ്ത് ഗംഗാപൂർ - സാവർഗോൺ റോഡിലാണ് ഈ വൈ‌ൻ യാർഡ് സ്ഥിതി ചെയ്യുന്നത്.\nഇന്ത്യയിലെ പ്രശസ്തമായ മറ്റൊരു വൈനറിയാണ് ഷോട്ടോ ഇൻഡാഷ്. 1982ൽ സ്ഥാപിച്ച ഈ മുന്തിരിത്തോട്ടം 2,000 ഏക്കറിലാണ് വ്യാപിച്ച് കിടക്കുന്നത്. വെറും 150 രൂപയ്ക്ക് ആറിൽപ്പരം വ്യത്യസ്തമായ വൈനുകൾ രുചിക്കാൻ ഇവിടെ അവസരമുണ്ട്. അവധി ദിവസങ്ങളിൽ ഇവിടെ എത്തിച്ചേർന്നാൽ നിങ്ങൾക്ക് മുന്തിരിത്തോപ്പുകൾ ചുറ്റിക്കാണാനുള്ള അവസരവും ഉണ്ട്. പൂനയിൽ നിന്ന് 85 കിലോമീറ്റർ അകലെയായി പൂനെ നാസിക് ഹൈവെയിലാണ് ഈ മുന്തിരിത്തോട്ടം സ്ഥിതി ചെയ്യുന്നത്. www.chateauindage.com\n2007 ഫെബ്രുവരിയിലാണ് ഈ വൈനറി സ്ഥാപിച്ചത്. 400 എക്കറിലായി പരന്ന് കിടക്കുന്ന ഇവിടുത്തെ മുന്തിരിത്തോട്ടം സഞ്ചാരികളുടെ പറുദീസയാണ്. ഇവിടെ ഒരുക്കിയിരിക്കുന്ന മൂന്ന് കൃത്രിമ തടാകത്തിൽ സഞ്ചാരികൾക്ക് ബോട്ട് സവാരിക്ക് അവസരമുണ്ട്. താമസിക്കാനും ഇവിടെ സൗകര്യം ഒരുക്കിയിട്ടുണ്ട്. നാസിക്കി‌ൽ നിന്ന് 22 കിലോമീറ്റർ വടക്കായാണ് ഈ വൈ‌ൻ യാർഡ് സ്ഥിതി ചെയ്യുന്നത്. നാസിക്ക് - ഡിൻഡോരി റോഡിലാണ് ഇത് സ്ഥിതി ചെയ്യുന്നത്. www.chateaudori.com\n05. ഡീപ് സീ ഫിഷിംഗ്, ചെന്നൈ\nചെന്നൈയിൽ നിന്ന് ഉൾക്കടലിലേ‌ക്ക് പോയി മീൻ പിടിക്കാം എന്ന് കേൾക്കുമ്പോൾ ആർക്കും ഒന്ന് പോകാൻ തോന്നും. തീരത്ത് നിന്ന് രണ്ട് മണിക്കൂർ,4മണിക്കൂർ, 8 മണിക്കൂർ എ‌ന്നിങ്ങനെയാണ് ട്രി‌പ്പുകൾ രണ്ട് മണിക്കൂർ യാത്രയ്ക്ക് 6,800 രൂപയാണ് നിരക്ക്.\n06. ബം‌ജി ജം‌പിംഗ്, ഋഷികേശ്\nനിങ്ങളുടെ പ്രിയപ്പെട്ടയാൾ സാഹസികനായ ഒരാൾ ആണെങ്കിൽ അവർക്ക് ബംജി ജംപിങ് നിങ്ങളുടെ ചെലവിൽ നടത്താൻ അവസരം നൽകാം. ഇന്ത്യയുടെ സാഹസിക തലസ്ഥാനം എന്ന് അറിയപ്പെടുന്ന ഋഷികേശിൽ ഇതിനുള്ള അവസരമുണ്ട്. 83 മീറ്റർ ഉയര‌ത്തിൽ നിന്ന് ഒരാൾക്ക് ചാടാൻ ചെലവാകുന്ന തുക 3100 രൂപയാന്.\nPhoto Courtesy: taymtaym\n07. ഫ്ലൈയിംഗ് ഫോക്സ്, ഡൽഹി - ജയ്‌പൂർ ഹൈവെ\nഡ‌ൽഹിയിലുള്ള സഞ്ചാരികൾക്ക് ആസ്വദിക്കാവുന്ന ഒരു സാഹസിക വിനോദമാണ് ഡ‌ൽഹി ജയ്‌പൂർ ഹൈവേയിലൂടെ രണ്ട് മൂന്ന് മണിക്കൂർ നീളുന്ന സി‌പ് ലൈൻ യാത്രയാണ് ഇത്. 3000 രൂപയാണ് ഒരാൾക്കുള്ള ചെലവ്.\nPhoto Courtesy: Oxyman\nRead more about: travel ideas സാഹസിക യാത്ര സാഹസിക വിനോദം


Ocean Waves നെക്ലേസും കമ്മലുകളും സെറ്റ് - ഡിസൈൻ മാഗസിൻ\nനെക്ലേസും കമ്മലുകളും സെറ്റ്\nനെക്ലേസും കമ്മലുകളും സെറ്റ് സമകാലിക ആഭരണങ്ങളുടെ മനോഹരമായ ഒരു ഭാഗമാണ് ഓഷ്യാനിക് തരംഗങ്ങളുടെ മാല. ഡിസൈനിന്റെ അടിസ്ഥാന പ്രചോദനം സമുദ്രമാണ്. ഇത് വിശാലത, ചൈതന്യം, വിശുദ്ധി എന്നിവയാണ് മാലയിൽ പ്രദർശിപ്പിച്ചിരിക്കുന്ന പ്രധാന ഘടകങ്ങൾ. സമുദ്രത്തിലെ തിരമാലകൾ തെളിക്കുന്നതിന്റെ ഒരു ദർശനം അവതരിപ്പിക്കാൻ ഡിസൈനർ നീലയുടെയും വെള്ളയുടെയും നല്ല ബാലൻസ് ഉപയോഗിച്ചു. 18 കെ വെളുത്ത സ്വർണ്ണത്തിൽ കൈകൊണ്ട് നിർമ്മിച്ചതും വജ്രങ്ങളും നീലക്കല്ലും കൊണ്ട് അലങ്കരിച്ചിരിക്കുന്നു. മാല വളരെ വലുതും അതിലോലവുമാണ്. ഇത് എല്ലാത്തരം വസ്ത്രങ്ങളുമായി പൊരുത്തപ്പെടുന്ന തരത്തിൽ രൂപകൽപ്പന ചെയ്‌തിരിക്കുന്നു, എന്നാൽ ഇത് ഓവർലാപ്പ് ചെയ്യാത്ത ഒരു നെക്ക്ലൈൻ ഉപയോഗിച്ച് ജോടിയാക്കാൻ കൂടുതൽ അനുയോജ്യമാണ്.\nപദ്ധതിയുടെ പേര് : Ocean Waves, ഡിസൈനർമാരുടെ പേര് : Rajashri Parashar, ക്ലയന്റിന്റെ പേര് : Rajashri Parashar.\nആഭരണങ്ങൾ, കണ്ണട, വാച്ച് ഡിസൈൻ\nനെക്ലേസും കമ്മലുകളും സെറ്റ് Rajashri Parashar Ocean Waves


ബന്ധങ്ങൾ (നോവൽ - 41)\nഉച്ചയ്ക്ക് ഊണ് കഴിച്ചു കൊണ്ടിരുന്ന വേളയിലായിരുന്നു താഴത്ത് വടക്ക് തറവാട്ടിലേക്ക് ഗോപാലന് വന്നു കയറിയത്.\nനാട്ടിലെ അറിയപ്പെടുന്ന തടി വെട്ടുകാരനായ അയാള്‍ക്ക് ബേബിച്ചന്‍റെ വീട് പണിക്കായി നരന്തു പോലെയുള്ള രണ്ടു തേക്ക് തടി വെട്ടിയതിന് ശേഷം പണിയൊന്നും കിട്ടിയിരുന്നില്ല. ഗോപാലന്‍റെ വാര്‍ധക്യസഹജമായ അവശത മുതലെടുത്തുകൊണ്ട് യുവരക്തത്തിളപ്പുള്ള ചെറുപ്പക്കാര് ആ രംഗം കൈ അടക്കിയെന്നു പറയുന്നതാവും ശരി. ഗോപാലന്‍റെ അപ്രതീക്ഷിതമായ ആ കടന്നു വരവിനെ പറ്റിയറിഞ്ഞപ്പോള് ഈപ്പച്ചന് അതിയായ സന്തോഷം തോന്നാതിരുന്നില്ല.\nഈപ്പച്ചന്‍റെ ആ ആഹ്ലാദപ്രകടനത്തിന് എടുത്തു പറയത്തക്ക ഒന്നു രണ്ട് കാരണങ്ങള് കൂടിയുണ്ടായിരുന്നു.\nഒന്നാമതായി സരസ മനോഭാവക്കാരനായ ഗോപാലന്‍റെ സംസാരം കേള്‍ക്കുമ്പോള് ഈപ്പച്ചന്‍റെ മനസ്സ് കുളിര്‍മ്മയുടെ വേദിയായി മാറും. രണ്ടാമത്തേതായിട്ടുള്ളത് പണി കൂലിയിലുള്ള വ്യത്യാസം തന്നെയാണ്.\n"കൂലിയിലുള്ള ആ വ്യതാസം മൂലം ഈപ്പച്ചനെപ്പോലെയുള്ള ആളുകളില് നിന്നും പണി ഉറപ്പാക്കുവാന് ഗോപാലന് കഴിഞ്ഞിരുന്നു".\nതാന് ഇവിടെ ഇരിക്ക്. ഊണ് കഴിച്ചു കഴിഞ്ഞിട്ട് അച്ചായന് ഇങ്ങോട്ട് വരും. മറിയാമ്മച്ചി തെല്ല് ഗൌരവത്തില് ഗോപാലനോട് അത്രയും പറഞ്ഞിട്ടു അടുക്കളയിലേക്ക് ഉള്‍വലിഞ്ഞു. തൊടിയില് നിന്നും വാഴയില എടുക്കുവാനായി മുറ്റത്ത് കൂടി കടന്നു പോയ അന്നമ്മയെ കണ്ടപ്പോള് ഗോപാലന്‍റെ മനസ്സ് വര്‍ഷങ്ങള്‍ക്ക് പുറകിലേക്ക് പ്രയാണം ആരംഭിച്ചു.\nദിവസങ്ങളും, മാസങ്ങളും, വര്‍ഷങ്ങളുമെല്ലാം എത്ര പെട്ടന്നാണ് ഓടി മറഞ്ഞു പോകുന്നതെന്ന് അയാള് ഓര്‍ത്തു.\nനാടുകാണി പാലത്തില് വന്ന് വണ്ടിയില് ഇറങ്ങുമ്പോള് രാത്രിയേറെയായിരുന്നു. വണ്ടിയുടെ അവസാനത്തെ സ്റ്റോപ്പ് ആയതിനാലാവും കൂടെ ഇറങ്ങിയ അന്നമ്മയെയും, ബെന്നിയേയും താന് ശ്രദ്ധിച്ചത്. രാത്രി ഒറ്റയ്ക്ക് ഒരു സ്ത്രീയും കുഞ്ഞും വിജനമായ പാതയിലൂടെ യാത്ര ചെയ്യുന്നതിന്‍റെ ഭവിഷത്തുകള് തിരിച്ചറിഞ്ഞ ഗോപാലന് അവരെ ഇവിടെ കൊണ്ടുവന്ന് ആക്കുകയായിരുന്നു. അന്ന് മുതല് തുടങ്ങിയതാണ് ബേബിച്ചനുമായുള്ള സൌഹൃദം.\nഅമ്മാമ്മോ..... ഗോപാലന് നീട്ടി വിളിച്ചു.\nആ ശബ്ദത്തിന്‍റെ ഉടമയാരെന്ന് അറിയുവാനുള്ള ആകാംക്ഷയോടെ തിരിഞ്ഞു നോക്കിയ അന്നമ്മ കണ്ടത് ഗോപാലനെയായിരുന്നു.\nഗോപാലനുമായി കുശലാന്യേക്ഷണം നടത്തുന്നതിനിടയിലാണ് കിണറ്റുകരയില് നിന്നും മറിയാമ്മച്ചിയുടെ ഉച്ചത്തിലുള്ള വിളി അന്നമ്മ കേട്ടത്.\nനീ അവിടെ എന്തെടുക്കുകയാടീ?..ഇങ്ങോട്ടൊന്ന് വന്ന് കിണറ്റില് നിന്നും വെള്ളം കോരിക്കേ. അന്നമ്മ ഗോപാലനോട് സംസാരം മുഴുപ്പിക്കാതെ തന്നെ കിണറ്റുകരയിലേക്ക് നടന്നു.\nഗോപാലന് അപ്പോള് ചിന്തിച്ചത് മറ്റൊരു കാര്യമായിരുന്നു.\n"കിണറ്റില് നിന്നും അന്നമ്മയെ കൊണ്ട് വെള്ളം കോരിപ്പിക്കുന്നതിന്‍റെ യുക്തി എത്ര ആലോചിച്ചിട്ടും ഗോപാലനു മനസ്സിലായില്ല".\nടാങ്കിലേക്ക് വെള്ളം അടിക്കുവാന് മോട്ടോര് ഉണ്ടെങ്കിലും അത് പ്രവത്തിപ്പിക്കാതെ അവരെ കഷ്ടപ്പെടുത്തുവാനുള്ള തള്ളയുടെ ബുദ്ധികൂമ്മതയില് ഗോപാലന് പുച്ഛം തോന്നി. മനസ്സില് തോന്നിയ വേദന അമര്‍ഷമായി പുറത്തു വരുത്തിയത് തൊടിയിലേക്ക് നീട്ടി തുപ്പികൊണ്ടായിരുന്നു.\nആരാ... .... അമ്പിളി ചാവടിയില് നിന്നും , തിണ്ണയിലൂടെ അടുക്കളയിലേക്ക് നടക്കുന്നതിനിടയില് ഗോപാലനോടായി ചോദിച്ചു. അതിന് മറുപടി ഗോപാലന് പറഞ്ഞില്ല. പകരം അമ്പിളിയോടായി മറ്റൊരു ചോദ്യം ചോദിച്ചു.\n.... ഉമ്മച്ചന്‍റെ ഭാര്യ അമ്പിളി........\nആദ്യമായിട്ടാണ് അമ്മാമ്മയെ കാണുന്നത്... ഈപ്പച്ചനേയും, മറിയാമ്മാച്ചിയേയും, ബേബിച്ചനേയും, അന്നമ്മയേയും, പിള്ളാരേയുമൊക്കെ അറിയാമെന്നാല്ലാതെ മറ്റാരേയും പരിചയമില്ല. ക്ഷമാപണം പോലെ വിനീതനായി ഗോപാലന് മൊഴിഞ്ഞു.\nമറുപടി ഒന്നും പറയാതെ മുഖം വീര്‍പ്പിച്ചു കൊണ്ട് അമ്പിളി അടുക്കളയിലേക്ക് നടന്നു. ആ നടപ്പ് കണ്ടപ്പോള് ഗോപാലന് മുറ്റത്തേക്ക് വീണ്ടുമൊന്ന് കാര്‍ക്കിച്ചു തുപ്പിയിട്ട് മെല്ലെ പറഞ്ഞു ..\nഅഹങ്കാരി .. ഇവിടുത്തെ അമ്മച്ചിയുടെ മരുമക്കളില് ഏറ്റവും വിഷമേറിയ സന്തതി ആണെന്ന് തോന്നുന്നു.\nഎന്താ ഗോപാലാ.... അവിടെ തന്നെ നിന്ന് കളഞ്ഞത്?.\nഊണ് കഴിഞ്ഞ് ഇത്തിരി നേരം മയക്കവും കഴിഞ്ഞ് അവിടേക്ക് കടന്നു വന്ന ഈപ്പച്ചന്‍റെ ചോദ്യം കേട്ടപ്പോള് ഗോപാലന് മറ്റുള്ള ചിന്തകള്‍ക്ക് താല്‍കാലികമായ വിരാമം ഇട്ടുകൊണ്ട് ഈപ്പച്ചനെ നോക്കിയൊന്ന് ചിരിച്ചു..\nതാന് എന്‍റെ കൂടെ തൊടിയില് വരെയൊന്നു വന്നേ..\nഉമ്മച്ചന്‍റെയും, ജെസ്സിയുടെയും വീട് പണിയുടെ കാര്യം നടക്കുന്നതിനിടയില് ഈപ്പച്ചന് ഗോപാലനോടായി വിസ്തരിച്ചു പറഞ്ഞു. ഉമ്മച്ചന് അടയാളപ്പെടുത്തി വെച്ചിരിക്കുന്ന മരങ്ങള് കാട്ടി കൊണ്ടായിരുന്നു തടി വെട്ടുന്നതിനെ പറ്റി സംസാരിച്ചത്.\nഎത്രയും പെട്ടന്ന് തന്നെ പണി തുടങ്ങിയാല് നല്ലതായിരുന്നു. തറകല്ല് കെട്ടി കഴിയുമ്പോഴേക്കും തടി അവിടെ കൊണ്ടു ചെന്ന് കൊടുത്തേക്കാമെന്ന് ഞാന് ഏറ്റിരിക്കുന്നതാ..\nഗോപാലന് സന്തോഷം തോന്നാതിരുന്നില്ല. പണിയില്ലാതെ അലഞ്ഞു തിരിഞ്ഞു നടന്ന തനിക്ക് അപ്രതീക്ഷിതമായി വന്നു ചേര്‍ന്ന സൌഭാഗ്യമാണ് ഈ ജോലി. ഹൃദയഭിത്തിയിലെ ഞരമ്പുകള് സന്തോഷം കൊണ്ട് വലിഞ്ഞു പൊട്ടുമോയെന്നൊരു സന്ദേഹം ഗോപാലന്‍റെ മനസ്സില് ഭീതിയുടെ നിഴലുകള് വീഴ്ത്തി.\nസഹോദരിയുടെ മകന് വിനോദിനെ കൂടി വിളിച്ചാല് മാത്രമേ തടിവെട്ട് പെട്ടെന്ന് തീര്‍ക്കുവാന് കഴിയുകയുള്ളൂ. നീ എങ്ങനെയെങ്കിലും ഉടനെ തന്നെ വെട്ടി തീര്‍ത്തു തരണം. ഒക്കെ ശരിയാക്കാം അപ്പച്ചാ... നാളെ രാവിലെ തന്നെ ഞാന് ഇങ്ങ് എത്തിയേക്കാം .\nസന്തോഷാധിക്യത്താല് വീട്ടിലേക്ക് തിരകെ നടക്കുന്നതിനിടയില് ഗോപാലന് വയലാര് രാമവര്‍മ്മയുടെ ഒരു പാട്ട് ഈണത്തില് മൂളുവാന് മറന്നില്ല...\n" ഓ... ഓ....ഓ\nകാവേരി വെള്ളം പടിഞ്ഞാട്ട്\nകാണാത്ത തിരകള് കാണാലോ\nകാവേരി വെള്ളം പടിഞ്ഞാട്ട്"\nഅതേ സമയം അമ്പിളി ചെന്നിതോട്ടിലേക്ക് പോകുവാനുള്ള ഒരുക്കത്തില് ആയിരുന്നു. ഗള്‍ഫില് നിന്നും കൊണ്ടു വന്നിരിക്കുന്ന സാധനങ്ങള് മിക്കവാറും പൊതിഞ്ഞു കെട്ടുന്നത് കണ്ടപ്പോള് മറിയാമ്മച്ചിയ്ക്ക് വിഷമം തോന്നാതെയിരുന്നില്ല.\nഒത്തിരി സാധനങ്ങള് ചെന്നിതോട്ടിലേക്ക് കൊണ്ടുപോകുവാന് ഉണ്ടല്ലോയെന്ന് മനസ്സില് ഓര്‍ക്കുകയും, അത് പ്രകടിപ്പിക്കുവാനുള്ള ബുദ്ധിമുട്ട് മറയ്ക്കുവാനുള്ള തന്ത്രപ്പാടില് മറിയാമ്മച്ചി ഉച്ചത്തില് അമ്പിളിയോടായി പറഞ്ഞു.\n" ചെന്നിതോട്ടിലേക്ക് പോകുവാന് നിനക്ക് വലിയ വണ്ടി വേണമായിരിക്കുമല്ലോ?..\nഅമ്മച്ചി പറഞ്ഞതിന്‍റെ പൊരുള് തിരിച്ചറിഞ്ഞെങ്കിലും അമ്പിളി ഉച്ചത്തില് മറുത്തൊന്നും പറയാതെ മനസ്സില് പിറുപിറുത്തു.\n" നിങ്ങള് കോഴിക്കോടിന് വന്ന് അനുഭവിക്കുവാന് കിടക്കുന്നതേ ഉള്ളു .. തള്ളേ"


ഹാരിയെയും മെഗാനെയും കെട്ടിക്കാനുള്ള ചുമതല കാന്റര്‍ബറി ആര്‍ച്ച്ബിഷപ്പിന്; വിവാഹത്തിന് ശേഷം കുതിരവണ്ടിയില് നഗരപ്രദ്യക്ഷണം; സെന്റ് ജോര്‍ജ്ജ് ഹാളില് റിസപ്ഷന്; രാജകീയ വിവാഹത്തിന്റെ വിവരങ്ങള് പുറത്തുവിട്ട് കൊട്ടാരം\nലോകനേതാക്കളെ ക്ഷണിക്കുന്ന കാര്യത്തില് ഇപ്പോഴും അണിയറയില് ചര്‍ച്ചകള് അരങ്ങേറുന്നതായാണ് സൂചന\nകാന്റര്‍ബറി ആര്‍ച്ച്ബിഷപ്പിന്റെ മുഖ്യകാര്‍മ്മികത്വത്തില് വിവാഹം കഴിച്ച ശേഷം ഹാരി രാജകുമാരനും മെഗാന് മാര്‍ക്കിളും വിന്‍ഡ്‌സറില് കുതിരവണ്ടിയില് നഗരപ്രദ്യക്ഷണം നടത്തും. മെയ് 19ന് നടക്കുന്ന രാജകീയ വിവാഹത്തെക്കുറിച്ചുള്ള വിവരങ്ങള് കെന്‍സിംഗ്ടണ് കൊട്ടാരം പുറത്തുവിട്ടതോടെയാണ് രണ്ട് മൈല് ദൈര്‍ഘ്യമുള്ള നഗരം ചുറ്റല് സ്ഥിരീകരിച്ചത്. ആറ് തെരുവുകള് കടന്ന് വിന്‍ഡ്‌സര് കാസിലില് തിരികെയെത്തുന്ന യാത്രയില് ദമ്പതികളെ ഒരുനോക്ക് കാണാന് ലോകത്തിന്റെ വിവിധ ഭാഗങ്ങളില് നിന്നുമുള്ളവര് ഒഴുകിയെത്തുമെന്നാണ് പ്രതീക്ഷിക്കുന്നത്.\n15-ാം നൂറ്റാണ്ടിലെ സെന്റ് ജോര്‍ജ്ജ് ചാപ്പലില് നടക്കുന്ന വിവാഹ സര്‍വ്വീസ് വിന്‍ഡ്‌സര് ഡീന് കൂടിയായ റൈറ്റ് റവ. ഡേവിഡ് കോണറാകും നയിക്കുക. ആര്‍ച്ച്ബിഷപ്പ് ജസ്റ്റിന് വെല്‍ബിക്ക് മുന്‍പാകെയാണ് രാജകീയ ദമ്പതികള് വിവാഹ പ്രതിജ്ഞ എടുക്കുക. വിവാഹമോചിതയായ സ്ത്രീയെ വിവാഹം കഴിക്കാന് ഒരുങ്ങിയിട്ടും ഇതിന് ചര്‍ച്ച് ഓഫ് ഇംഗ്ലണ്ടിന്റെ അനുമതി ലഭിച്ച ആധുനിക കാലത്തെ പ്രഥമ മുതിര്‍ന്ന രാജകുടുംബാംഗമാണ് 33-കാരനായ ഹാരി. ചാള്‍സ് രാജകുമാരനും, കോണ്‍വാള് ഡച്ചസിനും 2005-ല് സെന്റ് ജോര്‍ജ്ജ് ചാപ്പലില് ബ്ലസിംഗ് ലഭിച്ചെങ്കിലും മതപരമായ ചടങ്ങിന് പകരം വിന്‍ഡ്‌സര് ഗില്‍ഡ്ഹാളില് സിവില് സര്‍വ്വീസാണ് ലഭിച്ചത്.\n12 മണിക്ക് ആരംഭിക്കുന്ന സര്‍വ്വീസ് 1 മണിക്ക് അവസാനിക്കുമെന്ന് കെന്‍സിംഗ്ടണ് കൊട്ടാരം വ്യക്തമാക്കി. നഗരപ്രദ്യക്ഷണം കഴിഞ്ഞ് തിരിച്ചെത്തിയാല് സെന്റ് ജോര്‍ജ്ജ് ഹാളില് ക്ഷണിക്കപ്പെട്ട അതിഥികള്‍ക്ക് റിസപ്ഷന് നല്‍കും. വൈകുന്നേരം ചാള്‍സ് രാജകുമാരന് ആതിഥ്യം അരുളുന്ന പാര്‍ട്ടി നടക്കും. നവദമ്പതികള്‍ക്കും അടുത്ത സുഹൃത്തുക്കള്‍ക്കും, കുടുംബാംഗങ്ങള്‍ക്കുമായാണ് പാര്‍ട്ടി. 2011-ല് വില്ല്യം-കെയ്റ്റ് ദമ്പതികള്‍ക്കും ഇത്തരത്തില് ചാള്‍സ് പാര്‍ട്ടി നല്‍കിയിരുന്നു. അതേസമയം ചടങ്ങിലേക്ക് ലോകനേതാക്കളെ ക്ഷണിക്കുന്ന കാര്യത്തില് ഇപ്പോഴും അണിയറയില് ചര്‍ച്ചകള് അരങ്ങേറുന്നതായാണ് സൂചന.\nഅമേരിക്കന് പ്രസിഡന്റ് ഡൊണാള്‍ഡ് ട്രംപിനെ ക്ഷണിക്കാതെ ഹാരിയുടെ സുഹൃത്ത് ബരാക് ഒബാമയെ ക്ഷണിച്ചാല് പണിയാകുമെന്ന് സര്‍ക്കാര് വക്താക്കള് മുന്നറിയിപ്പ് നല്‍കിയിട്ടുള്ളതിനാല് ആരെയും വിളിക്കേണ്ടെന്ന നിലയിലാണ് തല്‍ക്കാലം കാര്യങ്ങള്.


ഇടതുകാലിലെ മന്ത് വലതുകാലിലേക്ക് മാറി; തെരഞ്ഞെടുപ്പുഫലം നല്‍കുന്ന പാഠം ഇതെന്ന് അഡ്വ. ജയശങ്കര്\nഅമൃത ഇന്‍സ്റ്റിറ്റ്യൂട്ട് സംഘടിപ്പിച്ച പരിപാടിയില് ആള്‍ദൈവങ്ങള്‍ക്കെതിരെ ആഞ്ഞടിച്ച് പിണറായി\nSaturday 11th March 2017 3:41pm\nSaturday 11th March 2017 3:36pm\nതിരുവനന്തപുരം: ഇടതുകാലിലെ മന്ത് വലതുകാലിലേക്കും വലതുകാലില് നിന്നു വീണ്ടും ഇടതുകാലിലേക്കും മാറുന്നതുപോലെയാണ് അഞ്ച് സംസ്ഥാനങ്ങളിലെയും തെരഞ്ഞെടുപ്പുഫലമെന്ന് അഡ്വക്കറ്റ് ജയശങ്കര്.\nഅഴിമതിക്കും കെടുകാര്യസ്ഥതയ്ക്കും കുടുംബാധിപത്യത്തിനും എതിരായ ജനവിധിയാണ് ഇതെന്നും ജയശങ്കര് ഫേസ്ബുക്ക് പോസ്റ്റില് പറയുന്നു. 2007 -12 കാലത്തെ മായാവതിയുടെയും 2012 -17 കാലത്തെ അഖിലേഷ് യാദവിന്റെയും ദുര്‍ഭരണം കൊണ്ട് പൊറുതിമുട്ടിയ ഉത്തര്‍പ്രദേശുകാര് ഇത്തവണ ബി.ജെ.പി.ക്ക് ഒരവസരം നല്‍കി. അതുതന്നെ ഉത്തരാഖണ്ഡിലും സംഭവിച്ചു. വിജയ് ബഹുഗുണയുടെയും ഹരീഷ് റാവത്തിന്റെയും ദുര്‍ഭരണത്തിനും കെടുകാര്യസ്ഥതയ്ക്കും ജനം കടുത്ത ശിക്ഷ നല്‍കി.\nപഞ്ചാബില് പത്തുകൊല്ലം ദീര്‍ഘിച്ച അകാലി ബി.ജെ.പി. ഭരണത്തിന് വോട്ടര്‍മാര് അന്ത്യകൂദാശ നല്‍കി ഭരണമുന്നണി മൂന്നാം സ്ഥാനത്തേക്ക് തള്ളപ്പെട്ടു.മണിപ്പൂരില് കോണ്‍ഗ്രസിനും ഗോവയില് ബി.ജെ.പി.ക്കും ആവരര്‍ഹിച്ച പരാജയം കിട്ടിയില്ലെന്നും ജയശങ്കര് പറയുന്നു.\nനാറാണത്തുഭ്രാന്തന്റെ കഥപോലെയാണ് നമ്മുടെ ജനാധിപത്യം. ഇടതുകാലിലെ മന്ത് വലതുകാലിലേക്കുമാറ്റും; വലതുകാലില് നിന്നു വീണ്ടും ഇടതുകാലിലേക്കും മാറ്റും. അഞ്ച് സംസ്ഥാനങ്ങളിലെയും തെരഞ്ഞെടുപ്പുഫലം നല്‍കുന്ന പാഠം ഇതാണ്.\nഅഴിമതിക്കും കെടുകാര്യസ്ഥതയ്ക്കും കുടുംബാധിപത്യത്തിനും എതിരായ ജനവിധി എന്ന് ഒറ്റവാചകത്തില് പറയാം. 2007 -12 കാലത്തെ മായാവതിയുടെയും 2012 -17 കാലത്തെ അഖിലേഷ് യാദവിന്റെയും ദുര്‍ഭരണം കൊണ്ട് പൊറുതിമുട്ടിയ ഉത്തര്‍പ്രദേശുകാര് ഇത്തവണ ബി.ജെ.പി.ക്ക് ഒരവസരം നല്‍കി. കനത്ത ഭൂരിപക്ഷവും നല്‍കി.\nDont Miss വോട്ടിങ് യന്ത്രത്തില് തിരിമറി നടത്തി ബി.ജെ.പി തിരഞ്ഞെടുപ്പ് അട്ടിമറിച്ചു; മുസ്‌ലീം മേഖലയില് പോലും ബി.ജെ.പി വിജയിച്ചതെങ്ങനെയെന്നും മായാവതി\nഅതുതന്നെ ഉത്തരാഖണ്ഡിലും സംഭവിച്ചു. വിജയ് ബഹുഗുണയുടെയും ഹരീഷ് റാവത്തിന്റെയും ദുര്‍ഭരണത്തിനും കെടുകാര്യസ്ഥതയ്ക്കും ജനം കടുത്ത ശിക്ഷ നല്‍കി.\nപഞ്ചാബില് പത്തുകൊല്ലം ദീര്‍ഘിച്ച അകാലി ബി.ജെ.പി. ഭരണത്തിന് വോട്ടര്‍മാര് അന്ത്യകൂദാശ നല്‍കി ഭരണമുന്നണി മൂന്നാം സ്ഥാനത്തേക്ക് തള്ളപ്പെട്ടു.\nമണിപ്പൂരില് കോണ്‍ഗ്രസിനും ഗോവയില് ബി.ജെ.പി.ക്കും ആവരര്‍ഹിച്ച പരാജയം കിട്ടിയില്ല. ഗോവ മുഖ്യമന്ത്രിയെത്തന്നെ തോല്‍പ്പിച്ചു. ഈ തെരഞ്ഞെടുപ്പിലെ താരം തീര്‍ച്ചയായും ഇറോം ശര്‍മിള ആയിരുന്നു. അഖിലേഷ് യാദവ് ലഖ്നൗവിലെ ജോസ് കെ.മാണിയാണെന്ന് തെളിയിച്ചു.\nതെരഞ്ഞെടുപ്പു ഫലത്തെക്കുറിച്ചു ഇതുവരെ കേട്ടതില് ഏറ്റവും ചിന്തോദീപകമായ അഭിപ്രായം പറഞ്ഞത് മാര്‍ക്‌സിസ്റ്റ് വൈതാളികന് ഭാസുരേന്ദ്ര ബാബുവാണ്. യു.പി.യില് ബി.ജെ.പിക്ക് താത്കാലികമായ വിജയം ഉണ്ടായിരിക്കുന്നുവത്രേ! എല്ലാ വിജയവും താത്കാലികമല്ലേ സഖാവേ? അതുകൊണ്ടല്ലേ അഞ്ചുകൊല്ലം കൂടുമ്പോള് വീണ്ടും തെരഞ്ഞെടുപ്പ് നടത്തുന്നത്?


‘എന്റെ സഹോദരി അത് പുറത്തുപറയുമെന്ന് ബിഷപ്പിന് സംശയം തോന്നിയിരുന്നെങ്കില് മറ്റൊരു അഭയ ഉണ്ടായേനേ’. ജലന്ധര് ബിഷപ്പ് ഫ്രാങ്കോ മുള്ളയ്ക്കല് പലതവണ പീഡിപ്പിച്ചിട്ടും പരാതി നല്‍കാന് ഇത്രയും വൈകിയതെന്തെന്ന ചോദ്യത്തോട് പ്രതികരിച്ചുകൊണ്ട് പീഡനത്തിന് ഇരയായ കന്യാസ്ത്രീയുടെ സഹോദരി മാതൃഭൂമി പത്രത്തിനു നല്‍കിയ അഭിമുഖത്തില് പറഞ്ഞ വാക്കുകളാണിത്. തങ്ങള്‍ക്കെതിരെ നടക്കുന്ന അതിക്രമങ്ങള്‍ക്കെതിരെ ശബ്ദിക്കാന് കന്യാസ്ത്രീകളടക്കമുള്ളവര് എത്രത്തോളം ഭയക്കുന്നുവെന്ന് ഈ വാക്കുകളില് വ്യക്തമാണ്.\n‘കൊന്നുകളയുമായിരുന്നു. പുറത്തുപറഞ്ഞാല് വച്ചേക്കില്ലെന്ന് ബിഷപ്പ് ഭീഷണിപ്പെടുത്തിയിട്ടുമുണ്ട്. ചേച്ചിക്ക് വലിയ ധൈര്യമില്ലാത്ത കൂട്ടത്തിലാണ്. ഭീഷണിയെ അതിജീവിക്കാനുള്ള ധൈര്യമില്ലായിരുന്നു’ എന്നാണ് സഹോദരി പറഞ്ഞത്.\nസഭയ്‌ക്കെതിരായ ആരോപണങ്ങളില് പ്രതിസ്ഥാനത്തു നില്‍ക്കുന്ന ജലന്ധര് ബിഷപ്പ് അടക്കമുള്ളവര് ആരോപണത്തെ പ്രതിരോധിക്കുന്നത് യുവതി ആരോപണവുമായി മുന്നോട്ടുവരാന് വൈകിയെന്നു പറഞ്ഞുകൊണ്ടാണ്. ‘പെട്ടെന്ന് ഇങ്ങനെയൊരു ആരോപണം ഇപ്പം വന്നതുകൊണ്ടുള്ള അതിശയം, അത് എനിക്കുമാത്രമല്ല എല്ലാവര്‍ക്കുമുണ്ട്’ എന്നു പറഞ്ഞുകൊണ്ട് യുവതിയെ സംശയത്തിന്റെ നിഴലില് നിര്‍ത്തി സ്വയം പ്രതിരോധിക്കാനാണ് ജലന്ധര് ബിഷപ്പ് ശ്രമിച്ചത്.\nഎന്നാല് ഇത്തരം വിമര്‍ശനങ്ങള്‍ക്കുള്ള മറുപടിയാണ് ആക്രമണത്തിന് ഇരയായ കന്യാസ്ത്രീ അടക്കം ബിഷപ്പിനെതിരെ രംഗത്തുവന്നിട്ടുള്ളവരുടെ വാക്കുകള്. ‘സഭയ്ക്ക് പുറത്താരോടെങ്കിലും ഞാനനുഭവിച്ച പീഡനങ്ങള് പറയുന്നതെങ്ങനെ. സഭയിലെ നീതി നടപ്പിലാക്കേണ്ടവരോടെയെല്ലാം തുറന്നു പറയുകയും പരാതി നല്‍കുകയും ചെയ്തിട്ടും നടപടിയുണ്ടായില്ലെന്നു മാത്രമല്ല, മൗനം പാലിക്കുകയും ചെയ്തു. അങ്ങനെയാണ് നാലുവര്‍ഷം നീണ്ടുപോയത്.’ എന്നാണ് കന്യാസ്ത്രീ പറഞ്ഞത്.\nമദര് ജനറല് ഉള്‍പ്പെടെയുള്ളവരോട് പരാതിപ്പെട്ടപ്പോള് അവരും ബിഷപ്പിനെതിരെ പ്രതികരിക്കാന് ഭയക്കുന്ന തരത്തിലാണ് പ്രതികരിച്ചതെന്നും കന്യാസ്ത്രീ പറയുന്നു. ‘ഞാനെങ്ങനെയാണ് ബിഷപ്പിനെതിരെ നീങ്ങുക’യെന്നാണ് പീഡനം സംബന്ധിച്ച് പരാതിപ്പെട്ടപ്പോള് മദര് ജനറല് പറഞ്ഞതെന്നാണ് അവര് പറയുന്നത്.\nപീഡനമേറ്റ കന്യാസ്ത്രീയ്‌ക്കൊപ്പം നിലകൊണ്ട അഞ്ചു കന്യാസ്ത്രീകള്‍ക്കും നേരിടേണ്ടിവന്നത് ഭീഷണികള് തന്നെയാണ്. കന്യാസ്ത്രീയ്‌ക്കൊപ്പം നിന്നാല് അതിന്റെ ഫലം അനുഭവിക്കേണ്ടിവരും എന്നാണ് ഈ അഞ്ചു സിസ്റ്റര്‍മാര്‍ക്കും മദര് സൂപ്പീരിയര് അയച്ച കത്തില് ഭീഷണിപ്പെടുത്തുന്നത്. ‘ബിഷപ്പിനെതിരായ പ്രവര്‍ത്തനങ്ങളില് നിന്നു വിട്ടുനില്‍ക്കണം. ബിഷപ്പ് പീഡിപ്പിച്ചെന്നു പറഞ്ഞ കന്യാസ്ത്രീക്കൊപ്പം നില്‍ക്കുന്നവര് വിമതപക്ഷത്താണ്. ബിഷപ്പിനെ ഇല്ലാതാക്കാന് ശ്രമിക്കുന്നു. കോണ്‍ഗ്രിഗേഷന് നാണക്കേടുണ്ടാക്കുന്ന സമീപനമാണിത്. അതിനാല് വിമതരോട് സഹകരിക്കരുത്. സഹകരിച്ചാലുണ്ടാകുന്ന ഭവിഷ്യത്തുകള്‍ക്ക് നിങ്ങള് മാത്രമായിരിക്കും ഉത്തരവാദിയെന്നും’ മുന്നറിയിപ്പു നല്‍കുന്നതായിരുന്നു കത്ത്.\nസഭയ്ക്കുള്ളിലെ അതിക്രമങ്ങള്‍ക്കെതിരെ ശബ്ദിക്കുന്ന സ്ത്രീകള് ആക്രമിക്കപ്പെടാറുണ്ടെന്ന ആരോപണം ശരിവെക്കുന്ന തരത്തിലായിരുന്നു സഭയ്‌ക്കെതിരെ ഉയര്‍ന്ന ആരോപണങ്ങളില് എറണാകുളം അങ്കമാലി അതിരൂപതാ വൈദികന് ഫാ അഗസ്റ്റിന് വട്ടോളിയുടെ പ്രതികരണം. ‘ഇന്ന് നമ്മുടെ കന്യാസ്ത്രീകള് ബലാത്സംഗം ചെയ്യപ്പെടുന്നു. എങ്ങനെയാണ് നമ്മുടെ അമ്മമാര് ഈ ലോകത്ത് ജീവിക്കുന്നത്. നമ്മുടെ കന്യാസ്ത്രീകള് ഈ ലോകത്ത് അനുഭവിക്കുന്ന പീഡകള് കണ്ടില്ലെന്നു നടിക്കരുത്. അവരുടെ അധ്വാനമാണ് നമ്മുടെ പലസ്വത്തും. അത് പുരോഹിത മേധാവികള് ധൂര്‍ത്തടിക്കുകയാണ്. സന്യാസിനികള് എന്ത് സ്വാതന്ത്ര്യമാണ് അനുഭവിക്കുന്നത്’ എന്നാണ് ഫാദര് അഗസ്റ്റിന് വട്ടോളി പറഞ്ഞത്.\nഅധോലോകമെന്നൊക്കെ പറയാന് പറ്റുന്ന ഒരു അവസ്ഥയാണ് സഭയ്ക്കുള്ളതെന്നാണ് സിസ്റ്റര് ജെസ്മി ഡൂള്‍ന്യൂസിനോടു പറഞ്ഞത്.\n‘പുറത്താണ് ഞങ്ങള്‍ക്ക് സംരക്ഷണം ഇല്ലാത്തത്, അകത്ത് ഞങ്ങള് വളരെ സേഫാണെന്നായിരുന്നു അഭയാ കേസ് വരുന്നതുവരെ ഞങ്ങള് വിചാരിച്ചത്. അഭയക്കേസ് ഞങ്ങള്‍ക്ക് ഷോക്കടിപ്പിച്ചിരുന്നു. എനിക്ക് ഭയം തോന്നിയിരുന്നു. വിമലാ കോളജിലെ മുകളിലെ റൂമില് നിന്നും ഞാന് തണുത്ത വെള്ളം എടുക്കാനായി താഴേക്കിറങ്ങുമ്പോഴൊക്കെ പെട്ടെന്ന് എന്നെ ആരെങ്കിലും ആക്രമിക്കുമോ, ആരെങ്കിലും ഒളിച്ചിരിക്കുന്നുണ്ടോയെന്നൊക്കെയുള്ള ഭയമായിരുന്നു മനസില്. അന്നാണ് ഞാന് ആദ്യമായി മനസിലാക്കിയത് ഞങ്ങള്‍ക്ക് അകത്ത് സേഫ്റ്റിയില്ലെന്ന്.’ അവര് പറയുന്നു.\nഓര്‍ത്തഡോക്‌സ് സഭ പീഡനം; പ്രതികളായ രണ്ടു വൈദികരും കീഴടങ്ങി\nMonday 13th August 2018 10:57am\nThursday 19th July 2018 8:17pm


പ്രിയതമയ്ക്കൊപ്പം പണ്ടു പ്രണയനിമിഷങ്ങള് ചിലവിട്ട ബീച്ചില്, മകനൊപ്പം ചാക്കോച്ചന് | Kunchacko Boban Shares shankumugham beach from shankumugham beach\nപ്രിയതമയ്ക്കൊപ്പം പണ്ടു പ്രണയനിമിഷങ്ങള് ചിലവിട്ട ബീച്ചില്, മകനൊപ്പം ചാക്കോച്ചന്\nമനോരമ ലേഖകൻ June 01, 2022 08:43 AM IST\nരണ്ടു പതിറ്റാണ്ടുകള്‍ക്ക് മുന്‍പ്, ഭാര്യ പ്രിയക്കൊപ്പം ശംഖുമുഖം കടല്‍ത്തീരത്ത് പ്രണയനിമിഷങ്ങള് ചിലവിട്ട ഓര്‍മയുമായി മലയാളത്തിന്‍റെ പ്രിയനടന് കുഞ്ചാക്കോ ബോബന്. ഇപ്പോള് അതേ കടല്‍ത്തീരത്ത് മകനോടൊപ്പം നില്‍ക്കുന്ന ചിത്രം പങ്കുവച്ച ചാക്കോച്ചന്‍റെ വാക്കുകളില് ഓര്‍മയുടെ മധുരം നിറയുന്നു.\n“റൊമാന്റിക് നിമിഷങ്ങള് പങ്കിടാന് ഞാൻ എന്‍റെ പ്രിയതമയ്ക്കൊപ്പം പോകാറുണ്ടായിരുന്ന ഇടമായിരുന്നു ഇത്. ഏകദേശം 23 വർഷങ്ങൾക്ക് ശേഷം, ഇതാ ഞങ്ങളുടെ ഈ സുന്ദരമായ ചെറിയ പകർപ്പുമായി ഞാൻ വീണ്ടും ഇവിടെ എത്തിയിരിക്കുന്നു..” ചാക്കോച്ചന് കുറിച്ചു.\nതിരുവനന്തപുരത്തുകാരെ സംബന്ധിച്ചിടത്തോളം ഓരോ മണല്‍ത്തരിയിലും ഗൃഹാതുരത്വത്തിന്‍റെ തിളക്കമാര്‍ന്ന ഓര്‍മ ഒളിപ്പിച്ചുവച്ച ശംഖുമുഖം കടൽത്തീരത്തെ സ്വര്‍ണവെയില് വൈകുന്നേരങ്ങള് വിലമതിക്കാനാവാത്തതാണ്. മാളുകളും ലക്ഷ്വറി സൗകര്യങ്ങള് ഉള്ള കഫേകളും ഹോട്ടലുകളുമെല്ലാം നിറയെ ഉള്ള ഇക്കാലത്ത്, സുഹൃത്തുക്കളോടും മറ്റു പ്രിയപ്പെട്ടവരോടുമൊപ്പം ഉല്ലാസകരമായ നിമിഷങ്ങള് ചിലവഴിക്കുന്നതിനായി വളരെ സമാധാനപരമായ അന്തരീക്ഷമാണ് ശംഖുമുഖം ഒരുക്കുന്നത്; അതും അഞ്ചു പൈസ ചിലവില്ലാതെ!\nതിരുവനന്തപുരത്തിന്‍റെ പടിഞ്ഞാറ് ഭാഗത്തായി, തിരുവനന്തപുരം രാജ്യാന്തര വിമാനത്താവളത്തിന് വളരെ അടുത്താണ് ബീച്ച്. വിശാലമായ പഞ്ചാരമണലും ശാന്തമായ അന്തരീക്ഷവും, നഗരത്തിലെ ജനക്കൂട്ടത്തിന്‍റെ ഇരമ്പമില്ലാത്ത സുന്ദരമായ വൈകുന്നേരങ്ങളും ബീച്ചിന്‍റെ മുഖമുദ്രകളാണ്.\nഈറ്റിങ് കിയോസ്‌കുകളുള്ള "സ്റ്റാർ ഫിഷ് റെസ്റ്റോറന്റ്", കാർ പാർക്കിങ് സൗകര്യമുള്ള ഓപ്പൺ എയർ തിയേറ്റർ എന്നിവയുമുണ്ട് ബീച്ചില്. ബീച്ചിനരികെയുള്ള ഓൾഡ് കോഫി ഹൗസിൽ രുചികരമായ ഭക്ഷണം ആസ്വദിക്കാം.\nനഗരത്തിന്‍റെ അധിപനായ ശ്രീ അനന്തപത്മനാഭന്‍റെ 'ആറാട്ടുകടവ്' ആയി ശംഖുമുഖം ബീച്ച് കണക്കാക്കപ്പെടുന്നു. തിരുവനന്തപുരത്ത് ആറാട്ടു നാളിൽ പത്മനാഭസ്വാമി, നരസിംഹം, ശ്രീകൃഷ്ണൻ എന്നിവരുടെ ചിത്രങ്ങൾ ഘോഷയാത്രയായി ശംഖുമുഖം കടൽത്തീരത്ത് ലക്കാദിവ് കടലിലേക്ക് കൊണ്ടുപോകുന്നു. രാജകുടുംബാംഗങ്ങൾ, സായുധരായ കാവൽക്കാർ, ക്ഷേത്ര അധികാരികൾ, മൌണ്ട് പോലീസ്, ഉദ്യോഗസ്ഥർ എന്നിവരുടെ അകമ്പടിയോടെ രാജകീയ വാളുമായി തിരുവിതാംകൂർ മഹാരാജാവ് ഘോഷയാത്ര നയിക്കും. ശംഖുമുഖത്ത് ആചാരപരമായ സ്നാനത്തിനുശേഷം ഇവ കൊണ്ടുപോകുന്നതോടെ ഉത്സവം സമാപിക്കുന്നു.\nവിശേഷാവസരങ്ങളിൽ ആയിരക്കണക്കിന് ഹിന്ദുക്കൾ ഈ കടല്‍ത്തീരത്ത് 'ബലി തർപ്പണം' നടത്തുന്നു. വിനായക ചതുർത്ഥി സമയത്ത് ഗണേഷ് നിമർജന്‍റെ പ്രധാന ലൊക്കേഷൻ ശംഖു മുഖമാണ്. എന്നാല് ഈ പ്രദേശം മുഴുവൻ മാലിന്യം നിറഞ്ഞതിനാൽ ബീച്ചിന്‍റെ അവസ്ഥ ഇപ്പോള് അല്‍പ്പം പരിതാപകരമാണ്.\nകാനായി കുഞ്ഞിരാമന്‍റെ ‘സാഗരകന്യക’ ശിൽപം ഇവിടുത്തെ മറ്റൊരു ആകർഷണമാണ്. ഈ ഭീമൻ പ്രതിമയ്ക്ക് 35 മീറ്ററിലധികം നീളമുണ്ട്. കുട്ടികൾക്കായുള്ള ജവഹർലാൽ നെഹ്‌റു പാർക്ക് ഓഫ് ട്രാഫിക് സൈന്‍സ് ഇവിടെയാണ് സ്ഥിതി ചെയ്യുന്നത്. ചെറിയ കുട്ടികൾക്ക് സൈക്ലിങ് സൗകര്യവും പാർക്കിൽ ഒരുക്കിയിട്ടുണ്ട്.\nബീച്ചിനടുത്താണ് പ്രശസ്തമായ വേളി ടൂറിസ്റ്റ് വില്ലേജ്. ഈ പിക്‌നിക് സ്പോട്ടിൽ ബോട്ടിംഗ് സൗകര്യം ലഭ്യമാണ്. സ്പീഡ് ബോട്ടുകൾ, റെസ്റ്റോറന്റുകൾ, മനോഹരമായ പൂന്തോട്ടങ്ങൾ എന്നിവയെല്ലാം ഇവിടെയുണ്ട്. കൂടാതെ, ഇന്ത്യൻ എയർഫോഴ്‌സിന്‍റെ സതേൺ എയർ കമാൻഡിന്‍റെ സൈനിക മേഖലയും വിമാനത്താവളത്തിന്‍റെ ഒരു ഭാഗവും ശംഖുമുഖം ബീച്ചിനടുത്തായാണ് സ്ഥിതി ചെയ്യുന്നത്.\nEnglish Summary: Kunchacko Boban Shares pictures from shankumugham beach\n5b5f1sov26p2tqt83eerpsvdvd https-www-manoramaonline-com-travel-travel-kerala video-component


പരിശുദ്ധാത്മാവിന്‍റെ പ്രചോദനത്തിൽ അമല്‍ദേവും നെല്‍സനും - print - വത്തിക്കാന് ന്യൂസ്\nപരിശുദ്ധാത്മാവിന്‍റെ പ്രചോദനത്തിൽ അമല്‍ദേവും നെല്‍സനും\nകെസ്റ്ററും സംഘവും ആലപിച്ച “സ്രഷ്ടാവാം പാവനാത്മാവേ...” പുരാതന Veni Creator Spiritus എന്ന ഗീതത്തിന്‍റെ പരിഭാഷ : ശബ്ദരേഖ ‘സ്റ്റെരിയോ ട്രാക്ക്...’\n1. ഓ.എസ്.ജെ. സഭയുടെ നിർമ്മിതി\nകേരളത്തില് കൊടുങ്ങല്ലൂര് കേന്ദ്രമാക്കി പ്രവര്‍ത്തിക്കുന്ന ഒ.എസ്.ജെ സഭയാണ് (Oblates of St Joseph) മലയാളത്തിലുള്ള ഈ പരിശുദ്ധാത്മ ഗീതത്തിന്‍റെ നിർമ്മാതാക്കൾ. സഭാസ്ഥാപകനായ വിശുദ്ധ ജോസഫ് മരേല്ലോ പിതാവിന്‍റെ വിശുദ്ധപദ പ്രഖ്യാപനം അവസരമാക്കി 2001-ല് നിര്‍മ്മിച്ച വാഴ്ത്തിടുവിൻ എന്ന ഗാനശേഖരത്തിലുള്ളതാണീ ഗാനം. ഒ.എസ്.ജെ സഭയുടെ ഈ ഗാനശേഖരത്തിന്‍റെ പണിപ്പുരയില് നെല്‍സൺ ഫെർണാണ്ടസ് എന്ന നാടക ഗാന രചയിതാവിനെക്കൊണ്ട് പരിശുദ്ധാത്മഗീതം എഴുതിക്കണമെന്നു നിര്‍ബന്ധം പിടിച്ചത് അമല്‍ദേവാണ്. നിര്‍മ്മാതാക്കളായ ഓഎസ്ജെ അച്ചന്‍മാരുടെ ലിസ്റ്റില് പരിശുദ്ധാത്മഗീതം ഇല്ലായിരുന്നു. Veni CreatorSpiritus എന്ന പുരാതന ലത്തീൻ പരിശുദ്ധാത്മ ഗീതം മലയാളത്തിൽ ചെയ്യണമെന്നത് അമൽദേവിന്‍റെ അഭിപ്രായമായിരുന്നു. മൂലരചന അന്നുതന്നെ അദ്ദേഹം പരിഭാഷപ്പെടുത്തി. കൊച്ചി അമരാവതയിൽ നെൽസൺ ഫെർണാണ്ടസിന്‍റെ അടുക്കൽ അന്നുതന്നെ പോകണമെന്നായി സംഗീതസംവിധായകൻ. ഉടനെ ഞങ്ങൾ കാറിൽ കൊച്ചിക്കു പുറപ്പെട്ടു.\n2. കാറ്റേ കടലേ വാ... എന്ന ഗാനത്തിന്‍റേയും\nഒത്തിരി നാടകഗാനങ്ങളുടേയും രചയിതാവ്\nഒരു മണിക്കൂർകൊണ്ട് അമരാവതിയിലെ വസതിയിൽ എത്തി. അന്നൊരു ഞായറാഴ്ച, വൈകുന്നേരം ടിവിയില് സന്തോഷ് ട്രോഫി ഫുട്ബോള് മത്സരം ‘ലൈവ്’ കണ്ടുകൊണ്ടിരിക്കുകയായിരുന്നു നെല്‍സണ് ഫെര്‍ണാണ്ടസ്. നാടകവും, സംഗീതവും സാഹിത്യവും പോലെതന്നെ പ്രിയമാണ് സപ്തതി കഴിഞ്ഞ നെല്‍സന് സ്പോര്‍ട്സും കളികളും! ഞങ്ങളെ സ്വീകരിച്ചിട്ട് അദ്ദേഹം പറഞ്ഞു, “കളി ഇപ്പോൾ തീരും മാഷേ!” അങ്ങനെ ഞങ്ങളും ആ കളിയുടെ അവസാനഭാഗം കണ്ടു. കളി തീർത്തിട്ടാണ് അദ്ദേഹം സംസാരിക്കാൻ തയ്യാറായത്.\n3. അമൽദേവിന്‍റെ ലത്തീൻ പരിജ്ഞാനം\nഅമല്‍ദേവ് Veni Creator ഗീതം ഗദ്യരൂപത്തില് പരിഭാഷപ്പെടുത്തിയത് മണിമണിപോലെ നെല്‍സനു വിവരിച്ചു കൊടുത്തു. പരിശുദ്ധാരൂപിയെ സ്രഷ്ടാവായ ദൈവമായിട്ടും സകലത്തിന്‍റെയും പ്രായോജകരായിട്ടും വര്‍ണ്ണിക്കുന്ന അമല്‍ദേവിന്‍റെ വിവരണം നെല്‍സനെ ആശ്ചര്യപ്പെടുത്തി! അദ്ദേഹം ശ്രദ്ധയോടെ കേട്ടുകൊണ്ട് ചില ആശയങ്ങൾ കുറിച്ചെടുത്തു. ലത്തീൻ മൂലരചനയില് വൃത്തബദ്ധമായ 32 വരികളുണ്ടായിരുന്നു. ലത്തീന് രചന ഇത്ര അര്‍ത്ഥഗര്‍ഭമോ... എന്ന് ഇടയ്ക്ക് നെല്‍സണ് ആശ്ചര്യം പ്രകടിപ്പിച്ചു. ത്രിത്വത്തിലെ മൂന്നാമനെ വിളിച്ചപേക്ഷിക്കുന്ന ഒരു സഹസ്രാബ്ദത്തിലേറെ പഴക്കമുള്ള ആശയപ്രാധാന്യമുളള ഗഹനമായ പ്രാര്‍ത്ഥനയാണിതെന്ന് അല്‍ദേവ് വ്യക്തമാക്കി. നെല്‍സന് സന്തോഷത്തോടെ എഴുതാമെന്നു സമ്മതിച്ചെങ്കിലും... അല്പം വിഷമത്തോടെ അമല്‍ദേവിനോട് ചോദിച്ചു, “ഒരാഴ്ച കഴിഞ്ഞു പോരെ മാഷേ...?” നെല്‍സന്‍റെ മനസ്സില് സന്തോഷ് ട്രോഫിയും അതിന്‍റെ തുടർന്നുള്ള ഫൈനലുമായിരുന്നു. അമല്‍ദേവ് അനിഷ്ടം പ്രകടമാക്കാതെയെങ്കിലും സമ്മതിച്ചു. ഞങ്ങള് മടങ്ങി.\n3. എഴുതിത്തീരുംവരെ ഉറക്കംകെട്ട അനുഭവം\nപിറ്റേന്നു രാവിലെ 8 മണിക്കു സി.എ.സി-ല് (Cochin Arts & Communications, Ernakulam) നെല്‍സണ് ഫെര്‍ണാണ്ടസിന്‍റെ ഫോണ്! പാട്ട് എഴുതി തീര്‍ന്നുവത്രെ! വിശ്വസിക്കാനായില്ല. നെല്‍സന്‍റെ വ്യാഖ്യാനം ഇങ്ങനെയായിരുന്നു. അന്നത്തെ സന്തോഷ് ട്രോഫി ക്വാര്‍ട്ടര് ഫൈനല്‍സ് രണ്ടാമത്തെ കളിയും കണ്ടു വൈകി ഉറങ്ങാൻ ഒരുങ്ങിയെങ്കിലും ഉറങ്ങാനായില്ലത്രെ. മനസ്സുനിറയെ അമല്‍ദേവ് വിവരിച്ച പരിശുദ്ധാത്മ ഗീതത്തിന്‍റെ മൂലകൃതിയിലെ ബിംബങ്ങളായിരുന്നു – തീനാവും അംഗുലിയുമെല്ലാം നെൽസന്‍റെ മനസ്സിനെ വീര്‍പ്പുമുട്ടിക്കുകയും ഉറക്കം കെടുത്തുകയും ചെയ്തു. പിന്നെ എഴുതാനും പ്രേരിപ്പിച്ചു! ആ നവംമ്പര് പാതിരാവിന്‍റെ ചെറുകുളിരില് അദ്ദേഹത്തിന്‍റെ മനസ്സിൽ മനോഹരമായ വരികള് വിരിഞ്ഞു.\n4. ഔദ്യോഗിക ഗാനമായി അംഗീകരിക്കാവുന്ന\n“വേനി ക്രെയാത്തോറി”ന്‍റെ മലയാളസൃഷ്ടി\nമൂലകൃതിയുടെ ഈണത്തിന്‍റെ ചുവടുപിടിച്ച് അമല്‍ദേവ്... സ്രഷ്ടാവാം പാവനാത്മാവേ... ചിട്ടപ്പെടുത്തി. കെസ്റ്ററും സംഘവും മനോഹരമായി പാടിയിരിക്കുന്നു! പ്രതിഭകള്‍ക്ക് അഭിനന്ദനങ്ങള്! ഏവർക്കും പെന്തക്കോസ്താ മഹോത്സവത്തിന്‍റെ ആശംസകള്! എങ്കിലും ഇന്നും കേരളത്തിലെ കത്തോലിക്കാ സഭയ്ക്ക് പൊതുവായൊരു പരിശുദ്ധാത്മഗീതം ഇല്ലല്ലോ എന്നത് ഒരു ദുഃഖസത്യമാണ്. പരിശുദ്ധാത്മാവ് നമ്മെ നയിക്കട്ടെ... മനസ്സുകളെ തെളിയിക്കട്ടെ!!\nA സ്രഷ്ടാവാം പാവനാത്മാവേ,\nസൃഷ്ടികളാമിവരില് വരേണേ നിന്‍റെ\nA ആശ്വാസദായകന് നീയേ\nദൈവത്തില് വരദാനം നീയേ\nജീവന്‍റെ ഉറവും തീനാവും നവ്യ-\nആത്മീയ തൈലവും നീയേ.\nB ദൈവത്തിന് കൈവിരല് നീയേ\nസ്വര്‍ഗ്ഗത്തില് കൈയ്യൊപ്പും നീയേ\nജീവന്‍റെ വചസ്സുകള് നാവില് നിത്യം-\nനീ തെളിച്ചീടുന്ന നേരം\nസ്നേഹത്തിന് ശീലുകള് മൂളും ഞങ്ങള്\nC മാംസരക്തങ്ങളെ നിന്‍റെ\nജീര്‍ണ്ണതയെല്ലാം ഒളിക്കും മന്നില്\nC വഴികാട്ടിയായി നീ വന്നാല്\nD ദൈവത്തെയും പുത്രനെയും\nഅവരുടെ ആത്മാവാം നിന്നില് പാരം\nD ദൈവപിതാവിന്നും സുതനും\n5. ലത്തീൻ മൂലരചനയെക്കുറിച്ച്\nജെര്‍മ്മനിയിലെ മെയിന്‍സ് രൂപതയുടെ മെത്രാനായിരുന്ന റബാനൂസ് മാവുരൂസ് (Rabanus Maurus 776-856) രചിച്ച് സംഗീതാവിഷ്ക്കാരം ചെയ്തതാണ് Veni Creator Spiritus പരിശുദ്ധാത്മ ഗീതം. സഭയുടെ പുരാതന ലത്തീന് ഗാനശേഖരമായ Liber Usualis, അനുദിന ഗാനാഞ്ജലിയില് ഉള്‍പ്പെടുത്തിയിട്ടുള്ള ഈ ഗീതം കത്തോലിക്കാ സഭയുടെ ഔദ്യോഗിക പ്രാര്‍ത്ഥനയാണ്. പെന്തക്കോസ്ത മഹോത്സവം, വൈദികപട്ടം, മെത്രാഭിഷേകം, സ്ഥൈര്യലേപനം തുടങ്ങിയ ശ്രേഷ്ഠമുഹൂര്‍ത്തങ്ങളില് ഉപയോഗിക്കുന്ന ഈ ഗീതം ഭക്തിയോടെ ആലപിക്കുകയോ, ഗദ്യരൂപത്തില് ഉരുവിടുകയോ ചെയ്യുന്നവര്‍ക്ക് പ്രത്യേക അവസരങ്ങളില് (Eg. On the Solemnity of Pentecost) സഭ പൂർണ്ണ പാപമോചനം അനുവദിക്കുന്നുണ്ട്.


എന്നെ നോക്കിയ ശേഷം വിജയ് അകത്തേക്ക് പോയി. അതിന് ശേഷം എന്നോടൊപ്പം അഭിനയിക്കില്ലെന്ന് പറഞ്ഞു. വെളിപ്പെടുത്തലുമായി നടൻ ഷിജു – 12 HOT NEWS\nസീരിയൽ വ്യവസായത്തിലെ സജീവ നടനാണ് ഷിജു. സീ കേരള ചാനലിൽ സംപ്രേഷണം ചെയ്യുന്ന ‘നീയും ഞാനും’ എന്ന പരമ്പരയിലൂടെ താരം വീണ്ടും മലയാളി പ്രേക്ഷകർക്കിടയിൽ തരംഗമാകുന്നു. താരത്തിന്റെ പ്രകടനത്തിന് പ്രേക്ഷകർക്കിടയിൽ നല്ല സ്വീകാര്യതയാണ് ലഭിച്ചത്.\nസിനിമ സീരിയൽ രംഗങ്ങളിൽ നിന്ന് ഉണ്ടാകുന്ന ചെറിയ പ്രശ്നങ്ങൾ പോലും അത് തുറന്നുകാട്ടുകയാണെങ്കിൽ, അത് സോഷ്യൽ മീഡിയയിൽ വലിയ ചർച്ചയായി മാറും. ഒരു കളിക്കാരനെക്കുറിച്ചുള്ള വാർത്ത ആരാധകർക്കിടയിൽ കാട്ടുതീ പോലെ പടരുകയും സോഷ്യൽ മീഡിയയിൽ വൈറലാവുകയും ചെയ്യുന്നത് അസാധാരണമല്ല.\nഏഷ്യാനെറ്റിൽ സംപ്രേഷണം ചെയ്ത ‘സ്വന്തം’ പരമ്പരയിലൂടെയാണ് നടി മിനിസ്ക്രീനിൽ അരങ്ങേറ്റം കുറിച്ചത്. പിന്നീട് അഭിനയിച്ച ഓരോ പരമ്പരയിലും നായകനും വില്ലൻ വേഷങ്ങളിലും തിളങ്ങാൻ നടന് കഴിഞ്ഞു. കഴിഞ്ഞ വർഷം ഫെബ്രുവരിയിൽ നിങ്ങളും ഞാനും പ്രക്ഷേപണം ആരംഭിച്ചു.\nവർഷങ്ങളോളം മലയാള സിനിമയിൽ സഹനടനായിരുന്നു. താരം മലയാളത്തിൽ മാത്രമല്ല മറ്റ് ഭാഷകളിലും അഭിനയിച്ചിട്ടുണ്ട്. അതുകൊണ്ടാണ് മലയാള സിനിമ സീരിയൽ രംഗം പോലെ മറ്റ് ഭാഷകളിലും താരത്തിന് ധാരാളം ആരാധകരുള്ളത്.\nതാൻ അഭിനയിക്കാൻ പോയ ഒരു സിനിമയിൽ ഉണ്ടായ ഒരു അനുഭവമാണ് താരം ഇപ്പോൾ വെളിപ്പെടുത്തുന്നത്. വിജയ്‌ക്കൊപ്പം ഒരു സിനിമ ചെയ്യേണ്ടി വന്നുവെന്നും അത് തെറ്റായിപ്പോയെന്നും താരം പറയുന്നു. എന്നാൽ വിശദീകരണത്തിൽ, വിജയ് അവരുടെ ഓഫീസിലേക്ക് പോയി, കാരണം അദ്ദേഹം മിസ്സി ആണെന്ന് പറയുന്നത് ശരിയല്ലെന്നും വിജയ്ക്ക് സിനിമയിൽ ഒരു നെഗറ്റീവ് കഥാപാത്രമുണ്ടെന്നും വിജയ്ക്ക് എന്നെ കാണണം.\nഎന്നിട്ട് അകത്തേക്ക് പോയി. എനിക്കൊപ്പം അഭിനയിക്കാൻ താൽപര്യമില്ലെന്നും ഷിജു വെളിപ്പെടുത്തി. സെൽവയാണ് ചിത്രം സംവിധാനം ചെയ്തത്. ഒരുപാട് നല്ല പാട്ടുകളുള്ള സിനിമയായിരുന്നു അത്. വിജയ് വരാൻ സമയമായി. സ്നേഹം മാന്യമായ ഒരു ഹിറ്റായി മാറുന്ന സമയം.\nഇത് ഒരു സ്പോട്ട് ബിസിനസായി തനിക്ക് തോന്നുന്നുവെന്നും വിജയ് സിനിമയെ വളരെ സെലക്ടീവായി സമീപിച്ച വ്യക്തിയാണെന്നും താരം പറഞ്ഞു. ഷിജു പറയുന്നു, വിജയ് സിനിമ ഉപേക്ഷിച്ചുവെന്ന് കരുതി ഞാൻ അങ്ങനെ ചെയ്താൽ, ഞാൻ ആകെ നിഷേധാത്മകതയിലേക്ക് പോകുമെന്നും നമ്മൾ വിചാരിക്കുന്നതുപോലെ കഥ നടക്കില്ലെന്നും.\nവിജയുടെ ശ്രദ്ധ തന്റെ സിനിമയിലാണെന്നും വർഷങ്ങളായി ഇത്രയും ശ്രദ്ധയോടെ നിരവധി സിനിമകൾ ചെയ്തിട്ടും അദ്ദേഹം ഇപ്പോഴും ഒരു സൂപ്പർതാരമാണെന്നും സിജു പറഞ്ഞു. ലാലേട്ടനും മമ്മൂട്ടിയും അഭിനയത്തിൽ ഏറ്റവും സ്വാധീനമുള്ള വ്യക്തികളാണെന്നും താരം വെളിപ്പെടുത്തി.


രാജ്യം വിടാന് പരക്കം പാച്ചില്; റണ്‍വേ നിറഞ്ഞ് ആള്‍ക്കൂട്ടം; ആശങ്കയില് കാബൂള്– News18 Malayalam\nPEOPLE ARE MAKING A LAST DITCH EFFORT TO SEEK REFUGE IN OTHER COUNTRIES AFTER THE TALIBAN CAPTURED KABUL\nരാജ്യം വിടാന് പരക്കം പാച്ചില്; റണ്‍വേ നിറഞ്ഞ് ആള്‍ക്കൂട്ടം; ആശങ്കയില് കാബൂള്\nതാലിബാന് കാബൂള് പിടിച്ചെടുത്തതിന് പിന്നാലെ അഭയം തേടി മറ്റ് രാജ്യങ്ങളിലേക്ക് രക്ഷപ്പെടാനുള്ള അവസാന ശ്രമത്തിലാണ് ജനങ്ങള്.\nLast Updated : August 16, 2021, 12:20 IST\nകാബൂള്: അഫ്ഗാനിസ്ഥാനില് നിന്ന് കൂട്ടപാലയനത്തിന്റെ ദൃശ്യങ്ങളാണ് പുറത്ത്. സമാധാനപരമായ ബന്ധമാണ് ആഗ്രഹിക്കുന്നുവെന്ന് താലിബാന് പ്രഖ്യാപക്കുമ്പോഴാണ് ആശങ്കപ്പെടുത്തുന്ന സംഭവങ്ങള് ആണ് നടക്കുന്നത്. താലിബാന് കാബൂള് പിടിച്ചെടുത്തതിന് പിന്നാലെ അഭയം തേടി മറ്റ് രാജ്യങ്ങളിലേക്ക് രക്ഷപ്പെടാനുള്ള അവസാന ശ്രമത്തിലാണ് ജനങ്ങള്. വിമാനത്തില് സീറ്റുറപ്പിക്കാനായി ആയിരക്കണക്കിന് അഫ്ഗാനികളാണ് തിങ്കളാഴ്ച രാവിലെ കാബൂളിലെ ഹമീദ് കര്‍സായി വിമാനത്താവളത്തിലേക്ക് ഇരച്ചെത്തിയത്.\nഅഷ്‌റഫ് ഗനി രാജ്യം പ്രസിഡന്റിന്റെ കൊട്ടാരം താലിബാന് പിടിച്ചെടുക്കുകയും ചെയ്തതിന് പിന്നാലെയാണ് പരിഭ്രാന്തരായ ജനങ്ങള് വിമാനത്താവള ടെര്‍മിനലിലേക്ക് ഇരച്ചെത്തുന്നത് സി-17 എ സൈനിക വിമാനത്തില് കയറിപ്പറ്റാനായി പരിശ്രമിക്കുന്നതും പുറത്തുവന്ന ദൃശ്യങ്ങളിലുണ്ട്.\nഅഫ്ഗാനിസ്ഥാന് മുന് പ്രസിഡന്റ് അഷ്‌റഫ് ഘാനി രാജ്യം വിട്ട് മണിക്കൂറുകള് പിന്നിടുമ്പോഴേക്കും കാബൂളിലെ രാഷ്ട്രപതിയുടെ കൊട്ടാരത്തിലേക്ക് കൂടി പ്രവേശിച്ചുകൊണ്ട് താലിബാന് അഫ്ഗാനിസ്ഥാന്റെ സമ്പൂര്‍ണമായ നിയന്ത്രണം ഉറപ്പു വരുത്തിക്കഴിഞ്ഞു. രണ്ടു പതിറ്റാണ്ടുകളോളം നീണ്ട യുദ്ധത്തിനൊടുവില് അഫ്ഗാനിസ്ഥാനില് കൈവന്ന കയ്പു നിറഞ്ഞ രാഷ്ട്രീയ സാഹചര്യം അമേരിക്കയിലെയും മറ്റു ലോക രാജ്യങ്ങളിലെയും സര്‍ക്കാരുകളില് ആശങ്കകളും ആശയക്കുഴപ്പങ്ങളും സൃഷ്ടിക്കുന്നുണ്ട്. ഈ അവസരത്തില് കഴിഞ്ഞ ഒരാഴ്ചയ്ക്കുള്ളില് അഫ്ഗാനിസ്ഥാനില് ഉണ്ടായ രാഷ്ട്രീയ സംഭവ വികാസങ്ങള് ഒന്ന് വിലയിരുത്താം.\nAlso Read-കാബൂൾ കീഴടക്കി താലിബാൻ; അഫ്ഗാനിസ്ഥാനിലെ നിലവിലെ രാഷ്ട്രീയ സാഹചര്യം എന്ത്?\nയു എസിന്റെ പിന്തുണയോടെ അഫ്ഗാനിസ്ഥാനില് ഭരണം നടത്തിയിരുന്ന അഷ്‌റഫ് ഘാനി സര്‍ക്കാരിന്റെ ഉദ്യോഗസ്ഥര് ഒഴിഞ്ഞതിനെ തുടര്‍ന്ന് കാബൂളിലെ രാഷ്ട്രപതിയുടെ വസതി താലിബാന് കൈമാറി. മൂന്ന് അഫ്ഗാന് സര്‍ക്കാര് പ്രതിനിധികളുടെ സാന്നിധ്യത്തിലാണ് താലിബാന് രാഷ്ട്രപതിയുടെ കൊട്ടാരത്തിന് മേലെ അവകാശവാദം ഉന്നയിച്ചതെന്ന് അന്താരാഷ്ട്ര മാധ്യമം അല് ജസീറ റിപ്പോര്‍ട്ട് ചെയ്യുന്നു. രാജ്യത്തുടനീളമുള്ള സര്‍ക്കാര് സംവിധാനങ്ങള് സമാധാനപരമായാണ് കൈമാറ്റം ചെയ്യപ്പെടുന്നതെന്ന് താലിബാന്റെ സുരക്ഷാ ഉദ്യോഗസ്ഥര് അറിയിച്ചു. അഫ്ഗാന് പ്രസിഡന്റ് ആയിരുന്ന അഷ്‌റഫ് ഘാനി ഞായറാഴ്ച രാജ്യം വിട്ട് തജാക്കിസ്ഥാനിലേക്ക് കടന്നതായി റിപ്പോര്‍ട്ടുകള് വന്നിരുന്നു.\nAlso Read-Explained: വാർഷിക വരുമാനം 1.6 ബില്യൺ ഡോളർ; താലിബാന് പണം സമാഹരിക്കുന്നത് എങ്ങനെ?\nകാബൂളിലെ എംബസിയില് നിന്ന് 72 മണിക്കൂറുകള്‍ക്കുള്ളില് നയതന്ത്ര ഉദ്യോഗസ്ഥരെ പിന്‍വലിക്കാനാണ് അമേരിക്കയുടെ തീരുമാനമെന്ന് ഞായറാഴ്ച സി എന് എന് റിപ്പോര്‍ട്ട് ചെയ്തിരുന്നു. മണിക്കൂറുകള്‍ക്കുള്ളില് യു എസ് എംബസിയിലെ ഉദ്യോഗസ്ഥരില് ഭൂരിപക്ഷവും കാബൂള് വിമാനത്താവളത്തിലൂടെ രാജ്യം വിട്ടു. എംബസിയുടെ കെട്ടിടത്തിനു മുകളില് നിന്ന് യു എസ് പതാക നീക്കം ചെയ്തു. മറ്റു വിദേശ രാജ്യങ്ങളിലെ സര്‍ക്കാരുകളും തങ്ങളുടെ പൗരന്മാരെ അഫ്ഗാനിസ്ഥാനില് നിന്ന് മാറ്റാന് ശ്രമം നടത്തി വരികയാണ്. കാബൂള് വിമാനത്താവളത്തില് വെടിവെപ്പുണ്ടായതായി റിപ്പോര്‍ട്ടുകള് വന്നതിനെ തുടര്‍ന്ന് അമേരിക്കന് പൗരന്മാരോട് സുരക്ഷിത സ്ഥാനങ്ങളിലേക്ക് മാറാന് യു എസ് എംബസി ആവശ്യപ്പെട്ടു.\n'കാബൂളിലെ സുരക്ഷാ സാഹചര്യം അതിവേഗത്തില് മാറിക്കൊണ്ടിരിക്കുകയാണ്. വിമാനത്താവളത്തില് വെടിവെപ്പുണ്ടായതായി വാര്‍ത്തകള് വരുന്നു. അതിനാല്, യു എസ് പൗരന്മാര് സുരക്ഷിത സ്ഥാനങ്ങളില് നിലകൊള്ളാന് ഞങ്ങള് നിര്‍ദ്ദേശം നല്‍കുന്നു', യു എസ് എംബസി സുരക്ഷാ മുന്നറിയിപ്പ് നല്‍കി.\nFirst published: August 16, 2021, 12:20 IST


അഫ്രീദി തല്ലിയപ്പോൾ ആമിർ സത്യം പറഞ്ഞു: റസാഖ് | Amir Confessed After Being Slapped By Afridi | Manorama Online\nമനോരമ ലേഖകൻ June 12, 2019 09:17 PM IST\nഓസീസിനെതിരായ ലോകകപ്പ് മൽസരത്തിനിടെ മുഹമ്മദ് ആമിർ.\nഇസ്‌ലാമാബാദ്∙ പാക്കിസ്ഥാൻ ക്രിക്കറ്റിനെ പിടിച്ചുകുലുക്കിയ വാതുവയ്പു വിവാദവുമായി ബന്ധപ്പെട്ട് പുതിയ വെളിപ്പെടുത്തലുമായി മുൻ പാക്ക് ഓൾറൗണ്ടർ അബ്ദുൽ റസാഖ്. സംഭവത്തിൽ ആരോപണ വിധേയനായ പേസ് ബോളർ മുഹമ്മദ് ആമിറിനെ ടീം ക്യാപ്റ്റനായിരുന്ന ഷാഹിദ് അഫ്രീദി ‘പൊലീസ് മുറ’ പ്രയോഗിച്ചാണ് സത്യം പറയിച്ചതെന്നാണ് വെളിപ്പെടുത്തൽ. പാക്ക് ക്രിക്കറ്റിന് നാണക്കേടുണ്ടാക്കിയ ഒത്തുകളി വിവാദം കൈകാര്യം ചെയ്യുന്നതിൽ പാക്കിസ്ഥാൻ ക്രിക്കറ്റ് ബോർഡിനു (പിസിബി) പിഴവു സംഭവിച്ചെന്നും റസാഖ് ആരോപിച്ചു. ഒത്തുകളി വിവാദത്തിൽ അഞ്ചു വർഷത്തെ വിലക്കു ലഭിച്ച ആമിർ പിന്നീട് ടീമിലേക്കു തിരിച്ചെത്തിയിരുന്നു. ഇപ്പോൾ ലോകകപ്പ് കളിക്കുന്ന പാക്ക് ടീമിന്റെ മുഖ്യ പേസ് ബോളർ കൂടിയാണ് ആമിർ.\nബുമ്രയുടെ പന്തുകൊണ്ടിട്ടും സ്റ്റംപിന് ‘അനങ്ങാപ്പാറ നയം’; വിമർശനം, പരാതി\n2010ൽ ആണ് മുഹമ്മദ് ആമിർ അന്നത്തെ പാക്ക് ക്യാപ്റ്റൻ സൽമാൻ ബട്ട്, പേസർ മുഹമ്മദ് ആസിഫ് എന്നിവരോടൊപ്പം ഒത്തുകളി വിവാദത്തിൽപ്പെട്ടത്. ഇംഗ്ലണ്ടിനെതിരായ മൽസരത്തിൽ മനപ്പൂർവം നോബോൾ എറിയുകയായിരുന്നു ആമിറിന്റെ ‘റോൾ’. ലോർഡ്സ് ആയിരുന്നു വേദി. ആമിർ കുറ്റം സമ്മതിച്ചു. സൽമാൻ ബട്ടിന് 10 വർഷവും മുഹമ്മദ് ആസിഫിന് ഏഴുവർഷവും ആമിറിന് അഞ്ചുവർഷവും വിലക്കു ലഭിച്ചു. ക്യാപ്റ്റനെ ഉൾപ്പെടെ ഒത്തുകളി വിവാദത്തിൽ നഷ്ടമായ പാക്ക് ക്രിക്കറ്റും നാണംകെട്ടു.\nലോകത്തിനു മുന്നിൽ പാക്ക് ക്രിക്കറ്റിനെ നാണം കെടുത്തിയതിൽ പിസിബിക്കും പങ്കുണ്ടെന്നും റസാഖ് ആരോപിച്ചു. ഒത്തുകളി വിവാദത്തിൽ ഐസിസിയെ ഇടപെടുത്തുന്നതിനു പകരം ആരോപണ വിധേയരായ കളിക്കാരെ നാട്ടിലേക്കു തിരിച്ചയച്ച് അന്വേഷണം നടത്തുകയായിരുന്നു പിസിബി ചെയ്യേണ്ടിയിരുന്നത്. താരങ്ങൾ ആരോപണം നിഷേധിച്ചതു പരിഗണിക്കേണ്ട കാര്യം പോലുണ്ടായിരുന്നില്ല. ഐസിസി ഇടപെട്ടതോടെ ലോകത്തിനു മുന്നിൽ പാക്കിസ്ഥാന്റെ പ്രതിച്ഛായ നഷ്ടമായെന്നും റസാഖ് ചൂണ്ടിക്കാട്ടി.\nപിടിക്കപ്പെടുന്നതിനും വളരെ മുൻപുതന്നെ സൽമാൻ ബട്ട് ഒത്തുകളിയിൽ ഏർപ്പെട്ടിരുന്നതായും ഇക്കാര്യം താൻ അഫ്രീദിയെ അറിയിച്ചിരുന്നതാണെന്നും റസാഖ് വെളിപ്പെടുത്തി.\n‘ഇക്കാര്യം ഞാൻ അഫ്രീദിയെ അറിയിച്ചിരുന്നു. എന്റെ തോന്നലാകുമെന്നാണ് അദ്ദേഹം പ്രതികരിച്ചത്. എന്നാൽ, വെസ്റ്റിന്‍ഡീസിനെതിരായ ഒരു ട്വന്റി20 മൽസരത്തിൽ ബട്ടിനൊപ്പം ബാറ്റു ചെയ്യുമ്പോൾ, അദ്ദേഹം ടീമിനെ ചതിക്കുകയാണെന്ന് എനിക്കു മനസ്സിലായി. ഇതോടെ എനിക്ക് സ്ട്രൈക്ക് കൈമാറാൻ ഞാൻ കർശനമായി ആവശ്യപ്പെട്ടു. എന്നിട്ടും എല്ലാ ഓവറിലും രണ്ടോ മൂന്നോ പന്ത് പാഴാക്കിയ ശേഷമാണ് ബട്ട് എനിക്കു സ്ട്രൈക്ക് കൈമാറിയിരുന്നത്. ഇതോടെ എന്റെ ശ്രദ്ധ നഷ്ടമായി. സമ്മർദ്ദം താങ്ങാനാകാതെ ഞാൻ പുറത്താവുകയും ചെയ്തു’ – റസാഖ് പറഞ്ഞു.\nEnglishh Summary: Mohammad Amir Confessed To Spot Fixing After Being Slapped By Shahid Afridi, Says Abdul Razzaq


കല്യാൺ ഓഹരികൾക്ക് 2.64 മടങ്ങ് ആവശ്യക്കാർ | Kalyan Jewellers IPO\nMar 19, 2021, 09:04 AM IST\nഓഹരി വില്പന അവസാനിച്ചു; ലിസ്റ്റിങ് 26-ന്\nകൊച്ചി: കേരളം ആസ്ഥാനമായ കല്യാൺ ജൂവലേഴ്‌സ് നടത്തിയ മൂന്നു ദിവസത്തെ പ്രഥമ ഓഹരി വില്പന വ്യാഴാഴ്ച അവസാനിച്ചു. 9.46 കോടി ഓഹരികൾ വിൽപ്പനയ്ക്ക് വച്ചപ്പോൾ 24.96 കോടി ഓഹരികൾക്ക് അപേക്ഷകരുണ്ടായി. അതായത് 2.64 ഇരട്ടി സബ്‌സ്‌ക്രിപ്ഷൻ. 1,175 കോടി രൂപയുടെ സമാഹരണലക്ഷ്യത്തോടെ നടത്തിയ ഐ.പി.ഒ.യിൽ 352 കോടി രൂപ സിങ്കപ്പൂർ സർക്കാരിന്റെ നിക്ഷേപക സ്ഥാപനത്തിൽ നിന്നുൾപ്പെടെ 15 ആങ്കർ നിക്ഷേപകരിൽ നിന്നായി സമാഹരിച്ചിരുന്നു. ശേഷിച്ച ഓഹരികളിലാണ് 2.64 മടങ്ങ് കൂടുതൽ സബ്‌സ്‌ക്രിപ്ഷൻ ലഭിച്ചത്.\nറീട്ടെയിൽ വിഭാഗത്തിൽപ്പെട്ട ചെറുകിട നിക്ഷേപകർക്കായി മാറ്റിവച്ച ഓഹരികൾക്ക് 2.85 ഇരട്ടിയും ജീവനക്കാർക്കുള്ള ഓഹരികൾക്ക് 3.78 ഇരട്ടിയും അപേക്ഷകരുണ്ടായി. യോഗ്യരായ നിക്ഷേപക സ്ഥാപനങ്ങൾക്കുള്ള വിഭാഗത്തിൽ 2.79 ശതമാനവും നോൺ-ഇൻസ്റ്റിറ്റ്യൂഷണൽ നിക്ഷേപകരുടെ വിഭാഗത്തിൽ 1.93 ശതമാനവും ഇരട്ടി ഓഹരികൾക്ക് ആവശ്യക്കാരുണ്ട്.\nബാങ്ക് സമരം, കുറഞ്ഞ സമയപരിധി, ഒരേ സമയം രണ്ടിലേറെ ഐ.പി.ഒ.കൾ ഉണ്ടായിരുന്നത് എന്നിങ്ങനെ ഒട്ടേറെ പ്രതികൂലഘടങ്ങൾക്കിടയിലാണ് കല്യാൺ ജൂവലേഴ്‌സ് ഈ നേട്ടം സ്വന്തമാക്കിയത്. ജൂവലറി മേഖലയിൽ മാത്രം പ്രവർത്തിക്കുന്ന ഒരു കമ്പനി നടത്തുന്ന രാജ്യത്തെ ഏറ്റവും വലിയ ഐ.പി.ഒ., കേരളത്തിലെ സ്വകാര്യ മേഖലയിൽ നിന്നുള്ള ഏറ്റവും വലിയ ഐ.പി.ഒ. എന്നീ പ്രതേകതകൾ കല്യാൺ ജൂവലേഴ്‌സിന്റെ ഓഹരി വില്പനയ്ക്കുണ്ടായിരുന്നു. ഓഹരികളുടെ അലോട്ട്‌മെന്റ് 23-ന് പൂർത്തിയാക്കും. അർഹതപ്പെട്ടവരുടെ ഡീമാറ്റ് അക്കൗണ്ടിൽ 25-ന് ഓഹരികൾ വരവു വയ്ക്കും. 26-ന് ബി.എസ്.ഇ.യിലും എൻ.എസ്.ഇ.യിലും ലിസ്റ്റ് ചെയ്ത് വ്യാപാരം ആരംഭിക്കും.


ചാലക്കുടിപ്പുഴ നീന്തികയറി… ഇരിങ്ങാലക്കുടക്ക് 25ാം കിരീടം - IrinjalakudaOnLine | ഇരിങ്ങാലക്കുട ഓണ്‍ലൈന് – പ്രതിബദ്ധത ജനങ്ങളോട് മാത്രം..\nHome > Art and Culture > ചാലക്കുടിപ്പുഴ നീന്തികയറി… ഇരിങ്ങാലക്കുടക്ക് 25ാം കിരീടം\nBy Ranjith Ramachandran on December 1, 2017\nചാലക്കുടി: ആഘോഷം പെയ്തിറങ്ങിയ ചാലക്കുടിയിലെ നാലുദിനരാത്രങ്ങള്…ജയിച്ചവരുടെ ആരവം. തോറ്റവരുടെ കണ്ണീര്…ഓര്‍മച്ചെപ്പില് സുന്ദരമായൊരു ഏട് എഴുതിേച്ചര്‍ത്ത് 30ാമത് ജില്ല സ്കൂള് കലോത്സവം കൊടിയിറങ്ങി. ഇരിങ്ങാലക്കുട ഉപജില്ല ജേതാക്കളായി. 25ാം തവണ കിരീടം ചൂടിയ ഉപജില്ലക്ക് ഹയര് സെക്കന്‍ഡറി വിഭാഗത്തിലെ ആധിപത്യമാണ് തുണയായത്. യു.പി, എച്ച്.എസ്, എച്ച്.എസ്.എസ് വിഭാഗങ്ങളിലെ 229 ഇനങ്ങളില് നിന്ന് 847 പോയന്റാണ് ഇരിങ്ങാലക്കുട വാരിക്കൂട്ടിയത്.\nഇരിങ്ങാലക്കുട നാഷണല് എച്ച്.എസ്.എസ്, ആനന്ദപുരം ശ്രീകൃഷ്ണ എച്ച്.എസ്.എസ്, നടവരമ്പ് ജി.വി.എച്ച്.എസ്, നന്തിക്കര ജി.വി.എച്ച്.എസ്.എസ്, അവിട്ടത്തൂര് എല്.ബി.എസ്.എം.എച്ച്.എസ്.എസ്, എടതിരിഞ്ഞി എച്ച്.ഡി.പി എച്ച്.എസ്.എസ് , ഇരിങ്ങാലക്കുട ഡോണ് ബോസ്‌കോ എന്നീ സ്‌കൂളുകളുടെ മികച്ച പ്രകടനമാണ് ഇരിങ്ങാലക്കുടയുടെ നട്ടെല്ല്. ആതിഥേയരായ ചാലക്കുടി ഉപജില്ലയാണ് 804 പോയന്റോടെ രണ്ടാമതെത്തിയത്. 796 പോയന്റുള്ള തൃശൂര് ഇൗസ്റ്റ് ഉപജില്ലക്കാണ് മൂന്നാം സ്ഥാനം.\nഎച്ച്.എസ്.എസ് വിഭാഗത്തില് 388 പോയന്റാണ് ജേതാക്കള്‍ക്ക് ലഭിച്ചത്. തൃശൂര് ഇൗസ്റ്റ് 372 പോയന്റോടെ രണ്ടാം സ്ഥാനം നേടിയപ്പോള് ചാലക്കുടി, കുന്നംകുളം ഉപജില്ലകള് 82 പോയന്റുമായി മൂന്നാം സ്ഥാനം പങ്കിട്ടു. ഹൈസ്കൂള് വിഭാഗത്തില് ആതിഥേയര്‍ക്കാണ് ഓവറോള്. ചാലക്കുടി 320 പോയന്റുമായി മുന്നിലെത്തിയപ്പോള് ഇരിങ്ങാലക്കുട (315), ചേര്‍പ്പ് (302) ഉപജില്ലകള് രണ്ടും മൂന്നും സ്ഥാനത്തെത്തി. യു.പി കിരീടം കുന്നംകുളവും ചാലക്കുടിയും പങ്കിട്ടു. രണ്ട് ഉപജില്ലകളും 149 വീതം പോയന്റ് നേടി. ഇരിങ്ങാലക്കുട (144), തൃശൂര് വെസ്റ്റ് (141) ഉപജില്ലകളാണ് രണ്ടും മൂന്നും സ്ഥാനങ്ങളില്.


പുരുഷന്‍മാര്‍ക്കും വേണം ചര്‍മ സംരക്ഷണം : അവര്‍ക്കായി ഇതാ ബ്യൂട്ടി കിറ്റ് – East Coast Daily Malayalam\nപ്രതീക്ഷിതമായി ചര്‍മം നേരിടുന്ന പ്രതിസന്ധികളെ മറികടക്കാനും പെട്ടെന്ന് ഒരുങ്ങാനും ഇത് സഹായിക്കും. പുരുഷന്മാര് നിര്‍ബന്ധമായും കിറ്റില് കരുതേണ്ട വസ്തുക്കള് ഇവയാണ്.\nഓഫിസിലേക്കുള്ള സ്‌കിന്‍കെയര് കിറ്റില് നല്ലൊരു ഫെയ്‌സ് വാഷ് ഉണ്ടായിരിക്കണം. മുഖത്തിന്റെ ഊര്‍ജം വീണ്ടെടുക്കാനുള്ള ഏറ്റവും മികച്ച മാര്‍ഗമാണ് ഫെയ്‌സ് വാഷുകള്. പ്രകൃദിദത്ത ചേരുവകള് ഉള്ളതും മികച്ച സംരക്ഷണം നല്‍കുന്നതുമായ ഫെയ്‌സ്വാഷുകള്‍ക്ക് മുന്‍ഗണന നല്‍കുക.\nബ്ലെമിഷ് ബാം ക്രീം എന്നതിന്റെ ചുരുക്കപ്പേരാണ് BB ക്രീം എന്നത്. പ്രൈമര്, എസ്പിഎഫ്, ഫൗണ്ടേഷന്, കണ്‍സീലര് എന്നിവ അടങ്ങിയ ക്രീം ആണിത്. മുഖക്കുരു, പാടുകള് എന്നിവ ഉള്ളവര്‍ക്ക് ഇത് കൂടുതല് ഉപകാരപ്രദമാണ്. മുഖത്തിന്റെ സ്‌കിന് ടോണില് മാറ്റം തോന്നാനും സഹായിക്കും. പുരുഷന്മാര്‍ക്ക് മാത്രമായുള്ള BB ക്രീമുകള് വിപണയില് ലഭ്യമാണ്.\nനിര്‍ബന്ധമയായും കൂടെ കരുതേണ്ട ഒന്നാണ് മോയിസ്ച്വറൈസര്. കാലാവസ്ഥ വ്യതിയാനം ചര്‍മത്തിന്റെ വരള്‍ച്ച വേഗത്തിലാക്കുന്നു. അതിനാല് കൃത്യമായ ഇടവേളകളില് മോയിസ്ച്വറൈസര് ഉപയോഗിക്കണം.\nവീട്ടില് നിന്നു പോകുമ്പോള് ഉപയോഗിച്ചശേഷം വിട്ടിട്ടു പോകേണ്ട ഒന്നല്ല പെര്‍ഫ്യൂം. ചൂടും യാത്രകളും എല്ലാം ശരീരം പെട്ടെന്നു വിയര്‍ക്കാനും ദുര്‍ഗന്ധം ഉണ്ടാകാനും കാരണമാകും. അതിനാല് പെര്‍ഫ്യൂം കൂടെ കരുതുക.\nmen CREAM beauty tips\nപോപ്പുലര് ഫ്രണ്ട് ഭാരവാഹികള്‍ക്ക് ഹാജരാവാൻ എന്‍ഫോഴ്‌സ്‌മെന്റിന്റെ സമന്‍സ്


ഭൂമിയേക്കാള് 27 മടങ്ങ് ഭാരവും ആറ് മടങ്ങ് വ്യാസവുമുള്ള ഗ്രഹം ഇന്ത്യന് ശാസ്ത്രജ്ഞര് കണ്ടെത്തി • ഇ വാർത്ത | evartha\nevartha Desk June 8, 2018, 5:27 pm June 8, 2018\nഅഹമ്മദാബാദ് ഫിസിക്കല് റിസേര്‍ച്ച് ലബോറട്ടറിയിലെ ശാസ്ത്രജ്ഞരാണ് ഭൂമിയേക്കാള് 27 മടങ്ങ് ഭാരവും ആറ് മടങ്ങ് വ്യാസവുമുള്ള ഗ്രഹം കണ്ടെത്തിയത്. സൂര്യനോട് സാദ്യശ്യമുളള മറ്റൊരു നക്ഷത്രത്തെയാണ് ഈ ഗ്രഹം വലം വെക്കുന്നത്. പിആര്‍എല് അഡ്വാന്‍സ് റേഡിയല് വെലോസിറ്റി അബു സ്‌കൈ സെര്‍ച്ച് സാങ്കേതിക വിദ്യയുള്ള 1.2 എം ടെലസ്‌കോപ്പ് ഉപയോഗിച്ചാണ് പുതിയ ഗ്രഹത്തെ കണ്ടെത്തിയത്.\nഎപിക് 211945201ബി എന്നോ കെ 2236 ബി എന്ന പേരിലോ ആയിരിക്കും ഈ ഗ്രഹം അറിയപ്പെടുക. വലംവെക്കുന്ന നക്ഷത്രത്തോട് ഏറ്റവും അടുത്തു കിടക്കുന്ന ഗ്രഹമായതു കൊണ്ട് തന്നെ 600 ഡിഗ്രി സെല്‍ഷ്യസ് ആണ് ഇതിന്റെ ഉപരിതലത്തിലെ ചൂടെന്നാണ് ശാസ്ത്രജ്ഞരുടെ അനുമാനം.\nഈ ഗ്രഹവും അതിന്റെ നക്ഷത്രവും തമ്മിലുള്ള അകലത്തിന്റെ 7മടങ്ങ് വരും ഭൂമിയും സൂര്യനും തമ്മിലുള്ള അകലം. അതിനാല് ജീവനുള്ള സാധ്യത ഇവിടെ കുറവാകുമെന്നാണ് ശാസ്ത്രജ്ഞര് പറയുന്നത്.


പ്രായപൂര്‍ത്തിയാകാത്ത രണ്ട് പെണ്‍കുട്ടികളെ പ്രലോഭിപ്പിച്ച് കടത്തിക്കൊണ്ടുപോയി : യുവാക്കള് അറസ്റ്റില് : പെണ്‍കുട്ടികളെ നിര്‍ബന്ധിച്ച് മതം മാറ്റാനും ശ്രമിച്ചു – East Coast Daily Malayalam\nനെടുങ്കണ്ടം: പ്രായപൂര്‍ത്തിയാകാത്ത രണ്ട് പെണ്‍കുട്ടികളെ പ്രലോഭിപ്പിച്ച് കടത്തിക്കൊണ്ടുപോയി . പെണ്‍കുട്ടികളെ നിര്‍ബന്ധിച്ച് മതം മാറ്റാനും ശ്രമിച്ചു. സംഭവവുമായി ബന്ധപ്പെട്ട് രണ്ട് യുവാക്കള് അറസ്റ്റിലായി. തൂക്കുപാലം മേഖലയില്‍നിന്നാണ് പ്രായപൂര്‍ത്തിയാകാത്ത രണ്ടു പെണ്‍കുട്ടികളെ യുവാക്കള് കടത്തിക്കൊണ്ടുപോയത്. യുവാക്കളെ നെടുങ്കണ്ടം പോലീസാണ് അറസ്റ്റ് ചെയ്തത്. തമിഴ്‌നാട്ടിലെ കരൂരില്‍നിന്നു സന്യാസിയോട പുത്തന്‍പുരക്കല് അന്‍വര് ഷാജി(24)യെയും ഒഡീഷയിലെ ഖണ്ഡഗിരിയില്‍നിന്നും ചെങ്ങമനാട് പാലപ്രശേരി പാറശേരിപറമ്പില് ഷംനാദ്(25) നെയുമാണ് അറസ്റ്റുചെയ്തത്. ഇവര്‍ക്കൊപ്പം പോയ പെണ്‍കുട്ടികളെയും പോലീസ് കണ്ടെത്തി നെടുങ്കണ്ടത്ത് എത്തിച്ചു. നിയമ നടപടി പൂര്‍ത്തിയാക്കി പ്രതികളുടെ അറസ്റ്റ് രേഖപ്പെടുത്തി റിമാന്‍ഡ് ചെയ്തു.\nRead Also : അഖിലയുടെ മതം മാറ്റം എൻ ഐ എ അന്വേഷണം സത്യസരണിയിലേക്ക്\nഷംനാദ് ഒഡീഷയില് ബാര്‍ബര് ഷോപ് തുടങ്ങാനുള്ള ഒരുക്കത്തിനിടയിലാണ് അറസ്റ്റിലായത്. 2016ല് എറണാകുളത്തുനിന്നു യുവതിയെ കടത്തിയ കേസിലും ഷംനാദ് പ്രതിയാണ്. രണ്ടു തവണ വിവാഹംകഴിച്ച ഇയാള് വിവാഹംചെയ്ത യുവതികളെ നിര്‍ബന്ധിച്ചു മതം മാറ്റിയെന്നും പോലീസ് കണ്ടെത്തിയിട്ടുണ്ട്. രണ്ടാം ഭാര്യ സമീപകാലത്തു പിണങ്ങിപ്പോയെന്നാണ് ഷംനാദ് നല്‍കിയ മൊഴി. ഈ യുവതിയെ കണ്ടെത്തി ചോദ്യം ചെയ്യാനുള്ള നടപടി പോലീസ് ആരംഭിച്ചിട്ടുണ്ട്.\n15 ദിവസം നീണ്ട അന്വേഷണത്തിനൊടുവിലാണ് ജില്ലാ പോലീസ് മേധാവി ടി. നാരായണന് രൂപംകൊടുത്ത പ്രത്യേക സ്‌ക്വാഡ് ഇവരെ കണ്ടെത്തിയത്. നവംബര് 19ന് സ്‌കൂളിലേക്കു പോയ പെണ്‍കുട്ടികളെ കാണാതാകുകയായിരുന്നു. യുവാക്കള് ഒരു ലക്ഷത്തോളം രൂപ സമാഹരിച്ചാണ് പെണ്‍കുട്ടികളുമായി മുങ്ങിയത്. തൂക്കുപാലത്തുനിന്നു കാണാതായ പെണ്‍കുട്ടി അമ്മയെ കഴിഞ്ഞ ദിവസം ഫോണില് വിളിച്ചിരുന്നു. ഈ ഫോണ് കോളാണ് അന്വേഷണത്തില് നിര്‍ണായകമായത്.\nyouth arrested Religion converted minor girls affair\nവീണ്ടും കുതിച്ചുയർന്ന് സവാള വില; ചിലയിടങ്ങളിൽ 200 കടന്നു\nപ്രായപൂര്‍ത്തിയാകാത്ത പെണ്‍കുട്ടികളെ തുടര്‍ച്ചയായി ലൈംഗികമായി പീഡിപ്പിച്ചു; ആള് ദൈവത്തിനെതിരെ കേസ്\nJan 30, 2020, 06:37 am IST\nവിവാഹ വാഗ്ദാനം നല്‍കി പീഡിപ്പിച്ചതിനെ തുടര്‍ന്ന് ഗര്‍ഭിണിയായ 19കാരിയെ കാമുകനും സുഹൃത്തുക്കളും തീ കൊളുത്തി കൊലപ്പെടുത്തി\nDec 12, 2019, 04:08 pm IST


ഡിംപിളിനെയും മജീസിയയും പറ്റി വിലയിരുത്തി ഭാഗ്യലക്ഷ്മി; ബിഗ്‌ബോസ് വീട്ടിലെ ചർച്ച ശ്രദ്ധിച്ച് പ്രേക്ഷകർ Malayali Life | The Largest Malayalam Online Lifestyle Portal\nഡിംപിളിനെയും മജീസിയയും പറ്റി വിലയിരുത്തി ഭാഗ്യല...\nഡിംപിളിനെയും മജീസിയയും പറ്റി വിലയിരുത്തി ഭാഗ്യലക്ഷ്മി; ബിഗ്‌ബോസ് വീട്ടിലെ ചർച്ച ശ്രദ്ധിച്ച് പ്രേക്ഷകർ\nSaturday 20 February 2021 12:28:14 PM\nബിഗ് ബോസ്സിൽ വരുമെന്നുള്ള ചില പേരുകൾ നേരത്തെ തന്നെ വന്നതായിരുന്നു. അതിൽ പ്രധാനമായി കേട്ട പേരിൽ ഒന്ന് മലയാളചലച്ചിത്രരംഗത്തെ ഒരു ഡബ്ബിങ് ആർട്ടിസ്റ്റായ ഭാഗ്യലക്ഷ്മിയുടേതാണ്. നാനൂറിലേറെ മലയാള സിനിമകളിലായി നിരവധി സ്ത്രീ കഥാപാത്രങ്ങൾ‌ക്ക് ശബ്ദം നൽ‌കി ഒരു പ്രശസ്ത വ്യക്തിയാണ് ഭാഗ്യലക്ഷ്മി. കേരളസംസ്ഥാന സർ‌ക്കാറിന്റേതുൾ‌പ്പെടെ നിരവധി പുരസ്കാരങ്ങൾ നേടി. ഏറ്റവും ഒടുവിലായി ഇന്ത്യൻ യൂത്ത് അസോസിയേഷന്റെ കെ.ആർ. ദേവാനന്ദ് പുരസ്കാരം നേടി. ആദ്യത്തെ ക്യാപ്റ്റൻസി ടാസ്കിൽ ജയിച്ചു ആദ്യത്തെ ക്യാപ്റ്റൻ ആയ വ്യകതികൂടിയാണ് ഭാഗ്യലക്ഷ്മി. ഇപ്പോൾ താരം ഡിംപിളിനെയും മജീസയെയും പാട്ടി പറഞ്ഞത് ശ്രദ്ധേയമായി. ഇവരെ കുറിച്ച് ഭാഗ്യലക്ഷ്മി, അനൂപ് കൃഷ്ണന്, സൂര്യ തുടങ്ങിയവര് നടത്തിയ സംഭാഷണം ശ്രദ്ധേയമായിരുന്നു.\nതനിക്ക് ഇവിടെ ശരിക്കും കണ്ട് പഠിക്കാന് തോന്നിയത് മജീസിയയും ഡിംപലുമാണെന്ന് ഭാഗ്യലക്ഷ്മി പറയുന്നു. ഡിംപലിന് എന്തിലും ഒരു യൂണിക്‌നെസ് ഉണ്ട്. ഭയങ്കര പോസിറ്റീവ് വൈബ്‌സ് ആണ് പുളളിക്കാരിക്ക്. കാരണം ഇത്രയും പ്രശ്‌നങ്ങളില് നിന്ന് വന്നിട്ട് ആ ഒരു പ്രസന്റ്‌സ് ഓഫ് മൈന്‍ഡ് ഉണ്ടല്ലോ. എനിക്ക് ഡിംപലൊക്കെ അവസാനം വരെ ഫൈനല് വരെ നില്‍ക്കണമെന്നുണ്ട്, ഭാഗ്യലക്ഷ്മി പറഞ്ഞു. ഇത് കേട്ട് ഉറപ്പായിട്ടും നില്‍ക്കുമെന്നായിരുന്നു അനൂപും സൂര്യയും പറഞ്ഞത്.\nമജീസിയയില് തനിക്ക് ഇഷ്ടമായ കാര്യം അവള് അവളുടെ മതത്തിലുളള എല്ലാ കാര്യങ്ങളും കറക്ടായിട്ട് പിന്തുടരുന്നുണ്ട്. അവര് ചെയ്യുന്നതിനേക്കാള് മനോഹരമായി അവള് ചെയ്യുന്നു. ഞാന് കണ്ട മുസ്ലിം ആള്‍ക്കാരേക്കാള് മനോഹരമായി അവള് നിസ്‌കരിക്കുന്നുണ്ട്. മറ്റ് എല്ലാം ചെയ്യുന്നുണ്ട്. അതേസമയം അവള്‍ക്ക് അവളുടെതായി വ്യക്തിത്വവും ഉണ്ട്. തന്റെതായ സ്വാതന്ത്ര്യം ഉണ്ട്. സ്വാതന്ത്ര്യം എന്നത് മതം വലിച്ച് എറിയുക എന്നുളളതല്ല. അത് എനിക്ക് ഭയങ്കര ഇഷ്ടപ്പെട്ടു, മജീസിയയെ കുറിച്ച് ഭാഗ്യലക്ഷ്മി പറഞ്ഞു.\nRead more topics: # dimpal ,# majeesiya ,# bhagyalekshmi ,# bigboss ,# malayalam\ndimpal majeesiya bhagyalekshmi bigboss malayalam


ഹിക്കറി മരത്തിലെ കായകള്; സ്വാദിഷ്ഠമായ പരിപ്പ് വിളവെടുക്കാം | hickory plant and hickory nuts\nഹിക്കറി മരത്തിലെ കായകള്; സ്വാദിഷ്ഠമായ പരിപ്പ് വിളവെടുക്കാം\nThiruvananthapuram, First Published Dec 24, 2020, 12:17 PM IST\nവാള്‍നട്ടുമായി സാമ്യമുള്ളതും മധുരമുള്ളതുമായ പരിപ്പാണിത്. തണുപ്പുകാലത്താണ് വിളവെടുപ്പ് നടത്താറുള്ളത്.\nആകര്‍ഷകത്വമുള്ളതും നിരവധി ശാഖകളുള്ളതുമായ തണല്‍വൃക്ഷമായ ഹിക്കറി മരത്തെക്കുറിച്ച് കേട്ടിട്ടുണ്ടോ? ഏകദേശം 60 മുതല് 80 അടി വരെ ഉയരത്തില് വളരുന്ന ഈ മരം മിക്കവാറും എല്ലാത്തരം മണ്ണിലും വളരും. ഈ മരത്തിലെ കായകളില് നിന്ന് ലഭിക്കുന്ന പരിപ്പ് ഭക്ഷ്യയോഗ്യമാണ്. പക്ഷേ, ഇത് റോഡരികില് വളര്‍ത്തുമ്പോള് സൂക്ഷിച്ചില്ലെങ്കില് താഴോട്ട് പതിക്കുന്ന കായകള് വാഹനങ്ങള്‍ക്ക് കേടുവരുത്താന് സാധ്യതയുണ്ട്.\nഭക്ഷ്യയോഗ്യമായ പരിപ്പ് (Nut) ഉത്പാദിപ്പിക്കുന്നതിനായി ഷെല്‍ബാര്‍ക്ക് ഹിക്കറി എന്നും ഷാഗ്ബാര്‍ക്ക് ഹിക്കറി എന്നും പേരുള്ള രണ്ടിനത്തില്‍പ്പെട്ട മരങ്ങളാണ് വളര്‍ത്തുന്നത്. ഷാഗ്ബാര്‍ക്ക് പരിപ്പ് കനംകുറഞ്ഞതും വെളുത്ത പുറംതോടുള്ളതുമാണ്. എന്നാല്, ഷെല്‍ബാര്‍ക് പരിപ്പ് കട്ടികൂടിയതും ബ്രൗണ്‍നിറത്തിലുള്ളതുമായ തോടുള്ളതാണ്. ഷെല്‍ബാര്‍ക്ക് ഇനത്തില്‍പ്പെട്ട മരങ്ങളാണ് വലുപ്പം കൂടിയ പരിപ്പുകള് ഉത്പാദിപ്പിക്കുന്നത്.\nവളര്‍ച്ചാനിരക്ക് കുറവുള്ളതിനാല് ഏകദേശം 15 വര്‍ഷത്തോളമെടുത്താണ് കായകളുണ്ടാകുന്നതും പരിപ്പ് ലഭിക്കുന്നതും. വടക്കേ അമേരിക്കയിലാണ് ഈ മരം കൂടുതലായി കാണുന്നത്. ഈ പരിപ്പ് വിളവെടുക്കുന്നത് പരമ്പരാഗതമായി കുടുംബങ്ങള് ചെയ്തുപോരുന്ന പ്രവൃത്തിയാണ്. അമേരിക്കയ്ക്ക് പുറത്തുള്ള രാജ്യങ്ങളില് വെറും മൂന്ന് ഇനത്തില്‍പ്പെട്ട ഹിക്കറി മരങ്ങള് മാത്രമേ കാണപ്പെടുന്നുള്ളു.\nവാള്‍നട്ടുമായി സാമ്യമുള്ളതും മധുരമുള്ളതുമായ പരിപ്പാണിത്. തണുപ്പുകാലത്താണ് വിളവെടുപ്പ് നടത്താറുള്ളത്. ശരത്കാലത്ത് ബ്രൗണ് നിറത്തിലുള്ള കട്ടികൂടിയ പരിപ്പ് പഴുക്കുകയും നല്ല കാറ്റുള്ളപ്പോള് താഴെ വീഴുകയും ചെയ്യും. അതുപോലെ മരത്തിന്റെ ശാഖകള് പിടിച്ചുകുലുക്കിയും വിളവെടുപ്പ് നടത്താറുണ്ട്.\nഅമേരിക്കയുടെ കിഴക്ക് ഭാഗത്തുള്ള കാടുകളില് ഹിക്കറി മരങ്ങള് സര്‍വസാധാരണമാണ്. ഓരോ മൂന്ന് വര്‍ഷം കൂടുമ്പോഴും വന്‍തോതിലുള്ള വിളവെടുപ്പ് നടത്താം. എന്നിരുന്നാലും എല്ലാ വര്‍ഷവും അല്‍പമെങ്കിലും കായകള് ലഭിക്കാറുണ്ട്. കൃത്യമായി ശേഖരിച്ച് സൂക്ഷിച്ചാല് ദീര്‍ഘകാലത്തോളം കേടുകൂടാതെ നിലനില്‍ക്കുന്ന പരിപ്പാണിത്. പറിച്ചെടുത്തശേഷം ഈ കായകള് ഒരു ബക്കറ്റ് വെള്ളത്തിലിട്ടാല് പൊങ്ങിക്കിടക്കുന്നവ ഒഴിവാക്കണം. അതിന് ശേഷം ചൂടുള്ള സ്ഥലത്തേക്ക് മാറ്റി ഈര്‍പ്പം പൂര്‍ണമായും ഒഴിവാക്കണം. ഏതാനും ആഴ്ചകള് കഴിഞ്ഞാലേ പൂര്‍ണമായും ഉണങ്ങുകയുള്ളു. അതിനുശേഷം തണുപ്പുള്ള സ്ഥലത്ത് ഒരു മാസത്തോളം സംഭരിച്ച് വെക്കാം. നല്ല വായുസഞ്ചാരമുണ്ടാകണം.\nഹിക്കറി പരിപ്പിന്റെ ഉപയോഗങ്ങള്\nപ്രധാനപ്പെട്ട ഉപയോഗമെന്നത് സ്വാദോടെ ഭക്ഷിക്കാമെന്നത് തന്നെയാണ്. വെറുതെ കടിച്ച് തിന്നാന് പറ്റിയ പരിപ്പാണിത്. നട്ട്മീറ്റ് (nutmeats) എന്നറിയപ്പെടുന്ന ഭാഗവും ഭക്ഷ്യയോഗ്യമാണ്. ഇത് ഉപ്പുവെള്ളത്തിലിട്ടശേഷം പുറത്തെടുത്ത് വറുത്തെടുത്ത് കഴിക്കാവുന്നതാണ്.\nപരിപ്പിന്റെ പുറംതോട് വളരെ കട്ടിയുള്ളതാണെങ്കിലും ഉയര്‍ന്ന അളവില് എണ്ണയുടെ അംശമുണ്ട്. ഇതിന് നല്ല മണവുമുണ്ട്. മാംസവിഭവങ്ങള് ഉണ്ടാക്കുമ്പോള് അല്‍പം ചേര്‍ത്താല് പ്രത്യേക ഗന്ധം ലഭിക്കും.\nLast Updated Dec 24, 2020, 12:17 PM IST


ബോക്സോഫീസിൽ ആദ്യം മോശം പ്രകടനം കാഴ്ചവച്ച ചിത്രങ്ങൾ പിന്നീട് കത്തിക്കയറി... 2020-ൽ മികച്ച ആദ്യ ദിന കളക്ഷൻ നേടിയ ചിത്രങ്ങളുടെ പട്ടിക ഇതാ....\nബോക്സോഫീസിൽ ആദ്യം മോശം പ്രകടനം കാഴ്ചവച്ച ചിത്രങ്ങൾ പിന്നീട് കത്തിക്കയറി… 2020-ൽ മികച്ച ആദ്യ ദിന കളക്ഷൻ നേടിയ ചിത്രങ്ങളുടെ പട്ടിക ഇതാ….\nJoison George 22/02/2020\n2020ന്റെ ആരംഭത്തിൽ മലയാളസിനിമയ്ക്ക് വളരെ മികച്ച ചിത്രങ്ങളാണ് ലഭിച്ചിരിക്കുന്നത്.\nസൂപ്പർതാരങ്ങളുടെ മികച്ച പ്രകടനങ്ങൾ കണ്ട മികച്ച ജനപ്രീതി നേടിയ ചിത്രങ്ങൾ ബോക്സ് ഓഫീസിലും വളരെ നല്ല പ്രകടനമാണ് കാഴ്ച വച്ചിരിക്കുന്നത്. ആദ്യ മാസങ്ങൾ പിന്നിടുമ്പോൾ രണ്ട് 50 കോടി ക്ലബ്ബുകളാണ് മലയാളത്തിൽ സംഭവിച്ചിരിക്കുന്നത്. കുഞ്ചാക്കോ ബോബനെ നായകനാക്കി മിഥുൻ മാനുവൽ തോമസ് സംവിധാനം ചെയ്ത ‘അഞ്ചാം പാതിരാ’യാണ് 2020ലെ ആദ്യത്തെ 50 കോടി ചിത്രം. തൊട്ടുപിന്നാലെ മെഗാസ്റ്റാറിന്റെ ‘ഷൈലോക്കും’ എത്തി. ഇരു ചിത്രങ്ങളും മികച്ച അഭിപ്രായം നേടിക്കൊണ്ട് പ്രദർശനവിജയം തുടരുകയാണ്. ഇപ്പോഴിതാ 2020ലെ തുടക്കത്തിൽ മലയാള സിനിമയിൽ സംഭവിച്ച ആദ്യദിന കളക്ഷൻ റിപ്പോർട്ടിന്റെ ഒരു പട്ടികയാണ് പുറത്തു വന്നിരിക്കുന്നത്. മലയാളത്തിലെ മുൻനിര താരങ്ങളുടെ ചിത്രങ്ങൾക്കൊപ്പം അന്യഭാഷാ ചിത്രങ്ങളും മലയാളം ബോക്സ് ഓഫീസിൽ മികച്ച പ്രകടനമാണ് കാഴ്ചവച്ചത്. എന്നാൽ വമ്പൻ പ്രതീക്ഷയോടെ എത്തിയ ചിത്രങ്ങളും നിരാശാജനകമായ പ്രകടനവും കാഴ്ചവച്ചിട്ടുണ്ട്. ആദ്യ ദിന കളക്ഷനിൽ അത്ര വലിയ ചലനം ഉണ്ടാകാത്ത ചിത്രങ്ങൾ പിന്നീട് ബോക്സ് ഓഫീസിൽ വൻ കുതിപ്പ് നടത്തിയതിനും പ്രേക്ഷകർ സാക്ഷിയായി. സൂപ്പർതാരങ്ങളുടെ പ്രഭ സിനിമകളുടെ നിലവാരം കൊണ്ട് മാത്രം നിലനിൽക്കുന്ന അവസ്ഥയാണ് ഇപ്പോൾ കാണാൻ കഴിയുന്നത്. നിലവിൽ പുറത്തു വന്നിട്ടുള്ള കേരള ബോക്സ് ഓഫീസിലെ ആദ്യ ദിന കളക്ഷൻ നേടിയ ചിത്രങ്ങളുടെ റിപ്പോർട്ടുകൾ കഴിഞ്ഞ ദിവസം പുറത്തുവന്നിരുന്നു. ഏറെ ശ്രദ്ധേയമായ ഫസ്റ്റ് ഡേ കളക്ഷൻ റിപ്പോർട്ട് ഇതാ…\nഅൻവർ റഷീദിന്റെ സംവിധാനത്തിൽ ഫാസിൽ നായകനായ ഈ ചിത്രം കഴിഞ്ഞ ദിവസമാണ് റിലീസ് ചെയ്തത്. 2020ലെ തുടക്കത്തിൽ ഏറ്റവും കൂടുതൽ ആദ്യ ദിന കളക്ഷൻ സ്വന്തമാക്കിയ ചിത്രമെന്ന റെക്കോർഡ് ഇപ്പോൾ ട്രാൻസിന് സ്വന്തമായിരിക്കുകയാണ്. ഏകദേശം4കോടിയോളം രൂപയാണ് ചിത്രം ആദ്യ ദിനത്തിൽ കളക്ട് ചെയ്തിരിക്കുന്നത്. 3.40 കോടി രൂപ നേടിയാണ് കേരള ബോക്സ് ഓഫീസിൽ വലിയ തരംഗം സൃഷ്ടിച്ചത്.\nമെഗാസ്റ്റാർ മമ്മൂട്ടിയുടെ തോളിലേറ്റി വൻ വിജയത്തിലേക്ക് കുതിക്കുന്ന ഷൈലോക്ക് ആദ്യദിനം കേരള ബോക്സ് ഓഫീസിൽ നേടിയത് മൂന്നു കോടിയും മുകളിലാണ്. 3.15 കോടി നേടിയ ചിത്രം ചുരുങ്ങിയ ദിവസം കൊണ്ട് 50 കോടി ക്ലബിൽ ഇടം പിടിച്ചിരുന്നു. കഴിഞ്ഞ ദിവസമാണ് ചിത്രത്തിന്റെ 15,000 ഷോകൾ പൂർത്തീകരിച്ചതിന്റെ സെലിബ്രേഷൻ നടന്നത്. ആദ്യ ദിവസം ചിത്രം വളരെ മികച്ച പ്രകടനമാണ് ബോക്സിൽ കാഴ്ചവച്ചത്.\nസൂപ്പർസ്റ്റാറിന്റെ ബ്രഹ്മാണ്ഡചിത്രം ദർബാർ കേരള ബോക്സ് ആദ്യദിനം മികച്ച പ്രകടനമാണ് കാഴ്ചവച്ചത്. 2.85 കോടിയാണ് ചിത്രം ആദ്യദിനം കേരള ബോക്സ് ഓഫീസിൽ നിന്നും നേടിയത്. എന്നാൽ സമ്മിശ്ര അഭിപ്രായം നേടിയ ചിത്രം ഫൈനൽ കളക്ഷൻ റിപ്പോർട്ട് പുറത്തുവന്നപ്പോൾ വലിയ പരാജയമാണ് നേരിട്ടത്. അമിതമായ ബഡ്ജറ്റ് മൂലം ചിത്രം വളരെ വലിയ പരാജയമാണ് നേരിട്ടത്.\nബിഗ് ബ്രദർ (1.90cr)\nസിദ്ദീഖിന്റെ സംവിധാനത്തിൽ മോഹൻലാൽ നായകനായ ചിത്രമാണ് ബിഗ് ബ്രദർ. സമ്മിശ്ര അഭിപ്രായം നേടിയ ചിത്രം കുടുംബപ്രേക്ഷകർ ഏറ്റെടുത്ത് വലിയ വിജയമാക്കിയിരുന്നു. ഏകദേശം രണ്ടു കോടിയോളം രൂപയാണ് ചിത്രം ആദ്യദിനത്തിൽ നേടിയത് അത്. വളരെ പ്രതീക്ഷയോടെ തീയേറ്ററുകളിലെത്തിയ ചിത്രം 1.90 കോടി രൂപ ആദ്യദിനം കേരള ബോക്സ് ഓഫീസിൽ നിന്നും സ്വന്തമാക്കി.\nഅയ്യപ്പനും കോശിയും (1.52cr)\nപൃഥ്വിരാജ്-ബിജുമേനോൻ കൂട്ടുകെട്ടിൽ പുറത്തിറങ്ങിയ പുതിയ ചിത്രമാണ് ‘അയ്യപ്പനും കോശിയും’. തിയേറ്ററുകളിൽ മികച്ച അഭിപ്രായം നേടി പ്രദർശനവിജയം തുടരുന്ന ചിത്രം ആദ്യദിനം സ്വന്തമാക്കിയത് 1.52 കോടി രൂപയാണ്. ആദ്യദിനം മുതൽ മികച്ച റിപ്പോർട്ടുകൾ പുറത്തുവന്ന ചിത്രത്തിന് ദിവസങ്ങൾ കഴിയുന്തോറും പ്രേക്ഷകർ കൂടിവരുന്ന അവസ്ഥയാണുള്ളത്.\nവരനെ ആവശ്യമുണ്ട് (1.05cr)\nമലയാളത്തിന്റെ ആക്ഷൻ കിങ് സുരേഷ് ഗോപി വൻ തിരിച്ചുവരവ് നടത്തിയ പുതിയ ചിത്രമാണ് വരനെ ആവശ്യമുണ്ട്. ദുൽഖർ സൽമാൻ ആദ്യമായി നിർമിച്ച ചിത്രം ആദ്യദിനം തീയേറ്ററിൽ നിന്ന് നേടിയത് 1.05 കോടി രൂപയാണ്. മികച്ച അഭിപ്രായം മേരി കൊണ്ട് ചിത്രം പ്രദർശനവിജയം തുടരുകയാണ്. കേരളത്തിനു പുറമേ വിദേശത്തും റിലീസ് ചെയ്ത ചിത്രം ബോക്സോഫീസിൽ മികച്ച പ്രകടനമാണ് കാഴ്ചവയ്ക്കുന്നത്.\nഅഞ്ചാം പാതിരാ (0.95cr)\nആദ്യ ദിനത്തിൽ വളരെ മോശം പ്രകടനമാണ് ‘അഞ്ചാം പാതിരാ’ കേരള ബോക്സ് ഓഫീസിൽ കാഴ്ചവച്ചെങ്കിലും പിന്നീട് ഏവരേയും അത്ഭുതപ്പെടുത്തിക്കൊണ്ട് ദിവസത്തിനുള്ളിൽ 50 കോടി രൂപ ചിത്രം ഇടംപിടിച്ചു. ഒരു കോടി രൂപയ്ക്ക് താഴെ ആ ദിവസം കളക്ട് ചെയ്ത ചിത്രം പിന്നീട് 50 കോടി ക്ലബ്ബിലേക്ക് നിഷ്പ്രയാസം എത്തുകയായിരുന്നു.\nതല മുണ്ഡനം ചെയ്ത് 20 കിലോ കുറച്ച് ജയറാം! ഞെട്ടലില് ആരാധകര്! ജയറാം ഈ സാഹസത്തിന് മുതിര്‍ന്നത് എന്തിന്? പുതിയ ഗെറ്റപ്പ് വൈറല്\nപള്‍സര് സുനി നടിയെ പീഡിപ്പിക്കുന്ന ദൃശ്യങ്ങള് പുറത്ത്; ആറ് ക്ലിപ്പുകള് പൊലീസിന് ലഭിച്ചു


തെളിവ് നശിപ്പിക്കാന് കൊലക്കേസ് ദൃക്സാക്ഷിയെ അതിക്രൂരമായി കൊന്ന ദമ്പതികളടക്കം ഒമ്പതുപേര്‍ക്ക് ജീവപര്യന്തം കഠിന തടവ് - Malayalam Daily News\nപാലക്കാട്: തമിഴ്നാട്ടിലെ തിരുച്ചംകോട് സ്വദേശി ഷണ്‍മുഖനെ (35) തട്ടിക്കൊണ്ടുപോയി ചാലക്കുടിയില്‍വെച്ച് കൊലപ്പെടുത്തിയ കേസില് ദമ്പതികള് ഉള്‍പ്പെടെ ഒമ്പത് പ്രതികള്‍ക്ക് ജീവപര്യന്തം കഠിനതടവും പുറമെ 14 വര്‍ഷവും ഒമ്പതുമാസവും കഠിന തടവും ശിക്ഷ വിധിച്ചു. 40,000 രൂപ വീതം പിഴയും അടക്കണം. ഷണ്‍മുഖന്‍െറ മകള്‍ക്ക് രണ്ടര ലക്ഷം രൂപ നഷ്ടപരിഹാരം നല്‍കണം. ഭാര്യ നേരത്തെ മരിച്ച ഷണ്‍മുഖന് കൊല്ലപ്പെട്ടതോടെ 16 വയസ്സുള്ള മകള് അനാഥയായിരുന്നു.\nതിരുച്ചംകോട് സ്വദേശി കരാട്ടെ ശരവണന്(35), ഭാര്യ ശിവകാമി (25), ശെങ്കോട്ടപാളയം സ്വദേശി ശെന്തില് (23), നാമക്കല് ചെട്ട്യാര്‍തെരുവ് ലക്ഷ്മണന് (23), ഈറോഡ് വായ്ക്കല്‍പാളയം രമേഷ് (25), സേലം സന്യാസിഗുണ്ട് ജഗദീഷ് (25), രാമനാഥപുരം രംഗസ്വാമി (24), നാമക്കല് മംഗളപുരം മുത്തു (30), നാമക്കല് മോട്ടൂര്‍തിരി അങ്കമുത്തു (29) എന്നിവരെയാണ് ശിക്ഷിച്ചത്. 10ാം പ്രതി പൊള്ളാച്ചി സ്വദേശി ഗോവിന്ദരാജ് ഒളിവിലാണ്.\nതമിഴ്നാട് വൈദ്യതി ബോര്‍ഡ് ഉദ്യോഗസ്ഥനായിരുന്ന ഷണ്‍മുഖന് തമിഴ്നാട്ടിലെ നാമക്കല്ലില്‍വെച്ച് തിരുച്ചംകോട് മുനിസിപ്പല് കൗണ്‍സിലര് അളകരശനെ കൊല്ലപ്പെട്ട കേസിലെ ദൃക്സാക്ഷിയാണ്. തെളിവ് നശിപ്പിക്കാനാണ് ഇയാളെ കൊലപ്പെടുത്താന് പ്രതികള് തീരുമാനിച്ചത്. ചോറ്റാനിക്കരയില് ഭജനമിരിക്കാന് എന്ന പേരില് 2004 ഡിസംബര് ഏഴിന് പ്രതികള് ഇയാളെ തട്ടിക്കൊണ്ടുവന്ന് ചോറ്റാനിക്കരയിലെ ലോഡ്ജില് താമസിപ്പിച്ചു. രക്ഷപ്പെടാന് ശ്രമിച്ച ഷണ്‍മുഖനെ പിടികൂടി പൊള്ളാച്ചിയിലേക്ക് കൊണ്ടുപോയി. അവിടെനിന്ന് അര്‍ധരാത്രിക്കു ശേഷം ചാലക്കുടിയില് എത്തിച്ച് ചാലക്കുടി പാലത്തില് വെച്ച് കയറുകൊണ്ട് കൈകാലുകളും കഴുത്തും മുറുക്കി ശ്വാസം മുട്ടിച്ചും കഴുത്തില് വെട്ടിയും കൊലപ്പെടുത്തി മൃതദേഹം പുഴയിലേക്ക് തള്ളി. നാലാം ദിവസമാണ് മൃതദേഹം കണ്ടത്.\nതന്നെ കൊലപ്പെടുത്താനാണ് നീക്കമെന്ന് മനസ്സിലാക്കിയ ഷണ്‍മുഖന് സ്വന്തം കൈപ്പടയില് ‘എന് ചാവുക്ക് കാരണം ശരവണന്’ എന്ന കുറിപ്പെഴുതി പോക്കറ്റില് സൂക്ഷിച്ചിരുന്നു. മൃതദേഹം ഇന്‍ക്വസ്റ്റ് ചെയ്യുന്നതിനിടെ കുറിപ്പ് പൊലീസിന് ലഭിച്ചു. ജഡത്തില് നിന്ന് തമിഴ്നാട് സങ്കഗിരിയിലെ ടെലിഫോണ് ബൂത്തിലെ ബില്ലും കണ്ടെടുത്തു. അങ്ങനെയാണ് അന്വേഷണം തമിഴ്നാട്ടിലേക്ക് വ്യാപിപ്പിച്ചത്. ഷണ്‍മുഖനെ കാണാനില്ലെന്ന് പിതാവ് ചിന്നസ്വാമി പള്ളിപ്പാളയം പൊലീസില് പരാതി നല്‍കിയിരുന്നു. ഷണ്‍മുഖന് കൊലപ്പെടുത്തിയവരും മറ്റു ചിലരും ചേര്‍ന്ന് നാമക്കലില് മാര്‍ക്കസ് നാഥന്, വിശ്വനാഥന് എന്നിവരെക്കൂടി കൊലപ്പെടുത്തിയതായി തമിഴ്നാട് പൊലീസ് കണ്ടെത്തിയിരുന്നു.\nപ്രോസിക്യൂഷനു വേണ്ടി പബ്ളിക് പ്രോസിക്യൂട്ടര് പയസ് മാത്യു, അഡ്വ. ബബില് രമേഷ്, അഡ്വ. സുധീഷ് മേനോന് എന്നിവര് ഹാജരായി.\nഡിവൈഎസ്പിമാരായ ജോളി ചെറിയാന്, കെ എസ് സുദര്‍ശനന്, കെ പി ജോസ്, തമിഴ്നാട് ഡിവൈഎസ്പി സുബ്രഹ്മണ്യന് എന്നിവരാണ് കേസന്വേഷണം നടത്തിയത്. ഷണ്‍മുഖം കൊലക്കേസിലെ പ്രതികള് പിടിയിലായതിനെത്തുടര്‍ന്നുള്ള അന്വേഷണത്തില്, തമിഴ്നാട്ടിലെ മറ്റു മൂന്ന് കൊലക്കേസുകള്‍കൂടി തെളിയിക്കാന് പൊലീസിന് കഴിഞ്ഞു.\nയു.എസ്. പ്രസിഡന്‍റ് തെരഞ്ഞെടുപ്പ് സംവാദത്തില് ഹിലരിക്ക് മേല്‍ക്കൈ


pf subsidies announced by central govt: ഇപിഎഫ് സബ്‍സിഡിയ്ക്ക് അര്‍ഹനാണോ? ശമ്പളം കൂടും - are you eligible for epf subsidy | Samayam Malayalam\nare you eligible for epf subsidy\nഇപിഎഫ് സബ്‍സിഡിയ്ക്ക് അര്‍ഹനാണോ? ശമ്പളം കൂടും\nRinku Francis | Samayam Malayalam | Updated: 25 Nov 2020, 07:09:00 PM\nകൊവിഡ് പ്രതിസന്ധിയുടെ ഭാഗമായി സര്‍ക്കാര് പ്രഖ്യാപിച്ച ഇപിഎഫ് വിഹിതത്തിന് അര്‍ഹതയുണ്ടോ? 2020 ഒക്ടോബര് ഒന്നിനും 2021 ജൂൺ മുപ്പതിനും ഇടയിൽ എംപ്ലോയീസ് പ്രോവിഡന്റ് ഫണ്ടിൽ രജിസ്റ്റർ ചെയ്തിരിയ്ക്കുന്നവര് രണ്ടു വര്‍ഷത്തെ ശമ്പളം കൂടും.\nകൊച്ചി: കൊവിഡ് പ്രതിസന്ധിയോട് അനുബന്ധിച്ച് സര്‍ക്കാര് പ്രഖ്യാപിച്ച പ്രത്യേക സാമ്പത്തിക പാക്കേജിൻെറ ഭാഗമായി ഇപിഎഫ് വിഹിതം നൽകുന്ന ഇടത്തരക്കാര്‍ക്ക് പ്രത്യേക പദ്ധതികൾ പ്രഖ്യാപിച്ചിരുന്നു. 2020 ഒക്ടോബര് ഒന്നിനും 2021 ജൂൺ മുപ്പതിനും ഇടയിൽ എംപ്ലോയീസ് പ്രോവിഡന്റ് ഫണ്ടിൽ രജിസ്റ്റർ ചെയ്തിരിയ്ക്കുന്നവര്‍ക്ക് സഹായം ലഭിയ്ക്കും\nപുതിയതായി ജോലിയ്ക്ക് ചേരുന്ന തൊഴിലാളികളും ഇപിഫ് വിഹിതമാണ് സര്‍ക്കാര് നൽകുന്നത്. രണ്ടു വര്‍ഷത്തേയേക്ക് ഈ വിഹിതം സര്‍ക്കാര് തന്നെ നൽകും. ഇടത്തരക്കാരുടെ ശമ്പളത്തിൽ നിന്ന് പിഎഫ് വിഹിതം കുറയ്ക്കില്ല എന്ന് ചുരുക്കം . 15,000 രൂപ വരെ മാസ ശമ്പളം ഉള്ളവര്‍ക്കാണ് ഇതിന് അര്‍ഹതയുള്ളത്. 1,000 ജീവനക്കാര് വരെയുള്ള സ്ഥാപനങ്ങളിൽ തൊഴിലുടയുടെ വിഹിതവും സര്‍ക്കാര് തന്നെയാണ് നൽകുക എന്നണ് സൂചന. പുതിയതായി ജോലിയ്ക്ക് പ്രവേശിയ്ക്കുന്നവരെയും അവിദഗ്ധ തൊഴിലാളികളെയും ലക്ഷ്യമിട്ടുള്ളതാണ് പദ്ധതി.\nAlso Read: പണത്തിന് അത്യാവശ്യം വന്നോ? ഒരു കോടി രൂപ വരെ ഗോൾഡ് ലോൺ\n20 ൽ കുറവ് എണ്ണം ജീവനക്കാരുള്ള സ്ഥാപനങ്ങളിലും ജീവനക്കാര്‍ക്ക് പ്രൊവിഡൻറ് ഫണ്ട് ആനുകൂല്യങ്ങൾ നൽകാൻ തൊഴിലുടമയ്ക്ക് അധികാരം നൽകുന്ന വ്യവസ്ഥകളും കേന്ദ്ര സര്‍ക്കാര് കൊണ്ടുവന്നിട്ടുണ്ട്. പുതിയതായി ജോലിയ്ക്ക് പ്രവേശിയ്ക്കുന്ന തൊഴിലാളികളുടെ എണ്ണത്തിൻെറ അടിസ്ഥാനത്തിൽ ആണ് തൊഴിലുടമയ്ക്ക് ലഭിയ്ക്കുന്ന സഹായം.\n50 പേർ വരെ ജോലി ചെയ്യുന്ന സ്ഥാപനങ്ങൾ ചുരുങ്ങിയത് രണ്ടു പേരെ ജോലിക്കെടുത്താൽ മാത്രമേ സഹായത്തിന് അർഹത ലഭിയ്ക്കുകയുള്ളൂ. 50 പേരിൽ കൂടുതൽ ആളുകൾ ജോലി ചെയ്യുന്ന സ്ഥാപനമാണെങ്കിൽ5പേരിൽ കൂടുതൽ പേരെ നിയമിയ്ക്കണം. നിശ്ചിത കാലയളവിലേയ്ക്കാണിത്. പിഎഫ് വിഹിതമായി തൊഴിലാളികളുടെ അടിസ്ഥാന ശമ്പളത്തിൻെറ 12 ശതമാനമാണ് കുറയ്ക്കുന്നത്. ഇതേ തുക തൊഴിലുടമയും നൽകും. ഈ തുക കുറയ്ക്കാത്തതിനാൽ പിഫ് വിഹിതം നൽകുന്നവര്‍ക്ക് അധിക തുക ലഭിയ്ക്കും എന്നതു തന്നെയാണ് പ്രധാന മെച്ചം\nപണത്തിന് അത്യാവശ്യം വന്നോ? ഒരു കോടി രൂപ വരെ ഗോൾഡ് ലോൺ ആര്‍ട്ടിക്കിള് ഷോ\nപിഎഫ് സബ്‍സിഡി ഇപിഎഫ്ഒ ഇപിഎഫ് pf subsidies announced by central govt epf subsidy EPF\nWeb Title : are you eligible for epf subsidy\nCricket Newsനൂറു തികച്ചില്ല, രണ്ടാംദിനം ഇംഗ്ലണ്ടും ഓള് ഔട്ട്, ഇന്ത്യയ്ക്ക് ജയം അരികെ; വിസ്മയമായി അക്‌സര്\nKeralaകേരളത്തിൽ ഇന്ന് 3677 കൊവിഡ് സ്ഥിരീകരിച്ചു\nIndiaശിവകാശിയിൽ വീണ്ടും പൊട്ടിത്തെറി; ആറ് പേര് കൊല്ലപ്പെട്ടു നിരവധിയാളുകള്‍ക്ക് പരിക്ക്\nCricket Newsസ്പിന്നർമാർ ബാറ്റ്സ്മാൻമാരെ കറക്കി വീഴ്ത്തി; രണ്ടാം ദിവസം ടെസ്റ്റ് തീർന്നു, ഇന്ത്യക്ക് 10 വിക്കറ്റ് ജയം\nKozhikodeഅച്ഛനും അമ്മയും മക്കളും ഇനിയില്ല; പൊള്ളലേറ്റ് മരിച്ചത് ഒരു കുടുംബത്തിലെ4പേര്! സംഭവം നാദാപുരത്ത്...\nBusiness Newsഭാരത് ബന്ദ് കേരളത്തിൽ ഇല്ലെന്ന് വ്യാപാരി വ്യവസായി ഏകോപന സമിതി\nThrissurതൃശൂർ കളക്ട്രേറ്റിന് മുന്നിന് ബാന്‍റ് മേളം, എന്താണ് സംഭവം എന്നറിയാതെ നാട്ടുകാരും ജീവനക്കാരും, വീഡിയോ കാണാം\nKeralaഇഎംസിസി ഉടമകള് വന്ന് കണ്ടോ എന്ന് ഓര്‍മയില്ല, ധാരണാപത്രം റദ്ദാക്കിയത് ജനങ്ങള് തെറ്റിധരിക്കാതിരിക്കാൻ; മുഖ്യമന്ത്രി\nHealthകറുവാപ്പട്ട പ്രമേഹത്തിനും തടിയ്ക്കും എങ്ങനെ,എത്ര?\nTrendingഫുൾ ടാങ്ക് പെട്രോൾ അടിക്കാനുള്ള കാശുണ്ടോ? അമ്പട, ഫില്ല്യനയറേ\nDaily AstrologyDaily Horoscope, 25th February 2021; ഇന്നത്തെ ദിവസം നിങ്ങള്‍ക്കെങ്ങനെ?\nNewsകിടിലൻ ഫീച്ചറുകളുമായി റെഡ്മി K40 സീരീസെത്തി; 108 മെഗാപിക്സൽ ക്യാമറ ഹൈലൈറ്റ്\nBikesഎപ്രിലിയ ആർഎസ് 660, റ്റ്യൂണോ 660 ബൈക്കുകൾ ഇന്ത്യയിലേക്ക്; ബുക്കിങ് ആരംഭിച്ചു


മനുഷ്യസ്‌നേഹത്താല് വെട്ടിത്തിളങ്ങുന്ന ആധുനിക സന്യാസിയാണ് ശ്രീഎം-കെ.ടി.ജലീല് | minister kt jaleel about sri m controversy\nMar 3, 2021, 12:49 PM IST\nകെ.ടി.ജലീല്, ശ്രീ എം |ഫോട്ടോ: മാതൃഭൂമി\nതിരുവനന്തപുരം: എല്ലാ അര്‍ത്ഥത്തിലും മനുഷ്യസ്‌നേഹത്താല് വെട്ടിത്തിളങ്ങുന്ന ശുഭ്രവസ്ത്രധാരിയായ ആധുനിക സന്യാസിയെന്ന് ശ്രീ എം എന്ന് മന്ത്രി കെ.ടി.ജലീല്. സംസ്ഥാന സര്‍ക്കാര് ഒരു യോഗാ കേന്ദ്രം തുടങ്ങാന് ആവശ്യമായ സ്ഥലം ശ്രീ എമ്മിന് പാട്ടത്തിന് നല്‍കാന് തീരുമാനിച്ചതിനെ എന്തോ അരുതാത്ത മഹാപാപമായി ചില വര്‍ഗീയ ശക്തികള് ദുഷ്പ്രചാരണം നടത്തുന്നു. ഇല്ലാത്ത ലേബല് ആരും ആര്‍ക്കും ദയവു ചെയ്ത് ചാര്‍ത്തിക്കൊടുക്കരുത്. മനുഷ്യര് ഐക്യപ്പെട്ട് ജീവിക്കുന്ന മണ്ണില് സഖാവ് പിണറായിയോടുള്ള കലിപ്പു തീര്‍ക്കാന് വര്‍ഗീയ വിഷം ചീറ്റി അന്തരീക്ഷം മലിനമാക്കരുതെന്നും ജലീല് പറഞ്ഞു. ഫെയ്‌സ്ബുക്കിലൂടെയാണ് ജലീലിന്റെ പ്രതികരണം.\nജലീലിന്റെ ഫെയ്‌സ്ബുക്ക് പോസ്റ്റിന്റെ പൂര്‍ണ്ണരൂപം\nശ്രീ എം എന്ന മുംതാസ് അലി ഖാന് കന്യാകുമാരി മുതല് കാശ്മീര് വരെ ഒരു പദയാത്ര നടത്തിയിരുന്നു. മനുഷ്യ മനസ്സുകളെ കോര്‍ത്തിണക്കലായിരുന്നു യാത്രയുടെ ലക്ഷ്യം. കക്ഷിരാഷ്ട്രീയം മറന്നാണ് ശ്രീ എമ്മിനെ നാട് വരവേറ്റത്. സത്രങ്ങളിലും ക്ഷേത്രങ്ങളിലും ദര്‍ഗ്ഗകളിലും സാംസ്‌കാരിക കേന്ദ്രങ്ങളിലുമായിരുന്നു പദയാത്രക്കിടയിലെ അദ്ദേഹത്തിന്റെയും സഹയാത്രികരുടെയും വിശ്രമവും അന്തിയുറക്കവും. മാസങ്ങള് എടുത്താണ് യാത്ര കാശ്മീരിലെത്തിയത്. അദ്ദേഹത്തിന്റെ പുസ്തകങ്ങള് വായിച്ചപ്പോഴും പരിചയപ്പെട്ട് സംസാരിച്ചപ്പോഴും മത-ജാതി-വര്‍ഗ്ഗ- വര്‍ണ്ണ വ്യത്യാസങ്ങള്‍ക്കപ്പുറം മനുഷ്യനെ കാണാന് ശ്രമിക്കുന്ന ദര്‍ശനമാണ് അദ്ദേഹത്തിന്റേതെന്നാണ് എനിക്ക് തോന്നിയത്. ആ തോന്നല് ഇ.ടി. മുഹമ്മദ് ബഷീര് സാഹിബിനും കെ.എന്.എ ഖാദറിനും മറ്റു പല ലീഗ് ജനപ്രതിനിധികള്‍ക്കും ഉള്ളത് കൊണ്ടാണ് അദ്ദേഹത്തെ സ്വീകരിക്കാനും പ്രകീര്‍ത്തിച്ച് സംസാരിക്കാനും അവര് തയ്യാറായത്.\nതവനൂര് വൃദ്ധസദനത്തിലാണ് ശ്രീ എമ്മിന്റെ കാല്‍നട യാത്രക്ക് എടപ്പാള് മേഖലയിലെ സ്വീകരണമൊരുക്കിയിരുന്നത്. സ്ഥലം എം.എല്.എ എന്ന നിലയില് ഞാനാണ് അദ്ദേഹത്തെ ഷാളണിയിച്ച് സ്വീകരിച്ചത്. സൂഫിസവും ഭക്തി പ്രസ്ഥാനവും ശ്രീ എമ്മിന്റെ ചിന്തകളില് സമന്വയിച്ചതായാണ് അദ്ദേഹത്തിന്റെ പ്രഭാഷണം ശ്രദ്ധിച്ചപ്പോള് എനിക്ക് മനസ്സിലായത്. എല്ലാ അര്‍ത്ഥത്തിലും മനുഷ്യസ്‌നേഹത്താല് വെട്ടിത്തിളങ്ങുന്ന ശുഭ്രവസ്ത്ര ധാരിയായ ആധുനിക സന്യാസിയെന്ന് ശ്രീ എമ്മിനെ ഒരു വാചകത്തില് വിശേഷിപ്പിക്കാം.


കോവിഡ് കാലവും ആരോഗ്യത്തിന്റെ സാമൂഹിക നിർണ്ണയവും - Keraleeyam Web Magazine\nHealth In depth Public Health\nകോവിഡ് കാലവും ആരോഗ്യത്തിന്റെ സാമൂഹിക നിർണ്ണയവും\nAugust 21, 2021 5:37 pm\nലോക ജനത ഒന്നാകെ ആരോഗ്യത്തെക്കുറിച്ച് ആശങ്കപ്പെട്ട് ജീവിച്ച മറ്റൊരുകാലം ഉണ്ടായിട്ടില്ല. ശാസ്ത്ര സാങ്കേതികവിദ്യ അനുദിനം പുരോഗമിക്കുമ്പോഴും ആരോഗ്യത്തോടെ ജീവിക്കാനുള്ള മനുഷ്യന്റെ പ്രാഥമികമായ അവകാശത്തിന് മങ്ങലേൽക്കുകയാണ്. കോവിഡിന് മുൻപും അത്ര ഭദ്രമായിരുന്നില്ല നമ്മുടെ ജീവിതം. കേരളത്തിന്റെ സാഹചര്യമെടുത്താൽ ഉയർന്ന ജീവിത ശൈലീരോഗങ്ങൾ, കാൻസർ, വൃക്ക രോഗം, ചിക്കൻ ഗുനിയ, ഡെങ്കി പോലുള്ള പകർച്ചവ്യാധികൾ തുടങ്ങിയവ ആരോഗ്യരംഗത്തെ പ്രധാന വെല്ലുവിളികളായി തുടരുന്നു. അതിനിടയിൽ നിപ്പയുടെ പിടിയിൽ നിന്നും നമ്മൾ കഷ്ടിച്ച് രക്ഷപെടുകയായിരുന്നു. പിന്നാലെ വന്ന കോവിഡ് മഹാമാരി ജീവിതം തീർത്തും സ്തംഭിപ്പിച്ചു. മാനസികാരോഗ്യ രംഗത്തെ വെല്ലുവിളികൾ ഒരുഭാഗത്ത് ചർച്ചയാകാതെ കിടക്കുന്നുമുണ്ട്.\nകോവിഡ് വൈറസിന്റെ വകഭേദങ്ങൾ സൃഷ്ടിക്കുന്ന രോഗതരംഗങ്ങളെ എങ്ങനെ നേരിടും എന്ന കാര്യത്തിൽ ഇപ്പോഴും ലോകത്തിന് വ്യക്തതയില്ല. കൂടാതെ മനുഷ്യർ അഭിമുഖീകരിക്കാൻ പോകുന്ന അവസാന വൈറസല്ല ഇതെന്നും ശാസ്ത്രലോകം മുന്നറിയിപ്പ് നൽകുന്നുമുണ്ട്. കോവിഡ് വൈറസിന്റെ ഉത്ഭവത്തെക്കുറിച്ചുള്ള ദുരൂഹതകളും തുടരുകയാണ്. ഒരു പ്രകൃതിജന്യ വൈറസ് മറ്റു ജീവികളിൽ നിന്ന് മനുഷ്യരിലേക്ക് (zoonotic disease) സംക്രമിച്ചതാണോ, അതോ വുഹാനിലെ ലാബിൽ നിർമ്മിക്കപ്പെട്ടതാണോ എന്ന തർക്കം നീളുകയാണല്ലോ. അതിന് ഉത്തരം കിട്ടിയില്ലെങ്കിലും മറ്റു ജീവികളുടെ ആവാസവ്യവസ്ഥകളിലേക്ക് കടന്നുകയറി ഇനിയും മനുഷ്യന് ജീവിതം മുന്നോട്ടുകൊണ്ടുപോകാൻ കഴിയുമോ എന്ന ചോദ്യം ഗൗരവത്തോടെ ചർച്ച ചെയ്യപ്പെട്ടു തുടങ്ങിയിരിക്കുന്നു.\nകോവിഡ് ഒരു ആരോഗ്യ പ്രശ്നം മാത്രമല്ല. അതുണ്ടാക്കിയ ആഘാതം ലളിതമായി മനസിലാക്കാവുന്നതുമല്ല. “വൈദ്യം എന്ന സ്ഥാപനം സമൂഹത്തിന് നൽകുന്ന സുരക്ഷാബോധം, എന്തുവന്നാലും നോക്കുമെന്ന വാഗ്‌ദാനം, ഒരുനാൾ ആധുനിക വൈദ്യം മരണത്തെ തോൽപ്പിക്കും എന്ന പ്രതീക്ഷ, ഇതിനെല്ലാം വല്ലാത്തൊരു പ്രഹരമായിപ്പോയി കോവിഡ് വ്യാപനം. ഈ ആഘാതം നമ്മോടു പറഞ്ഞ മറ്റൊരു കാര്യം നിങ്ങൾ മാറേണ്ടിയിരിക്കുന്നു, പഴയതുപോലെ ജീവിതം തുടരാൻ പറ്റില്ല എന്നതാണ്. മൂന്നാമത്തെ പ്രധാനകാര്യം, ഈ രോഗം നഗരങ്ങളെ നന്നായി ബാധിച്ചു എന്നതാണ്. ഈ മൂന്ന് കാര്യങ്ങൾ കൊണ്ടാണ് കോവിഡ് വലിയ ഒരു പ്രശ്നമായി ഉയർന്നുവന്നത്. ലോകത്ത് ഒരുവർഷം പട്ടിണി കൊണ്ട് മരിക്കുന്ന ആളുകളുടെ അത്രയും പേർ കോവിഡ് വന്ന് മരിച്ചിട്ടില്ല. അപ്പോൾ മരണസംഖ്യ അല്ല ഭരണകൂടങ്ങളെ ആകുലപ്പെടുത്തുന്നത് എന്ന് വ്യക്തം”, ആയുവേദ ചികിത്സകനായ ഡോക്ടർ പ്രസാദ് പറയുന്നു.\nഡോ. എം പ്രസാദിന്റെ ഓഡിയോ ഇവിടെ കേൾക്കാം.\nനാളിതുവരെ തുടരുന്ന രീതിയിൽ ആരോഗ്യരംഗത്തെ സമീപിച്ചാൽ നമുക്ക് പ്രതിസന്ധികളിൽ നിന്നും രക്ഷപ്പെടാൻ കഴിയില്ല എന്നാണ് കോവിഡ് കാലം ഓർമ്മിപ്പിക്കുന്നത്. എന്നാൽ സമ്പൂർണ്ണമായ ഒരു വ്യവസ്ഥാ മാറ്റം അത്ര എളുപ്പമല്ലതാനും. കാരണം, ആരോഗ്യം എന്നത് മറ്റനേകം ഘടകങ്ങളുമായി കെട്ടുപിണഞ്ഞു കിടക്കുന്ന ഒന്നാണ്. നമ്മുടെ സാമ്പത്തിക, സാമൂഹ്യ രാഷ്ട്രീയ രംഗങ്ങളുമായി അത് ബന്ധപ്പെട്ടിരിക്കുന്നു. കൂടാതെ കാലുറപ്പിച്ചിരിക്കുന്ന മണ്ണിനെയും അതിലെ വൈവിധ്യമാർന്ന ജീവജാലങ്ങളെയും പരിഗണിക്കാതെ മനുഷ്യർക്ക് മാത്രമായി ആരോഗ്യ പൂർണ്ണമായ ജീവിതം സാധ്യമല്ലെന്ന് ലോകം തിരിച്ചറിയുന്നുണ്ട്. പക്ഷെ ഈ തിരിച്ചറിവിനോട് ക്രിയാത്മകമായി പ്രതികരിക്കാൻ ലോക സർക്കാരുകൾക്ക് കഴിഞ്ഞിട്ടില്ല, ഒറ്റപ്പെട്ട ചില മാറ്റങ്ങൾ ഒഴിച്ചുനിർത്തിയാൽ. ആ സാഹചര്യത്തിൽ സർക്കാർ നടപടികളിലും പ്രവർത്തനങ്ങളിലും പൂർണ്ണ വിശ്വാസം അർപ്പിച്ച് നമുക്ക് മാറി നിൽക്കാൻ കഴിയുമോ? സർക്കാർ അംഗീകൃത വിദഗ്‌ധരുടെ മാത്രം ശബ്ദം കേട്ടാൽ മതിയോ? അധികാരവും ഉന്നത സ്വാധീനവുമില്ലാതെ നിസ്വാർത്ഥരായി കുറെ മനുഷ്യർ തങ്ങളുടെ നിരീക്ഷണങ്ങളും ബോധ്യങ്ങളും ലോകത്തോട് വിളിച്ചു പറയുന്നുണ്ട്. എന്നാൽ അവരുടെ നിഗമനങ്ങളെയും നിരീക്ഷണങ്ങളെയും നിരാകരിക്കുവാൻ മറുപക്ഷം സദാ ജാഗരൂകരായി നിൽക്കുന്നുമുണ്ട്.\nപൊതുജനാരോഗ്യവും സർക്കാരിന്റെ പരിമിതികളും\nഅടിസ്ഥാനപരമായി ഓരോ വ്യക്തിയുടെയും കുടുംബത്തിന്റെയും ആരോഗ്യപൂർണ്ണമായ നിലനിൽപ്പ് ഉറപ്പുവരുത്താൻ വിഭാവനം ചെയ്തുണ്ടാക്കിയതാണ് ആരോഗ്യവകുപ്പും പൊതുജനാരോഗ്യ നയങ്ങളും. എന്നാൽ ആരോഗ്യം എന്ന കാതലായ ഭാഗം പരിഗണിക്കപ്പെടാതെ അതിനെ ചികിത്സയിയിലും മരുന്ന് വിപണനത്തിലുമായി പരിമിതപ്പെട്ടുത്തുന്ന കാഴ്ചയാണ് നാം സർക്കാർ നയങ്ങളിൽ ഏറെക്കാലമായി കാണുന്നത്. ഡോക്ടർ പ്രസാദ് ഇങ്ങനെ പ്രതികരിക്കുന്നു, “ആരോഗ്യ രക്ഷ, ആരോഗ്യ പരിചരണം എന്നെല്ലാം വ്യാപകമായി പറയുമെങ്കിലും നമ്മുടെ സംവിധാനം രോഗകേന്ദ്രീകൃതമാണ്. രോഗ ചികിത്സയും രോഗിയുടെ പരിചരണവും ആണ് അതിന്റെ അടിസ്ഥാനം. ഒരു വിദഗ്ധന്റെ ഒരു ഇടപെടൽ എന്ന അർത്ഥത്തിൽ ആ സമീപനത്തിന്റെ ആണിക്കല്ല് ഔഷധമാണ്. ഇത് വൈദ്യത്തിന്റെ അടിസ്ഥാന സ്വഭാവത്തിൽ പിൽക്കാലത്തു വന്നു ചേർന്ന മാറ്റമാണ്. ആരോഗ്യത്തെക്കുറിച്ചുള്ള അടിസ്ഥാന തത്വങ്ങൾ ഈ പ്രതിസന്ധിയിലും എന്തുകൊണ്ട് പറയുന്നില്ല? ഒരുനാൾ മഹാമാരി അവസാനിച്ചാലും ആളുകൾ മരുന്ന് വിപണിയുടെ ആശ്രിതരായി നിലനിൽക്കേണ്ടതുണ്ടെന്ന് അവർക്കറിയാം. അതുകൊണ്ട് ആരോഗ്യം എന്ന ആശയത്തിന് പ്രാധാന്യം കൊടുക്കാൻ ഒരു സംവിധാനവും തയ്യാറാകില്ല. കൂടാതെ മനുഷ്യനെ യന്ത്രതുല്യമായാണ് ഈ സംവിധാനം കാണുന്നത്. ശരീരത്തെ ഒരു ഉൽപ്പന്നമായും. എന്നാൽ പരമ്പരാഗത വൈദ്യസമ്പ്രദായങ്ങൾ ആരോഗ്യം എങ്ങനെ എന്നാണ് പ്രധാനമായും പറഞ്ഞുകൊണ്ടിരിക്കുന്നത്. അതുകൊണ്ട് വ്യക്തിയുടെ ആഹാരത്തിന്, വിചാരങ്ങൾക്ക്, വിഹാരങ്ങൾക്ക് എല്ലാം പ്രധാനപ്പെട്ട ഒരു സ്ഥാനം ഉണ്ട്. ആത്മീയവും മാനസികവും സാമൂഹികവുമായ തലങ്ങളിൽ ആരോഗ്യത്തെ സ്പർശിക്കാൻ അത് ശ്രമിക്കുന്നു. ഇങ്ങനെ പറയുന്ന ആയുർവേദ സമ്പ്രദായത്തെ വ്യവസ്ഥയ്ക്ക് ആവശ്യം ഇല്ല എന്നതാണ് യാഥാർഥ്യം.”\nപൊതുജനാരോഗ്യത്തെക്കുറിച്ച് രോഗകേന്ദ്രീകൃതമല്ലാത്ത സമീപനം വികസിപ്പിക്കണമെങ്കിൽ ആശുപത്രികളും ലാബുകളും സ്‌കാനിങ് സെന്ററുകളും മാത്രം മതിയാവില്ല. മായവും വിഷവും ഇല്ലാത്ത ഭക്ഷണം ലഭ്യമാക്കുകയും, വായുമലിനീകരണം കുറയ്ക്കാനുതകുന്ന നടപടികൾ സ്വീകരിക്കുകയും, ശുദ്ധജല ദൗർലഭ്യം ഒഴിവാക്കാൻ ഖരമാലിന്യങ്ങളുടെ സംസ്കരണം വേണ്ടരീതിയിൽ നടത്തുകയും, ജലാശയങ്ങളിലേക്ക് പ്ലാസ്റ്റിക്കും മറ്റു മാലിന്യങ്ങളും തള്ളുന്നത് തടയുകയും, രാസവളങ്ങളുടെയും കീടനാശിനികളുടെയും ഉപയോഗം കുറയ്ക്കുകയും ചെയ്യുന്നതിനുള്ള നടപടികൾ സ്വീകരിക്കേണ്ടി വരും. .\nആരോഗ്യം എന്ന വാക്കാണ് ഉപയോഗിക്കുന്നതെങ്കിലും, ആരോഗ്യ വകുപ്പ് ജനജീവിതവുമായി കൂടുതൽ അടുക്കുന്നത് രോഗങ്ങളും ചികിത്സയുമായി ബന്ധപ്പെട്ടാണ്. അതുകൊണ്ടുതന്നെ രോഗം ഉണ്ടാക്കുന്ന ചുറ്റുപാടുകളുടെ കാര്യത്തിലും അത് ഒഴിവാക്കാൻ ഉതകുന്ന സാഹചര്യങ്ങൾ സൃഷ്ടിക്കുന്നതിലും ആരോഗ്യവകുപ്പ് വേണ്ടത്ര ശ്രദ്ധപതിപ്പിക്കാറില്ല. രോഗം വരാനുള്ള മൂന്ന് ഘടകങ്ങൾ ഹോസ്റ്റ്, ഏജന്റ്, എൻവിറോണ്മെന്റ് എന്നിവയാണെന്നാണ് ആധുനിക വൈദ്യ ശാസ്ത്രം തന്നെ പറയുന്നത്. ഹോസ്റ്റ് നമ്മുടെ ശരീരമാണ്. കോവിഡ് രോഗത്തിന്റെ കാര്യമെടുത്താൽ കൊറോണ വൈറസ് ആണ് ഏജന്റ്. എൻവിൻറോൺമെന്റ് നാം ജീവിക്കുന്ന ചുറ്റുപാടും. ഇതിൽ ഏജൻറ് എന്ന ഒരു ഘടകത്തെ കേന്ദ്രീകരിച്ചാണ് സർക്കാർ സംവിധാനവും ചികിത്സാ രീതികളും പ്രവർത്തിക്കുന്നത്. അണുക്കളാണ് രോഗം ഉണ്ടാക്കുന്നത്. അണുക്കൾ രോഗകാരികളാവാമെങ്കിലും അണുക്കൾക്ക് വളരാനുള്ള സാഹചര്യം ഇല്ലാതാക്കുകയാണ് പ്രധാനം. ഇങ്ങനെ സമഗ്രമായ ഒരു സമീപനത്തിന്റെ അഭാവം മൂലം നഷ്ടമാകുന്നത് പൊതുജനാരോഗ്യം ലാക്കാക്കി രൂപംകൊണ്ട ഒരു സംവിധാനത്തിന്റെ ഉദ്ദേശലക്ഷ്യങ്ങൾ തന്നെയാണ്. ആരോഗ്യകരമായ ജീവിതം നയിക്കാനുള്ള സമൂഹത്തിന്റെ കഴിവ് വർധിപ്പിക്കേണ്ടതിന്റെ പ്രാധാന്യവും ഇതോടൊപ്പം അപ്രസകതമാവുന്നു.\nവൈറസ് കേന്ദ്രീകൃത നയപരിപാടികൾ\nവൈറസ് നമ്മുടെ ശരീരത്തിൽ പ്രവേശനം നേടാതിരിക്കാനും ശരീരത്തിൽ പ്രവേശിച്ച വൈറസിനെ നേരിടാനുമുള്ള കർമ്മ പരിപാടിയായി കൊറോണയുമായി ബന്ധപ്പെട്ട് സർക്കാർ നടത്തുന്ന പ്രവർത്തനങ്ങളെ സാമാന്യമായി മനസിലാക്കാം. വാക്‌സിൻ നിലവിൽ വന്നതോടെ പ്രധിരോധ പ്രവർത്തനങ്ങളും വ്യാപകമായി നടത്തിവരുണ്ട്. ഈ പ്രവർത്തനങ്ങൾക്കെല്ലാം മാധ്യമങ്ങളുടെ ശക്തമായ പിന്തുണയുമുണ്ട്. ഒരു മുഖ്യധാരാ മാധ്യമവും സർക്കാരിന്റെ പ്രവർത്തനങ്ങളെ പൊതു ജനതാൽപ്പര്യാർത്ഥം വിമർശനാത്മകമായി സമീപിക്കാറില്ല എന്നതാണ് യാർഥാർഥ്യം. സ്വതന്ത്ര അന്വേഷണം, വിവരശേഖരണം, വിശകലനം തുടങ്ങിയ കാര്യങ്ങൾ ആരോഗ്യമേഖലയുമായി ബന്ധപ്പെട്ട സർക്കാരിന്റെ പ്രവർത്തനങ്ങളെ സംബന്ധിച്ച് മാധ്യമങ്ങൾ നടത്താറില്ല. പൊതുപ്രവർത്തകനും ഫോറം ഫോർ ഹെൽത്ത് ജസ്റ്റിസ് എന്ന കൂട്ടായ്‌മയുടെ സംഘാടകനുമായ എസ്.പി രവി ഇങ്ങനെ പറയുന്നു. “ഡോക്ടർ ശശിധരനെപ്പോലുള്ളവർ തുടക്കത്തിലേ പറഞ്ഞുകൊണ്ടിരിക്കുന്നത് പ്രതിരോധശേഷി വർധിപ്പിക്കാനും, ആരോഗ്യമുള്ള ആളുകളിൽ കോവിഡ് വന്നുപോകാൻ അനുവദിക്കാനും ആണ്. അങ്ങനെ ഹേർഡ് ഇമ്മ്യൂണിറ്റി കൈവരിച്ചാൽ വൈറസിനെ നിയന്ത്രിക്കാൻ എളുപ്പം ആവും എന്നുമാണ്. എന്നാൽ എല്ലാവരെയും അടച്ചിട്ടുകൊണ്ട് വൈറസിനെ നിയന്ത്രിക്കാനാണ് സർക്കാർ ശ്രമിക്കുന്നത്. ഇപ്പോൾ വാക്‌സിസിനെന്ന ഏക പരിഹാര മാർഗത്തെക്കുറിച്ചാണ് എല്ലാവരും പറഞ്ഞുകൊണ്ടിരിക്കുന്നത്. നമ്മുടെ മുന്നിലുള്ള മറ്റു സാധ്യതകൾ അവഗണിക്കപ്പെടുകയാണ്. കോവിഡ് കാലത്തെ നിയന്ത്രണങ്ങൾ ഭരണകൂടങ്ങൾക്ക് അവരുടെ താൽപ്പര്യങ്ങൾ സംരക്ഷിക്കാൻ സഹായകമാകുന്നു എന്നും കാണാൻ കഴിയും. “\nഎസ്.പി രവിയുടെ ഓഡിയോ ഇവിടെ കേൾക്കാം.\nആരോഗ്യരംഗവുമായി ബന്ധപ്പെട്ട സർക്കാർ നയങ്ങളെ വിമർശിക്കുന്നവരെയും സ്വാതന്ത്രമായി അഭിപ്രായം പറയുന്ന സംഘടനകളെയും എളുപ്പത്തിൽ നേരിടാനും അവഗണിക്കാനും സർക്കാരിന് കഴിയുന്നുണ്ട്. ശാസ്‌ത്രീയം, ആധുനികം എന്നീ വാക്കുകൾ കൂട്ടിച്ചേർത്ത ഒരു നയപരിപാടിയും ചോദ്യം ചെയ്യേണ്ടതില്ല എന്ന് വിശ്വസിക്കുന്ന സംഘടിത പ്രസ്ഥാനങ്ങളും ഇക്കാര്യത്തിൽ സർക്കാരിന് പിന്തുണയായുണ്ട്. അതുകൊണ്ടുതന്നെ പകർച്ചവ്യാധിയെ നേരിടുന്നതിൽ സമഗ്രമായ ആരോഗ്യ നയപരിപാടികൾക്കു രൂപം നൽകാനും അത് നടപ്പാക്കാനും സർക്കാർ ശ്രമിക്കുന്നതേയില്ല.\nആധുനിക ചികിത്സാരീതിയുടെ ആധിപത്യം\nപതിനേഴാം നൂറ്റാണ്ടിൽ ഉടലെടുത്ത ആധുനിക വൈദ്യം മനുഷ്യന്റെ ജീവിതത്തിൽ ഇടപെടാൻ തുടങ്ങിയിട്ട് ഏറെ നാളുകളായിട്ടില്ല. വ്യാവസായിക വിപ്ലവത്തോടെ ഉണ്ടായ മാറ്റങ്ങളുടെയും രോഗങ്ങളുടെയും പശ്ചാത്തലത്തിലാണ് ഈ വൈദ്യശാഖ കൂടുതൽ വ്യാപകമായി മനുഷ്യന്റെ രോഗങ്ങളിലും ആരോഗ്യ വിഷയങ്ങളിലും ഇടപെടുന്നത്. തീർച്ചയായും ശാസ്ത്രത്തിന്റെയും സാങ്കേതികവിദ്യയുടെയും വികാസത്തോടുകൂടി ആധുനിക വൈദ്യശാസ്ത്രം ചികിത്സാ രംഗത്ത് പുതിയ ഒരു യുഗത്തിന് തുടക്കം കുറിച്ചു. വ്യത്യസ്ത സാമൂഹ്യ സാഹചര്യങ്ങളിൽ വ്യത്യസ്ത കാലങ്ങളിൽ വ്യത്യസ്ത രീതിയശാസ്ത്രങ്ങളുടെ അടിസ്ഥാനത്തിൽ രൂപം കൊള്ളുകയും വികസിക്കുകയും ചെയ്ത ആയുർവ്വേദം, ഹോമിയോ, യുനാനി, സിദ്ധ പോലുള്ള ജ്ഞാനരൂപങ്ങൾക്ക് ഇത്ര ചടുലവും ദ്രുതഗതിയിലുള്ളതുമായ വളർച്ച കൈവരിക്കാൻ കഴിഞ്ഞില്ല. ആധുനിക സമൂഹത്തിന്റെ മുൻഗണകൾക്കും പ്രായോഗികതകൾക്കും അനുസരിച്ചുള്ള പ്രതികരണങ്ങൾ ആധുനിക വൈദ്യത്തിന്റെ ഭാഗത്തുനിന്നാണ് ഉണ്ടായത്. പതിനേഴാം നൂറ്റാണ്ടിൽ ഉണ്ടായ വ്യാവസായിക വിപ്ലവത്തിന്റെ വളർച്ചയ്ക്കും സാധ്യതകൾക്കും പ്രയോജനപ്പെടുത്താവുന്ന രീതിയിലാണ് അതിന്റെ ചികിത്സാരീതികൾ വികസിച്ചു വന്നതെന്നതും മറ്റൊരു പ്രത്യേകതയാണ്. ഇരുപത്തൊന്നാം നൂറ്റാണ്ടിലേക്ക് എത്തുമ്പോഴേക്കും മുതലാളിത്ത സമ്പദ് വ്യവസ്ഥയുടെ എല്ലാ സാധ്യതകളും ഉപയോഗപ്പെടുത്തി ലാഭാധിഷ്ഠിത വിപണ തന്ത്രങ്ങളിലേക്കു ഒതുങ്ങുന്ന ആധുനിക ചികിത്സാരംഗത്തെയാണ് കാണാൻ കഴിയുക.\n“പ്രശസ്ത നോവലിസ്റ്റ് കൂടിയായ ഡോക്ടർ കാവേരി നമ്പീശൻ എഴുതിയ, മുംബൈയിലെ ഡോക്ടർ ഡാനിയേൽ ഡിഇമെയ്ൽ ജൂൺ 30ന് കോവിഡിന്റെ മൂന്നാം തരംഗം എങ്ങനെ തടയാം എന്ന് പറയുന്ന ലേഖനത്തിൽ ഐവർ മേറ്റിൻ എന്ന മരുന്ന് പ്രയോഗിച്ച കാൽ ലക്ഷത്തോളം രോഗികൾ ആശ്വാസം നേടിയതിന്റെ അനുഭവങ്ങൾ വിവരിക്കുന്നുണ്ട്. ഇത് വളെരെ വില കുറഞ്ഞതും സുരക്ഷിതവുമായ മരുന്നാണെന്ന് അവർ ചൂടി കാണിക്കുന്നുണ്ട്. WHO യുടെ അവശ്യ മരുന്നുകളുടെ ലിസ്റ്റിൽ ഉള്ള ഈ മരുന്ന് കണ്ടുപിടിച്ച രണ്ടു ശാസ്ത്രജ്ഞർക്ക് നോബൽ സമ്മാനം ലഭിച്ചിരുന്നു. വലിയ ലാഭം ഉണ്ടാവുകയില്ല എന്ന കാരണം കൊണ്ടാണ് അത് ഉൽപ്പാദിപ്പിച്ച കമ്പനികൾക്ക് താൽപ്പര്യം നഷ്ടമായതും അവർ അത് പ്രോത്സാഹിപ്പിക്കാത്തതും. ഇത്തരം സാധ്യതകളെ ഉപയോഗപ്പെടുത്താനുള്ള രാഷ്ട്രീയ ഇച്ഛാശക്തിയുടെ അഭാവമാണ് നമ്മൾ നേരിടുന്ന പ്രശനം. ” പൊതുജനാരോഗ്യ പ്രവർത്തകനായ കെ. രാമചന്ദ്രൻ ചൂണ്ടിക്കാണിക്കുന്നു.\nകെ. രാമചന്ദ്രന്റെ ഓഡിയോ ഇവിടെ കേൾക്കാം.\nഇതിനർത്ഥം മറ്റു ചികിത്സാരംഗങ്ങൾ അപചയത്തിൽ നിന്നും പൂർണ്ണമായും മുക്തമാണ് എന്നല്ല. എന്നാൽ സമന്വയ ചികിത്സാരീതി (Integrated System of Medicines) തുറന്നമനസ്സോടെ നടപ്പാക്കാൻ സർക്കാർ മടികാണിക്കുന്നതിന് പിന്നിൽ ചില താത്പര്യങ്ങൾ ഉണ്ട് എന്നു കാണാം. ഈ രീതി വിജയകരമായി നടപ്പിലാക്കിയ രണ്ട് രാജ്യങ്ങൾ, ഒന്ന് ചൈനയും മറ്റൊന്ന് കൊറിയയും ആണ്. WHO യുടെ റിപ്പോർട്ട് പ്രകാരം 32 രാജ്യങ്ങളിൽ ആയുർവേദവും, 47 രാജ്യങ്ങളിൽ ഹോമിയോയും, 14 രാജ്യങ്ങളിൽ യൂനാനി ചികിത്സയും അംഗീകരിക്കപ്പെട്ടിട്ടുണ്ട് എന്നുകൂടി നമ്മുടെ ഭരണാധികാരികൾ ഓർക്കണം.\nകേന്ദ്രീകൃത സ്വഭാവവും എണ്ണയിട്ട യന്ത്രം പോലെയുള്ള വഴക്കവും ഒരു സർക്കാരിന് എളുപ്പത്തിലും കാര്യക്ഷമമായും സൗകര്യപൂർവവും പ്രവർത്തിപ്പിക്കാൻ പറ്റുന്ന ഒരു സംവിധാനവും ആധുനിക ചികിത്സാരംഗത്തെ ഭരണകർത്താക്കൾക്ക് പ്രിയമുള്ളതാക്കുന്നു. സ്വാഭിവകമായും ആയുഷ് (AYUSH) ഒരു നോക്കുകുത്തിയായി മാറുന്നു. സർക്കാർ തന്നെ നിയമപരമായി രൂപം നൽകിയ മറ്റൊരു ചികിത്സാരംഗം അകത്തേക്ക് പ്രവേശനം കിട്ടാതെ പടിവാതിക്കൽ തന്നെ നിൽക്കുകയാണ്. തങ്ങളുടെ രീതിശാസ്ത്രം മാത്രമാണ് ശരി എന്ന് ഒരു വിഭാഗം വാദിക്കുന്നതിനെ ന്യായീകരിക്കുക എന്ന നയത്തിലേക്ക് സർക്കാരുകൾ മാറുന്നത് നിസ്സഹായരായി നോക്കിനിൽക്കാൻ മാത്രമേ ആയുഷ് വിഭാഗത്തിന് കഴിയാറുള്ളൂ. ആയുഷ് വിഭാഗങ്ങൾ എത്തിച്ചേർന്നിരിക്കുന്ന ഈ പ്രതിസന്ധി കോവിഡ് കാലത്ത് വല്ലാതെ രൂക്ഷമായിത്തീർന്നു.\nഎസ്.പി. രവി ഇങ്ങനെ നിരീക്ഷിക്കുന്നു. “ശാസ്ത്രത്തെ കുറിച്ച് ശരിയല്ലാത്ത ചില കാര്യങ്ങൾ കേരളത്തിന്റെ പൊതു ബോധത്തിൽ ഉറച്ചുപോയിട്ടുണ്ട് എന്നതാണ് യാഥാർഥ്യം. ശാസ്ത്രം എന്ന് പറയുന്നത് ആധുനിക സാങ്കേതിക വിദ്യകളും അതിനോട് ബന്ധപ്പെട്ട കാര്യങ്ങളും മാത്രമാണെന്ന തെറ്റി ധാരണ വ്യാപകമായുണ്ട്. പാരമ്പര്യ വൈദ്യവും മറ്റും തെറ്റാണെന്നുള്ള ഒരു ചിന്ത. അതീവ ഗുരുതരാവസ്ഥയിൽ ആയിരുന്ന കോവിഡ് രോഗികൾക്ക് ആയുഷ് വിഭാഗത്തിലുള്ള മരുന്നുകൾ ഫലപ്രദമായി മാറിയ അനുഭവമുള്ള ഒരു അലോപ്പതി ഡോക്ടർ ബാംഗ്ലൂരിൽ ഉണ്ട്. കേരളത്തിലും ആയുഷ് വിഭാഗങ്ങളുടെ ചികിത്സ നല്ല പ്രതികരണങ്ങൾ നൽകിയതായി സർക്കാർ തന്നെ പറയുന്നുണ്ട്. പിന്നെ എന്തുകൊണ്ട് ഭരണകൂടങ്ങൾ മറ്റു ചികിത്സാ രീതികൾക്ക് അംഗീകാരം നൽകുന്നില്ല? ആധുനിക വൈദ്യത്തിനു ലഭിക്കുന്ന അതെ പരിഗണന ആയുഷ് വിഭാഗങ്ങളും അർഹിക്കുന്നുണ്ട്. എല്ലാ ചികിത്സാ സംമ്പ്രദായങ്ങളുടെയും സമന്വയം ആണ് നമുക്ക് അഭികാമ്യമായിട്ടുള്ളത്. എല്ലാവരും പരസ്പര ബഹുമാനത്തോടെയും വിശ്വാസത്തോടെയും പ്രവർത്തിക്കുകയും രോഗിക്ക് ആവശ്യമുള്ള ഇടപെടലുകൾ നടത്തുകയും ചെയ്യുന്ന ഒരു രീതി. “\nകോവിഡ് പ്രോട്ടോക്കോളും പോലീസ് ഭരണവും\nജനങ്ങളുടെ ജീവനും സ്വത്തിനും സുരക്ഷ നൽകുന്നതിനും നിയമവാഴ്ച ഉറപ്പുവരുത്താനുമാണ് ആധുനിക സ്റ്റേറ്റുകൾ പോലീസ് സേനയ്ക്ക് രൂപം നൽകിയത്. എന്നാൽ ഭരണകൂട താൽപ്പര്യങ്ങൾ സംരക്ഷിക്കുന്നതിന് വേണ്ടിയാണ് പോലീസ് സേന പ്രവർത്തിക്കുന്നതെന്ന് ഇന്ന് കൂടുതൽ വ്യക്തമാണ്. കോവിഡ് പ്രോട്ടോകോൾ നടപ്പിലാക്കാൻ പോലീസ് സേനയെ ചുമതലപ്പെടുത്തുന്ന തീരുമാനം കേരളത്തിൽ ഉണ്ടാവുന്നത് ഇതിന്റെ പശ്ചാത്തലത്തിൽ വേണം മനസിലാക്കാൻ. കോവിഡ് കാരണം ഒരു വശത്ത് ജനജീവിതം സ്തംഭിപ്പിച്ചപ്പോൾ, സർക്കാരുകൾക്ക് തുറന്നുകിട്ടിയത് പുതിയ അധികാരപ്രയോഗ സാധ്യതകളാണ്. അതിന്റെ തുടർച്ചയായിട്ടാണ് കേരളത്തിൽ പകർച്ച‌വ്യാധി നിയന്ത്രണ നിയമം നടപ്പിലാക്കപ്പെടുന്നത്. അസാധാരണമായ സാഹചര്യത്തിൽ അസാധാരണ നടപടികൾ എന്ന വിശേഷണവും ഇതിന് ചാർത്തിക്കൊടുത്തു. അതോടെ പുതിയ നിയന്ത്രങ്ങൾക്ക് സാമൂഹികമായ അംഗീകാരവും ലഭിച്ചു. തീർച്ചയായും കോവിഡ് വ്യാപനം ലോകത്തിന് മുന്നിൽ തുറന്നിട്ടത് അസാധാരണ സാഹചര്യം തന്നെയാണ്. ഈ സാഹചര്യം മനസിലാക്കി ഭാവനാത്മകവും സൃഷ്ടിപരവുമായ ഒരു പുതിയ ജീവിതക്രമം കെട്ടിപ്പടുക്കുന്നതിന് ജനങ്ങളെ സഹായിക്കുന്നതിന് പകരം വർഷങ്ങളായി നിലനിൽക്കുന്ന സംവിധാനങ്ങള ശക്തിപ്പെടുത്താനും നിലനിർത്താനുമാണ് ഭരണകൂടങ്ങൾ ശ്രമിക്കുന്നത്. കേരളത്തിലെ കോവിഡ് പ്രൊട്ടോക്കോളും അനുബന്ധ നിയന്ത്രണങ്ങളും പോലീസ് ഇടപെടലുകളും അത് കൂടുതൽ വ്യക്തമാക്കുന്നു.\nകേരളത്തിന്റെ സവിശേഷമായ സാമൂഹ്യ അവബോധവും, വിവിധ സാമൂഹ്യ സാംസ്കാരിക സംഘടനകളുടെ അടിത്തട്ടിലെ ശേഷിയും, ആരോഗ്യ രംഗത്ത് നിലനിൽക്കുന്ന അവബോധവും മുതൽക്കൂട്ടാക്കി സൃഷ്ടിപരമായ രീതിയിൽ കോവിഡ് നിയന്ത്രണ രീതികൾ നടപ്പിലാക്കാൻ കേരളത്തിന് നല്ല സാധ്യത ഉണ്ടായിരുന്നു. സിവിൽ സൊസൈറ്റിയെക്കൂടി വിശ്വാസത്തിലെടുത്തുകൊണ്ട്, പ്രത്യേകിച്ച് യുവജനങ്ങളുടെ നേതൃത്വത്തിൽ കോവിഡ് പ്രതിരോധ നടപടികൾ എടുത്തിരുന്നെകിൽ അത് ലോകത്തിനുതന്നെ മാതൃകയാകുമായിരുന്നു. പോലീസിന്റെ ലാത്തിവീശലും സെക്ടറൽ മജിസ്‌ട്രേറ്റുമാരുടെ കണ്ണുരുട്ടി പിരിവും ഒഴിവാക്കാമായിരുന്നു. സാമ്പത്തികവും സാമൂഹികവുമായ പ്രതിസന്ധികൾക്കിടയിൽ വലയുന്ന ഒരു സമൂഹത്തിന് സർക്കാരിന്റെ ഭാഗത്ത് നിന്നും ഉണ്ടാകുന്ന ഇരട്ടി പ്രഹരം ഒഴിവാക്കാമായിരുന്നു. ഓരോ ചെറിയ സമൂഹത്തിലെയും സവിശേഷമായ പ്രശ്നങ്ങളെ അടുത്തറിഞ്ഞ്, അനുയോജ്യമായ നടപടികൾ സ്വീകരിക്കാൻ ഇത് സഹായിക്കുമായിരുന്നു. കൂടാതെ ദുരന്തങ്ങളെ ഒരു സമൂഹം ഒന്നിച്ചു നേരിടുമ്പോൾ സ്വാഭാവികമായും ഉണ്ടായിവരുന്ന പരസ്പര സഹകരണത്തെയും പാരസ്പര്യത്തെയും ദീർഘകാലത്തേക്കുള്ള സാമൂഹ്യമൂലധനമാക്കി മാറ്റാനും പറ്റുമായിരുന്നു. കോവിഡ് വ്യാപനത്തെ തുടർന്നുണ്ടായ ദുരിതങ്ങളെ മാത്രമല്ല അതിനുമുന്നേ രൂപംകൊണ്ട സാമ്പത്തിക അസമത്വവും പാരിസ്ഥിതിക തകർച്ചകൾ കാരണം രൂപമെടുത്ത പ്രതിസന്ധികളെയും ദീർഘകാല അടിസ്ഥാനത്തിൽ നേരിടാനുള്ള തയ്യാറെടുപ്പുകൂടി ആകുമായിരുന്നു അത്. അങ്ങനെ ഒരു പുതിയ സോഷ്യൽ എൻജിനീയറിങ്ങിനുള്ള നല്ല അവസരമാണ് കേരളത്തിന് നഷ്ടമായത്.\nചികിത്സയിയിലും മരുന്നിലും മുങ്ങിപ്പോയ ആരോഗ്യരംഗം\nവിവിധ ചികിത്സാരംഗങ്ങൾ സർക്കാർ സംവിധാനത്തിന്റെ ഭാഗമായി പ്രവർത്തിക്കുമ്പോഴും ആധുനിക വൈദ്യശാസ്ത്രത്തിനു മാത്രമേ പൂർണ്ണ സ്വാതന്ത്ര്യത്തോടെ കോവിഡ് ചികിത്സയിൽ ഇടപെടാനുള്ള അനുമതിയുള്ളൂ. ആയുഷ് ( AYUSH ) വിഭാഗങ്ങളിലെ ചികത്സാരീതികൾക്ക് പരിമിതമായ പങ്കാളിത്തം മാത്രമേ അനുവദിച്ചു നൽകിയിട്ടുള്ളൂ. ലഭ്യമായ അറിവുകൾ വച്ച് ആധുനിക ചികിത്സാ സമ്പ്രദായത്തിൽ നൽകുന്ന മരുന്നുകളാണ് കോവിഡ് പ്രതിരോധത്തിനും ചികിത്സയ്ക്കും ഉപയോഗിക്കുന്നത്. ആരോഗ്യ വകുപ്പ് കോവിഡിന് മുന്നേതന്നെ ആശുപത്രിയുടെയും ചികിത്സായുടെയും വ്യവഹാരങ്ങൾ കൈകാര്യം ചെയ്തുവരുന്ന ഒരു സംവിധാനം എന്ന നിലയിലാണ് പ്രവർത്തിക്കുന്നത്. നിലവിലെ വിദഗ്ധരും ഉപദേശകരും ചികിത്സയും പ്രധിരോധ കുത്തിവയ്പ്പും വഴി മാത്രം ആരോഗ്യത്തെ രംഗത്തെ പ്രശ്നങ്ങൾ പരിഹരിക്കാൻ കഴിയും എന്ന് കരുതുന്നവരാണ്. അതുകൊണ്ടുതന്നെ ആരോഗ്യത്തിന്റെ സാമൂഹിക നിർണ്ണയങ്ങൾ (social determinants of health ) ഇവർ പരിഗണിക്കാതെ പോകുന്നു. കോവിഡ് വ്യാപനം തുടങ്ങിയ കാലം അത്തരം ദീർഘകാല പദ്ധതികൾ ആലോചിക്കാനുള്ള സമയമല്ല എന്നത് ശരിയാണ്. എന്നാൽ ഒന്നര വർഷത്തിനിപ്പുറവും നമ്മൾ തുടങ്ങിയ സ്ഥലത്ത് നിൽക്കുന്നു എന്നത് അത്ര സുഖകരമായ കാര്യമല്ല. മരുന്ന് ലോബിയുടെയും ആശുപത്രി വ്യവസായത്തിന്റെയും താൽപ്പര്യവും, ആധുനിക വൈദ്യം മാത്രമാണ് ശരിയെന്നു നിരന്തരം വാദിക്കുന്ന ഐ.എം.എ പോലുള്ള സംഘടനകളുടെ സമ്മർദ്ദവും സർക്കാരിനെ ഏകപക്ഷീയ തീരുമാനങ്ങൾ എടുക്കാൻ പ്രേരിപ്പിക്കുന്ന ഘടകങ്ങളാണ്. തൽഫലമായി സർക്കാർ ഖജനാവിൽ നിന്നും പണം ഒഴുക്കുന്നത് കൂടുതലും അലോപ്പതി ചികിത്സയ്ക്ക് മാത്രമാണ്.\nഒരു വ്യക്തിയുടെ ആരോഗ്യം എന്നത് അയാൾ ജീവിക്കുന്ന സാമൂഹ്യ സാഹചര്യം, കുടുംബത്തിന്റെ സാമ്പത്തിക സ്ഥിതി, കുടിക്കുന്ന വെള്ളത്തിന്റെയും കഴിക്കുന്ന ഭക്ഷണത്തിന്റെയും ശ്വസിക്കുന്ന വായുവിന്റെയും ഗുണനിലവാരം തുടങ്ങിയ വിവിധ ഘടകങ്ങളെ ആശ്രയിച്ചുകൂടിയാണ് നിർണ്ണയിക്കപ്പെടുന്നത്. ഏതെങ്കിലും സാഹചര്യത്തിൽ മാനസിക സമ്മർദ്ദത്തിൽ കഴിയുന്ന വ്യക്തിയുടെ പ്രതിരോധ ശേഷിയും ആരോഗ്യവും താഴ്ന്ന നിലയിൽ ആയിരിക്കുമെന്നത് അഗീകരിക്കപ്പെട്ട കാര്യമാണ്. അതുപോലെ സമീകൃത ആഹാരം കഴിക്കാതെ വരുമ്പോഴും ആരോഗ്യം പ്രശ്നത്തിലാവുകയാണ്. രോഗവ്യാപനത്തിൽ നിർണ്ണായക പങ്കുള്ള ഹോസ്റ്റ് എന്ന ഘടകം പരിഗണിക്കാതെ വരുകയും ഏജന്റിൽ മാത്രം ശ്രദ്ധ കേന്ദ്രീകരിക്കുകയും ചെയ്യുന്നതിന്റെ ദുരിതം ഏറ്റുവാങ്ങേണ്ടി വരുന്നത് ഒരു ജനത ഒന്നടങ്കമാണ്. പോഷക സമൃദ്ധമായ ഭക്ഷണത്തിന്റെ ലഭ്യതയും വ്യായാമവും വിശ്രമവും മാനസിക ഉല്ലാസവും ഉറപ്പുവരുത്തണം എന്ന് സർക്കാരിനെ ഓർമ്മിപ്പിച്ച ഡോക്ടർമാരെ അവഹേളിക്കുകയും ഒറ്റപ്പെടുത്തുകയുമാണ് സർക്കർ സംവിധാനങ്ങളും അതിനെ അന്ധമായി പിന്തുണക്കുന്ന ഒരു വിഭാഗം വിദഗ്ധരും ചെയ്യുന്നത്. ആരോഗ്യം എന്നത് രോഗങ്ങൾക്കുള്ള ചികിത്സമാത്രമല്ല എന്നും രോഗം വരാതെ പ്രതിരോധിക്കുക എന്നതും, ശാരീരിക ആരോഗ്യത്തോടൊപ്പം മാനസിക ആരോഗ്യവും ആവശ്യമാണെന്നുമുള്ള കാര്യവും സൗകര്യപൂർവ്വം മറച്ചുവയ്ക്കപ്പെട്ടു.\nകെ. രാമചന്ദ്രൻ ഇങ്ങനെ പറയുന്നു, “പ്രതിരോധ നിയന്ത്രണങ്ങൾ, അയവുകൾ തുടങ്ങിയ കാര്യങ്ങൾ വൈദ്യ ശാസ്ത്രപരമോ സാമൂഹ്യമോ ആയ കാരണങ്ങളുടെ അടിസ്ഥാനത്തിൽ എന്നതിന് പകരം സാമ്പത്തികമോ രാഷ്ട്രീയമോ ആയ കാരണങ്ങളാൽ തീരുമാനിക്കപ്പെടുകയാണ് ഇവിടെ. സ്വേച്ഛാധിപത്യ സ്വഭാവമുള്ള ഭരണകൂടങ്ങൾ തങ്ങളുടെ തന്നിഷ്ടം നടപ്പിലാക്കി ജനങ്ങളെ കഷ്ടപ്പെടുത്തുന്നതായും നമ്മൾ കാണുന്നു. കോവിഡിനെ നേരിടാൻ വാക്‌സിൻ മാത്രമാണ് പരിഹാരം എന്നുള്ള സമീപനം ആണ് സർക്കാരുകൾ സ്വീകരിച്ചിരിക്കുന്നത്. ഇത് സാമ്പത്തികമായി കുറെ ആശുപത്രികൾക്കും കമ്പനികൾക്കും വലിയ ലാഭം ഉണ്ടാക്കും എന്നെല്ലാതെ വൈറസിനെതിരായും രോഗത്തിനെതിരായും എത്രമാത്രം ഫലപ്രദം ആണെന്ന് ആധുനിക ചികിത്സാ ശാസ്ത്രജ്ഞർക്കിടയിൽ തന്നെ പരക്കെ സംശയമുണ്ട്. അവരത് പരസ്യമായി പ്രകടിപ്പിച്ചിട്ടുമുണ്ട്. ഇന്ത്യയിൽ ഡോക്ടേഴ്സ് ഫോർ ട്രൂത്ത് എന്ന സംഘടന ഒരു നിവേദനം ഇന്ത്യൻ പ്രധാനമന്ത്രിക്ക് സമർപ്പിക്കുകയുണ്ടായി. സാർവ്വത്രിക കുത്തിവയ്പ്പിനുള്ള അമിതമായ ഉത്സാഹം നിർത്തിവയ്ക്കണം എന്നാണ് അവർ കാര്യകാരണ സഹിതം ആവശ്യപ്പെടുന്നത്. ഇവർ ആധുനിക ചികിത്സ പ്രാക്ടീസ് ചെയ്യുന്ന ഡോക്ടർമാർ ആണെന്ന് നാം മനസിലാക്കണം.”\nകോവിഡ് മഹാമാരിയെക്കുറിച്ച് പൂർണ്ണമായ അറിവിലേക്കോ അതിനെ നേരിടുന്നതിനെക്കുറിച്ച് വ്യക്തമായ നിർണ്ണയങ്ങളിലേക്കോ എത്താതിരിക്കുമ്പോഴാണ് ഒരു പ്രതേക ചികിസതാരീതി മുഴുവൻ മനുഷ്യരുടെയും രക്ഷകനായി സ്വയം നിയന്ത്രണം ഏറ്റെടുത്തിരിക്കുന്നത്. ഈ അപ്രമാദിത്വം മൂലം ഇല്ലാതാകുന്നത് സാധാരണ മനുഷ്യന് തന്റെ ശരീരത്തിന് മേലുള്ള സ്വാതന്ത്ര്യവും ചികത്സ തെരഞ്ഞെടുക്കാനുള്ള അവകാശവും കൂടിയാണ്. രോഗം വന്നാൽ അലോപതി തന്നെ മതിയെന്ന പ്രചാരണം, തനിക്കു ബോധ്യമുള്ള ഏത് ചികിൽസയും ചെയ്യാനുള്ള പൗരരുടെ മൗലികാവകാശത്തിന്റെ ലംഘനമാണ്. “നമ്മിൽ ഓരോരുത്തരുടെയും സ്വാഭാവിക രോഗശാന്തി ശക്തിയാണ് സുഖം പ്രാപിക്കുന്നതിനുള്ള ഏറ്റവും വലിയ ശക്തി” എന്ന് അലോപ്പതിയുടെ പിതാവായ ഹിപ്പോക്രറ്റസ് പറഞ്ഞത് പരിഗണിച്ചാൽ കൂടുതൽ ആരോഗ്യമുള്ള ഒരു സമൂഹം ഇവിടെ ഉണ്ടായിവരും.


അർഹതയുള്ളവർക്കെല്ലാം വീട് -മുഖ്യമന്ത്രി | rebuild kerala\nലൈഫ് മിഷന് പദ്ധതിയില് നിര്‍മിച്ച രണ്ടുലക്ഷം വീടുകളുടെ പൂര്‍ത്തീകരണ പ്രഖ്യാപനത്തിന് പുത്തരിക്കണ്ടം മൈതാനത്ത് മുഖ്യമന്ത്രി പിണറായി വിജയന് തുറന്ന ജീപ്പിലെത്തിയപ്പോള്. മന്ത്രിമാരായ കടകംപള്ളി സുരേന്ദ്രന്, എ.സി. മൊയ്തീന്, ജില്ലാ പഞ്ചായത്ത് പ്രസിഡന്റ് വി.കെ. മധു, മേയര് കെ.കെ. ശ്രീകുമാര് എന്നിവര് സമീപം\nതിരുവനന്തപുരം: അർഹതയുള്ളവർക്കെല്ലാം ലൈഫ് പദ്ധതിയിൽ വീട് നൽകുമെന്ന് മുഖ്യമന്ത്രി പിണറായി വിജയൻ. പലകാരണങ്ങളാൽ അർഹതപ്പട്ടികയിൽ വരാത്തവരുണ്ട്. അവരുടെ അർഹത പരിശോധിക്കാൻ സംവിധാനമുണ്ടാകും. ലൈഫ്മിഷനിൽ 2,14,262 വീടുകൾ നൽകിയതിന്റെ പ്രഖ്യാപനം പുത്തരിക്കണ്ടം മൈതാനിയിൽ നിർവഹിക്കുകയായിരുന്നു മുഖ്യമന്ത്രി. തിരുവനന്തപുരം ജില്ലയിൽ വീടുലഭിച്ച 36,000 കുടുംബങ്ങളുടെ സംഗമവും ഇതേ വേദിയിൽ നടന്നു. ചടങ്ങിൽനിന്ന് വിട്ടുനിന്ന പ്രതിപക്ഷത്തെ മുഖ്യമന്ത്രി നിശിതമായി വിമർശിച്ചു.\nലൈഫ് പദ്ധതിവഴി വീട് നൽകുന്നത് പൂർണമായെന്നു കരുതുന്നില്ലെന്നു മുഖ്യമന്ത്രി പറഞ്ഞു. നേരത്തേ നിശ്ചയിച്ച അർഹതാപട്ടികയിൽപ്പെട്ടവരാണ് പദ്ധതിയിൽ ഉൾപ്പെട്ടത്. സാങ്കേതിക പ്രശ്നങ്ങളാൽ ആ ഘട്ടത്തിൽ അർഹതാപട്ടികയിൽപ്പെടാത്തവരുണ്ട്. ഇപ്പോഴത്തെ പ്രവർത്തനം പൂർത്തിയാകുംമുമ്പ് അവർക്കും വീട് നൽകും.\n2,14,262 ഒരു ചെറിയ നമ്പറല്ല. ഈ സർക്കാർ അധികാരത്തിൽ വന്നപ്പോൾ വീടുവേണം എന്നതായിരുന്നു ജനങ്ങളുടെ ഏറ്റവുംവലിയ ആവശ്യം. ഇതിനുപരിഹാരമായി വിവിധ വകുപ്പുകളുടെ ഏകോപനത്തോടെ പദ്ധതിക്കു രൂപംനൽകി. കേന്ദ്രസർക്കാരിനെയും സമീപിച്ചിരുന്നു. എല്ലാവരുടെയും സഹായമുണ്ടായി എന്നതു ശരിയാണെന്നും മുഖ്യമന്ത്രി പറഞ്ഞു.\nഭൂമി വിട്ടുതന്ന കടയ്ക്കൽ സ്വദേശി അബ്ദുള്ളയെ മുഖ്യമന്ത്രി പ്രത്യേകം പരാമർശിച്ചു. പദ്ധതിനിർവഹണത്തിൽ മികച്ച പ്രവർത്തനം നടത്തിയ ജില്ലകൾക്കും തദ്ദേശസ്ഥാപനങ്ങൾക്കുമുള്ള അവാർഡുകൾ മുഖ്യമന്ത്രി സമ്മാനിച്ചു. ഗുണഭോക്താക്കളുടെ പട്ടിക വെബ്‌സൈറ്റിലുണ്ട്.\nതദ്ദേശവകുപ്പ് മന്ത്രി എ.സി. മൊയ്തീൻ അധ്യക്ഷനായി. ഇന്ത്യയിൽ ഭവനരഹിതരില്ലാത്ത ആദ്യ സംസ്ഥാനമാകും കേരളമെന്ന് മന്ത്രി പറഞ്ഞു. വീടുനൽകുക മാത്രമല്ല, കുടുംബത്തിൽ ഒരാൾക്കെങ്കിലും തൊഴിൽപരിശീലനവും ഉറപ്പാക്കുന്നുണ്ടെന്നും മൊയ്തീൻ പറഞ്ഞു.\nമന്ത്രിമാരായ എ.കെ. ബാലൻ, കടകംപള്ളി സുരേന്ദ്രൻ, കെ. രാജു, എം.എൽ.എ.മാരായ സി. ദിവാകരൻ, ബി. സത്യൻ, സി.കെ. ഹരീന്ദ്രൻ, കെ. ആൻസലൻ, വി.കെ. പ്രശാന്ത്, മേയർ കെ. ശ്രീകുമാർ, ജില്ലാ പഞ്ചായത്ത് പ്രസിഡന്റ് വി.കെ. മധു, ആസൂത്രണബോർഡംഗം ഡോ. കെ.എൻ. ഹരിലാൽ, നവകേരളം കർമപദ്ധതി കോ-ഓർഡിനേറ്റർ ചെറിയാൻ ഫിലിപ്പ്, തദ്ദേശവകുപ്പ് പ്രിൻസിപ്പൽ സെക്രട്ടറി ശാരദാ മുരളീധരൻ, കളക്ടർ കെ. ഗോപാലകൃഷ്ണൻ, ലൈഫ് മിഷൻ സി.ഇ.ഒ. യു.വി. ജോസ്, ഇൻഫർമേഷൻ കേരള മിഷൻ ഡയറക്ടർ ഡോ. എസ്. ചിത്ര, എം.എൻ.ആർ.ഇ.ജി.എസ്. മിഷൻ ഡയറക്ടർ ഡോ. ദിവ്യ എസ്. അയ്യർ തുടങ്ങിയവർ സംബന്ധിച്ചു.\nകാർഷിക മേഖലയിൽ വരുത്തേണ്ട പരിഷ്‌കാരങ്ങൾ


Xiaomi Redmi 4A India Launch Likely on Monday, Will Be Exclusive to Amazon - Malayalam Gizbot\nചൈനീസ് സ്മാര്‍ട്ട്‌ഫോണ് നിര്‍മ്മാതാക്കളായ ഷവോമി എന്നും ഇന്ത്യാക്കാര്‍ക്ക് ഒരു ഹരം തന്നെയാണ്. ഷവോമി ഇറക്കാന് പോകുന്ന ഏറ്റവും പുതിയ ഫോണാണ് റെഡ്മി നോട്ട് 4. ഓണ്‍ലൈന് പ്ലാറ്റ്‌ഫോമായ ആമസോണിലാണ് ഈ ഫോണ് ലഭ്യമാകുന്നത്.\nഎന്നാല് ഇതു കൂടാതെ ഷവോമി ഇനിയും സ്മാര്‍ട്ട്‌ഫോണുകള് ഇറക്കുന്നുണ്ട്. ഷവോമിയുടെ എല്ലാ ഫോണുകളുടേയും സവിശേഷതകള് നോക്കാം.\n. 720X1280 പിക്‌സല് റെസൊല്യൂഷന്\n. 1.4GHz ക്വാഡ്‌കോര് സ്‌നാപ്ഡ്രാഗണ് 425SoC\n. 5ഇഞ്ച് എച്ച് ഡി ഡിസ്‌പ്ലേ\n. ഒക്ടോകോര് ക്വല്‍കോം സ്‌നാപ്ഡ്രാഗണ് 430SoC പ്രോസസര്\n. 5എംബി മുന് ക്യമറ\nഷവോമി റെഡ്മി4പ്രൈം\n. 2GhZ ഒക്ടാകോര് ക്വല്‍കോം സ്‌നാപ്ഡ്രാഗണ് 625SoC\n. ബ്ലൂട്ടൂത്ത് v4.2 കണക്ടിവിറ്റി\n. വില8,900 രൂപ\nഷവോമി റെഡ്മി 4X\n. രണ്ട് വേരിയന്റിലാണ് ഈ ഫോണ് ഉൃഇറങ്ങിയത്. 2ജിബി റാം, 16ജിബി സ്‌റ്റോറേജ്, 7000 രൂപ. മറ്റൊന്ന് 3ജിബി റാം, 32ജിബി ഇന്റേര്‍ണല് സ്‌റ്റോറേജ്, വില 8500 രൂപ. മറ്റു സവിശേഷതകള് ഇങ്ങനെയാണ് 5ഇഞ്ച് ഡിസ്‌പ്ലേ 720X1280 റിസൊല്യൂഷന്, ഒക്ടോകോര് ക്വല്‍കോം സ്‌നാപ്ഡ്രാഗണ് 45 പ്രോസസര്\nThe Chinese brand has now confirmed that it is launchingaRedmi device at the event and will make it an Amazon exclusive.


ഉപരാഷ്ട്രപതി ഇംഗ്ലീഷ് വിരുദ്ധനല്ല; അദ്ദേഹം പറയുന്നത് നോക്കൂ | Malayalam News\nഉപരാഷ്ട്രപതി ഇംഗ്ലീഷ് വിരുദ്ധനല്ല; അദ്ദേഹം പറയുന്നത് നോക്കൂ\nഭോപ്പാല്- മെഡിസിനും എന്‍ജിനീയറിംഗും അടക്കം എല്ലാ കോഴ്‌സുകളും ഇന്ത്യന് ഭാഷകളില് പഠിപ്പിക്കണമെന്ന് ഉപരാഷ്ട്രപതി വെങ്കയ്യ നായിഡു.\nഉപരാഷ്ട്രപതി എന്ന നിലയിലും ഇന്ത്യന് പൗരന് എന്ന നിലയിലും എന്റെ ആഗ്രഹം ഇതാണ്. വരുംനാളുകളില് മെഡിസിനും എന്‍ജിനീയറിംഗും അടക്കമുള്ള കോഴ്‌സുകള് ഹിന്ദിയിലും മറ്റ് ഇന്ത്യന് ഭാഷകളിലും പഠിപ്പിക്കണം-അദ്ദേഹം പറഞ്ഞു.\nഭോപ്പാലില് ജേണലിസം സ്‌കൂളില് സംസാരിക്കുകയായിരുന്നു ഉപരാഷ്ട്രപതി. ഈ മാറ്റം സാധിക്കണമെങ്കില് ആദ്യം നമ്മുടെ മനോനില മാറണം. ഒരാളുടെ സ്വന്തം ഭാഷയിലാണെങ്കില് ഹൃദയം തുറന്നു സംസാരിക്കാം. ഞാന് ഇംഗ്ലീഷ് പഠിക്കുന്നതിന് എതിരല്ല. ഇംഗ്ലീഷും പഠിക്കണം. പക്ഷേ അതിനു മുമ്പ് നമ്മുടെ മാതൃഭാഷ അത് ഹിന്ദിയാകട്ടെ, തെലുഗവും പഞ്ചാബിയും മറാത്തിയുമാകട്ടെ, പഠിക്കണം- വെങ്കയ്യ നായിഡു പറഞ്ഞു.\nമാതൃഭാഷ നമ്മുടെ കണ്ണാണെങ്കില് ഭാഷകള് കണ്ണട മാത്രമാണ്. കണ്ണുകള്‍ക്ക് മുകളിലാണ് കണ്ണട ധരിക്കാറുള്ളത്. പക്ഷേ കണ്ണുകളിലെങ്കില് പിന്നെ കാഴ്ചയുണ്ടോ- ഉപരാഷ്ട്രപതി ചോദിച്ചു. ബ്രിട്ടീഷുകാര് അവരുടെ ഭാഷ ഇവിടെ സ്ഥാപിക്കാനാണ് ജോലി ലഭിക്കാന് പഠിപ്പ് നിര്‍ബന്ധമാക്കിയത്. പഠനവും അധ്യാപനവും ഇന്ത്യന് ഭാഷകളില് പ്രോത്സാഹിപ്പിക്കുന്നില്ലെങ്കില് വരും തലമുറക്ക് അവരുടെ സ്വന്തം ഭാഷ സംസാരിക്കാനാകില്ല-അദ്ദേഹം പറഞ്ഞു.\nനിയമനിര്‍മാണ സഭകള് തടസ്സപ്പെടുന്ന കാര്യവും ഉപരാഷ്ട്രപതിയുടെ പ്രസംഗത്തില് വിഷയമായി. സഭ സംവാദത്തിനും ചര്‍ച്ചകള്‍ക്കുമുള്ളതാണ്. അവ നടന്നില്ലെങ്കില് ജനാധിപത്യം ദുര്‍ബലമാകും. സര്‍ക്കാരിനെതിരെ സംസാരിക്കാന് ജനാധിപത്യത്തില് അവകാശമുണ്ട്. എന്നാല് സഭ തടസ്സപ്പെടുത്തുന്നത് തെറ്റാണ്. നേതാക്കളെ തെരഞ്ഞെടുക്കുമ്പോള് നാല് സി കള് പരിഗണിക്കണം-കാരക്ടര്, കാലിബര്, കപ്പാസിറ്റി, കോണ്ടാക്ട്.. പക്ഷേ ഇപ്പോഴത്തെ രാഷ്ട്രീയത്തില് നാല് സി കള് കാസ്റ്റ്, കമ്മ്യൂണിറ്റി, കാഷ്, ക്രിമിനലിറ്റി എന്നിവയായി മാറിയിരിക്കയാണെന്നും ഉപരാഷ്ട്രപതി പറഞ്ഞു.\nIndia indian languages venkaiah naidu


വിജ്ഞാനോത്സവം മലപ്പുറം ജില്ലയില് – പരിഷത്ത് വാർത്തകൾ\nതിരൂർ എൽ.പി. സ്കൂളിൽ നടന്ന മേഖലാ വിജ്ഞാനോത്സവത്തില് നിന്നും\nകാരാട്: യുറീക്ക- ശാസ്ത്രകേരളം പഞ്ചായത്ത് തല വിജ്ഞാനോത്സവം വാഴയൂർ യൂണിറ്റിന്റെ ആഭിമുഖ്യത്തിൽ കാരാട് ജി.എൽ.പി. സ്കൂളിൽ സംഘടിപ്പിച്ചു. പഞ്ചായത്തിലെ പതിനൊന്ന് വിദ്യാലയങ്ങളിൽ നിന്നായി 75 വിദ്യാർത്ഥികൾ പങ്കെടുത്തു. കാരാട് ജി.എൽ.പി.എസ്. പ്രധാന അധ്യാപിക സി പി ശശിലത ഉദ്ഘാടനം ചെയ്തു. പരിഷത്ത് ജില്ല കമ്മിറ്റി അംഗം ഷിനോദ് സമ്മാന വിതരണം നടത്തി. കെ കെ ശശിധരൻ ആദ്ധ്യക്ഷ്യം വഹിച്ച യോഗത്തിൽ പി കെ വി നോദ്കുമാർ, ടി ഷാജി, വിപിൻ, ശില്പ എന്നിവർ സംസാരിച്ചു.\nമാറാക്കര: യുറീക്ക- ശാസ്ത്രകേരളം വിജ്ഞാനോത്സവത്തിന്റെ മാറാക്കര പഞ്ചായത്തു തലം കാടാമ്പുഴ എൽ.പി. സ്‌കൂളിൽ നടന്നു. പഞ്ചായത്തിലെ പത്ത് വിദ്യാലയങ്ങളിൽ നിന്നായി തിരഞ്ഞെടുക്കപ്പെട്ട 107 കുട്ടികൾ പങ്കെടുത്തു.\nപി.ടി.എ. പ്രസിഡന്റ് കെ പ്രഭാകരന്റെ അധ്യക്ഷതയിൽ പഞ്ചായത്തു പ്രസിഡന്റ് വി മധുസൂദനൻ വിജ്ഞാനോത്സവം ഉദ്‌ഘാടനം ചെയ്തു. സമാപന സമ്മേളനത്തിൽ പഞ്ചായത്ത് വിദ്യാഭ്യാസ സ്ഥിരസമിതി അധ്യക്ഷൻ പള്ളിമാലിൽ മുഹമ്മദലി, വാർഡ് മെംബർ പി പി ബഷീർ എന്നിവർ കുട്ടികള്‍ക്ക് സമ്മാനങ്ങൾ നൽകി. പ്രധാനാധ്യാപിക സി എൽ പദ്മാവതി സ്വാഗതവും പി രമേഷ് കുമാർ നന്ദിയും പറഞ്ഞു. മുഹ്‌സിൻ മുബാറക് എൻ, സുജ എസ്, സുനന്ദ എം, സുമ ടി, വീണ പി എം, ഉമ സി പി, ലിസുന സി പി, സതി കെ, ജൂൻസി പി ടി എന്നിവർ അക്കാദമിക പ്രവർത്തനങ്ങൾക്ക് നേതൃത്വം നൽകി. പരിസ്ഥിതി സമര നായിക ഗ്രേറ്റ തുമ്പർഗിന് വിദ്യാർഥികൾ ഐക്യദാർഢ്യം പ്രകടിപ്പിച്ചു.\nതിരൂർ: മേഖലാ വിജ്ഞാനോത്സവം തിരൂർ എൽ.പി. സ്കൂളിൽ നടന്നു. ചടങ്ങിൽ തിരൂർ നഗരസഭ വിദ്യാഭ്യാസ സ്റ്റാൻഡിങ് കമ്മിറ്റി മെമ്പർ ഗീതാ പള്ളിയേരി, ഹർജിത്ത്, എ അബ്ദുൽ കബീർ, സേതുമാധവൻ മാസ്റ്റർ, സുധീഷ് ചേകവർ, ഹെഡ്‌മിസ്ട്രസ് അജിത, പി.ടി.എ. പ്രസിഡണ്ട് ഹംസ, അധ്യാപകർ എന്നിവർ പങ്കെടുത്തു.\nമികച്ച കുട്ടികൾക്ക് ട്രോഫികളും സർട്ടിഫിക്കറ്റുകളും വിതരണം ചെയ്തു.\nനാദാപുരം മേഖല പഞ്ചായത്ത് തല വിജ്ഞാനോത്സവം


Amazon launches Amazon Pharmacy,adelivery service for prescription medications | ആമസോണ് ഫാര്‍മസി വരുന്നു; ഇനി മരുന്നും ഓണ്‍ലൈനായി വാങ്ങാം - Financialviews.in\nഓണ്‍ലൈന് ഫാര്‍മസി തുറന്നിരിക്കുകയാണ് ഓണ്‍ലൈന് വ്യാപാര രംഗത്തെ ആഗോള ഭീമനായ ആമസോണ്. ആമസോണ് ഉപഭോക്താക്കള്‍ക്ക് ഇനി മരുന്നുകളും ഓണ്‍ലൈനില് തന്നെ ലഭ്യമാകും. ആവശ്യമുളളവ ദിവസങ്ങള്‍ക്കുളളില് തന്നെ നിങ്ങളുടെ വീട്ടുപടികലെത്തും. ഒരു ബുക്കോ കോഫി കപ്പോ ഓര്‍ഡര് ചെയ്യുന്നത് പോലെ തന്നെ.\nപൊതുവായി ഡോക്ടര്‍മാര് നിര്‍ദേശിക്കുന്ന തരത്തിലുളള മരുന്നുകളാണ് വിതരണം നടത്തുന്നതെന്ന് ആമസോണ് അറിയിച്ചു. ക്രീമുകളും മരുന്നുകളും ഇന്‍സുലിന് പോലുളളവയുമാണ് ആമസോണില് നിന്ന് ഓര്‍ഡര് ചെയ്ത് വാങ്ങിക്കാനാവുക. മരുന്ന് വാങ്ങാന് ആഗ്രഹിക്കുന്നര് ആമസോണ് വെബ്സൈറ്റില് സ്വന്തം പ്രൊഫൈല് രൂപീകരിക്കണം.. ശേഷം ഡോക്ടര്‍മാര് കുറിച്ച് നല്‍കിയിരിക്കുന്ന പ്രിസ്‌ക്രിപ്ഷനുകള് അയച്ച് കൊടുക്കുകയും വേണം. ഇന്‍ഷൂറന്‍സ് ഇല്ലാത്ത പ്രൈം അംഗങ്ങള്‍ക്കും ആമസോണില് നിന്ന് ഡിസ്‌കൗണ്ടോടെ മരുന്നുകള് വാങ്ങിക്കാം. രണ്ട് വര്‍ഷങ്ങള്‍ക്ക് മുന്‍പ് 750 മില്യണ് ഡോളര് മുടക്കം ഓണ്‍ലൈന് ഫാര്‍മസിയായ പില്‍പാക്ക്, ആമസോണ് വാങ്ങിയിരുന്നു.\nRead more topics: # ആമസോണ്, # Amazon, # Coronavirus, # impact of coronavirus, # കൊവിഡ്-19,


guruvayoor: Latest guruvayoor News & Updates, guruvayoor Photos&Images, guruvayoor Videos | Samayam Malayalam\nവിവാഹത്തിന് 12 പേർ, നെഗറ്റീവ് സർട്ടിഫിക്കറ്റ് നിർബന്ധം; ഗുരുവായൂർ ക്ഷേത്ര ദർശനത്തിന് പാലിക്കേണ്ട ചട്ടങ്ങൾ ഇവ\nതങ്ങളെ വഞ്ചിച്ചെന്ന ആരോപണവുമായി ഭാരവാഹികൾ\nആ വാഹനത്തിൽ നിന്ന് ബസിലേക്ക് കൈലാഷ് എടുത്ത് ചാടി! ടെൻഷനടിച്ച നിമിഷങ്ങളെ കുറിച്ച് സംവിധായകൻ\nആഘോഷങ്ങൾ ഒഴിവാക്കി ഗുരുവായൂർ ഏകാദശി ചടങ്ങുകൾ; 5000 പേർക്ക് മാത്രം പ്രവേശനം\nവീണ്ടും ഗുരുവായൂര് വിവാദത്തില് കടകംപള്ളി സുരേന്ദ്രൻ\nകണ്ണനെ ഇനി കണ്‍കുളിര്‍ക്കേ കാണാം; ഗുരുവായൂര് ക്ഷേത്രം നാലമ്പലത്തിലേക്കുള്ള പ്രവേശനം പുനരാരംഭിച്ചു\nകണ്ണനെ കാണാന് വീണ്ടും നിയന്ത്രണങ്ങളോടെ അനുമതി, ഭക്തര്‍ക്ക് കിഴക്കേ നടയിലൂടെ മാത്രം പ്രവേശനം\nകണ്ണന്റെ സന്നിധിയില്; ഗോള്‍ഡന് സാരിയില് തിളങ്ങി അനുശ്രീ\n'ദി ഗെയിം'മുമായി ശിവജി ഗുരുവായൂർ; സംവിധാനം നൈഷാബ് സി!\nഗുരുവായൂർ ദേവസ്വത്തിന് കൊവിഡിൽ കോടികളുടെ നഷ്ടം, കണക്കുകൾ ഇങ്ങനെ


സംസ്ഥാനത്ത് ഇതുവരെ 440 മഴമറ സ്ഥാപിച്ചു | I&PRD : Official Website of Information Public Relations Department of Kerala\nThu, 08/13/2020 - 14:26 /0Comments\nസംസ്ഥാനത്ത് ഇതുവരെ 440 മഴമറ സ്ഥാപിച്ചതായി മുഖ്യമന്ത്രി പിണറായി വിജയൻ പറഞ്ഞു. ജനുവരിയിൽ പ്രഖ്യാപിച്ച പന്ത്രണ്ടിന പരിപാടികളിൽ ഒന്നായിരുന്നു പച്ചക്കറി കൃഷിയുടെ വൻതോതിലുള്ള വളർച്ചയ്ക്ക് ഉതകുന്ന മഴമറയുടെ റെയിൻ ഷെൽട്ടർ വ്യാപനം. കൃഷിക്കാർ മഴമറ രീതിയ രണ്ടു കൈയും നീട്ടി സ്വീകരിച്ചു.\nഇതുവഴി 42,535 ചതുരശ്ര മീറ്റർ സ്ഥലത്ത് കൃഷി നടത്തുന്നു. ഈ മാസം അവസാനത്തോടെ പദ്ധതി ലക്ഷ്യം പൂർത്തീകരിക്കും. ഏകദേശം ഒരുലക്ഷം ചതുരശ്ര മീറ്റർ വിസ്തീർണത്തിൽ 1076 മഴമറകൾ സ്ഥാപിച്ചു കൃഷി നടത്തും. മഴമറയിൽ വർഷം മുഴുവൻ പച്ചക്കറികൾ കൃഷി ചെയ്യുവാൻ സാധിക്കും. ഇവ സ്ഥാപിക്കുന്നതിന് 75 ശതമാനം വരെ സബ്‌സിഡി (പരമാവധി 50000 രൂപ വരെ) സർക്കാർ നൽകുന്നുണ്ടെന്ന് മുഖ്യമന്ത്രി പറഞ്ഞു.


'അരവിന്ദിന് വേണ്ടി നിങ്ങള് ശ്രീകാന്തിനെ ചതിച്ചു', മെസേജുകള് ഇപ്പോഴും ലഭിക്കുന്നുണ്ട്, അവര് വെറുക്കുന്നത് ആ കാരണത്താല്: തുറന്നു പറഞ്ഞ് പ്രിയാമണി | Southlive\n'അരവിന്ദിന് വേണ്ടി നിങ്ങള് ശ്രീകാന്തിനെ ചതിച്ചു', മെസേജുകള് ഇപ്പോഴും ലഭിക്കുന്നുണ്ട്, അവര് വെറുക്കുന്നത് ആ കാരണത്താല്: തുറന്നു പറഞ്ഞ് പ്രിയാമണി\nഫാമിലി മാന് വെബ് സീരിസില് ശക്തമായ കഥാപാത്രത്തെ അവതരിപ്പിച്ച് ഏറെ ശ്രദ്ധ നേടിയിരിക്കുകയാണ് നടി പ്രിയാമണി. തന്റെ കഥാപാത്രത്തിന് നേരെ ഉയരുന്ന വിമര്‍ശനങ്ങളെ കുറിച്ച് തുറന്നു പറഞ്ഞിരിക്കുകയാണ് പ്രിയാമണി ഇപ്പോള്. സുചിത്ര അയ്യര് എന്ന കഥാപാത്രത്തെയാണ് പ്രിയാമണി അവതരിപ്പിച്ചത്.\nതന്റെ കഥാപാത്രത്തിന് ലഭിക്കുന്ന വിമര്‍ശനങ്ങളും പ്രതികരണങ്ങളുമെല്ലാം നേട്ടമാണ് എന്നാണ് പ്രിയാമണി പറയുന്നത്. താന് ചെയ്തത് ശരിയായിരുന്നുവെന്ന് വിശ്വസിക്കുന്നു. നിങ്ങള്‍ക്ക് വിമര്‍ശിക്കാം, വെറുക്കാം. പക്ഷെ അപ്പോഴാണ് തന്റെ കഥാപാത്രം ശരിയായിരുന്നു എന്നും രണ്ടാം സീസണിലേക്ക് എത്തിയപ്പോള് വളര്‍ന്നിട്ടുണ്ടെന്നും മനസിലാകുന്നത്.\nനിങ്ങള് ശ്രീകാന്തിനോട് അങ്ങനെ ചെയ്യാന് പാടില്ലായിരുന്നുവെന്ന് തനിക്ക് ഇപ്പോഴും മെസേജുകള് ലഭിക്കുന്നുണ്ട്. ദിവസവും മെസേജുകള് വരുന്നുണ്ട്. ഇന്‍സ്റ്റഗ്രാമില് ചിത്രങ്ങള് പങ്കുവെച്ചാല് പോലും അരവിന്ദിന് വേണ്ടി നിങ്ങള് അങ്ങനെ ചെയ്തുവല്ലേയെന്ന് കമന്റ് ചെയ്യുന്നവരുണ്ട്. ശ്രീകാന്തിനെ നിങ്ങള് ചതിച്ചുവെന്ന് കമന്റ് ചെയ്യുന്നവരുമുണ്ട്.\nഅതിനോടൊന്നും പ്രതികരിക്കാന് ഉദ്ദേശിക്കുന്നില്ല. പൊട്ടിച്ചിരിക്കുക മാത്രം ചെയ്യും. തന്റെ അഭിനയം ഇംപാക്ട് സൃഷ്ടിച്ചിട്ടുണ്ട് എന്നാണ് അതിന്റെ അര്‍ത്ഥം. അതുകൊണ്ട് അവര് തന്നെ വെറുക്കുന്നു. എന്നാല് തന്റെ പ്രകടനത്തിനുള്ള പോസിറ്റീവ് പ്രതികരണമായാണ് അതിനെ എടുക്കുന്നത് എന്ന് പ്രിയാമണി വ്യക്തമാക്കി.


അഭിജിത്തിനും വിഷ്ണുവിനും സഹപാഠികളുടെ സ്‌നേഹത്തണല് | Good News\nവീടിന്റെ താക്കോല് സ്‌കൂളില്‍നടന്ന ചടങ്ങില് മാന്ത്രികന് ഗോപിനാഥ് മുതുകാട് കൈമാറി.\nPublished: Aug 2, 2016, 08:05 AM IST\nനെടുമങ്ങാട്: തകരഷീറ്റുകൊണ്ടുമറച്ച, സുരക്ഷിതമല്ലാത്ത കുടിലില് താമസിച്ചിരുന്ന അമ്മയ്ക്കും മക്കള്‍ക്കും ഇനി കൂട്ടുകാര് ഒരുക്കിയ സ്‌നേഹത്തണല്. പനവൂര് പി.എച്ച്.എം.കെ.എം.വി. ആന്‍ഡ് എച്ച്.എസ്.എസ്സിലെ 'സ്‌നേഹത്തണല്' കൂട്ടായ്മയാണ് സ്‌കൂളിലെ സഹോദരങ്ങളായ അഭിജിത്തിന്റെയും വിഷ്ണുവിന്റെയും വീടെന്ന സ്വപ്നം സാക്ഷാത്കരിച്ചത്.\nഅഭിജിത്തിനും വിഷ്ണുവിനും അമ്മ പുഷ്പലതയ്ക്കും വീടിന്റെ താക്കോല് സ്‌കൂളില്‍നടന്ന ചടങ്ങില് മാന്ത്രികന് ഗോപിനാഥ് മുതുകാട് കൈമാറി. വിദ്യാര്‍ഥികള്, മാനേജ്മെന്റ്, പി.ടി.എ., പൂര്‍വവിദ്യാര്‍ഥികള്, അധ്യാപകര്, നാട്ടുകാര്, പ്രവാസികള് എന്നിവരുടെയെല്ലാം സഹകരണത്തോടെയാണ് വീട് പൂര്‍ത്തിയായത്.\nപുഷ്പലതയുടെ ഭര്‍ത്താവിന്റെ മരണത്തോടെ അനാഥമായ കുടുംബത്തിന് സ്വന്തമായൊരു വീടില്ലായിരുന്നു. അഭിജിത്തിന്റെയും വിഷ്ണുവിന്റെയും കഷ്ടപ്പാടുകള് മനസിലാക്കിയ സ്‌കൂള് മാനേജ്മെന്റും അധ്യാപകരും വിദ്യാര്‍ഥികളുടെ സഹായത്തോടെ വീടുനിര്‍മ്മാണത്തിന് പദ്ധതി തയ്യാറാക്കി.\nമൂന്നുമാസം കൊണ്ട് 550 ചതുരശ്ര അടിയില് വീടുയര്‍ന്നു. കുട്ടികളുടെ അധ്വാനവും ചെറിയ സംഭാവനകളും മുതല്‍ക്കൂട്ടാക്കി നിര്‍മ്മിച്ച വീടിന്റെ താക്കോല്‍ദാന ചടങ്ങ് പി.ടി.എ. പ്രസിഡന്റ് പനവൂര് ഹസ്സന്റെ അധ്യക്ഷതയില് കൂടി. യോഗത്തില് മുന് നെടുമങ്ങാട് ഡിവൈ.എസ്.പി. ശിവപ്രസാദ്, സ്‌കൂള് മാനേജര് മുഹ്സിന്, അശ്വിതജ്വാല തുടങ്ങിയവര് പങ്കെടുത്തു.\nപാതിവഴിയില് നിര്‍ത്തി കരാറുകാരന് പോയി, കിണര് കുഴിക്കാന് കൗണ്‍സിലര് ഇറങ്ങി\n'പുത്തന്‍വെളി'ച്ചത്തിലേക്ക് അശ്വിനും അമ്മയും\nപത്താംക്ലാസില് ഫുള് എ പ്‌ളസ് നേടിയ ആര്യമോള്‍ക്ക് ജനമൈത്രി പോലീസ് വീടൊരുക്കും


CM Pinarayi Vijayan lashes out at BJP on Sabarimala issue | Indian Express Malayalam\ncm pinarayi vijayan lashes out at bjp on sabarimala issue\nസ്ത്രീ-പുരുഷ സമത്വം അംഗീകരിക്കാന് കഴിയാത്തവരാണ് സ്ത്രീകളെ അശുദ്ധരാണെന്ന് പറഞ്ഞ് മാറ്റി നിര്‍ത്തുന്നതെന്ന് മുഖ്യമന്ത്രി\nJanuary 20, 2019 11:13:29 am\nതിരുവനന്തപുരം: വിശ്വാസികള്‍ക്കെതിരെ സിപിഎം യുദ്ധം പ്രഖ്യാപിച്ചെന്ന തരത്തിലുളള പ്രചരണമാണ് ബിജെപിയും യുഡിഎഫും നടത്തുന്നതെന്ന് മുഖ്യമന്ത്രി പിണറായി വിജയന്. ‘എല്ലാ വിശ്വാസങ്ങള്‍ക്കും നമ്മുടെ നാട്ടില് പ്രവര്‍ത്തന സ്വാതന്ത്ര്യം ഉറപ്പാക്കുന്ന നടപടിയാണ് എടുത്തിട്ടുളളത്. എന്റെ വിശ്വാസം മാത്രമെ പാടുളളു എന്ന ഇടപെടലിനെതിരെയാണ് നടപടി എടുത്തത്. ഇത്തരം ശക്തികള്‍ക്ക് പ്രവര്‍ത്തിക്കാനുളള സ്ഥലം അല്ലാത്തത് കൊണ്ടാണ് കേരളം മറ്റു നാടുകളില് നിന്ന് വ്യത്യസ്തമായി നില്‍ക്കുന്നത്,’ മുഖ്യമന്ത്രി പറഞ്ഞു.\n‘സ്ത്രീക്ക് എതിരെയുളള നീക്കം നമ്മുടെ സമൂഹത്തില് പണ്ടുണ്ടായിരുന്നു. ആ സമൂഹം തന്നെ മാറി. പണ്ട് ബ്രാഹ്മണ സമൂഹത്തില് പെട്ട സ്ത്രീകളാണ് ഏറ്റവും കൂടുതല് വിവേചനം അനുഭവപ്പെട്ടത്. നമ്മുടെ സംസ്ഥാനത്ത് സ്ത്രീകള് നേരിടുന്ന വിവേചനത്തിനെതിരെ എന്നും പോരാട്ടം നടന്നിട്ടുണ്ട്. മറ്റെവിടേയും അത് ഉണ്ടായിട്ടില്ല. അങ്ങനെയുളള സ്ത്രീയെ ആണ് അശുദ്ധയാണെന്ന് പറഞ്ഞ് മാറ്റി നിര്‍ത്താനുളള നീക്കം നടത്തുന്നത്. സ്ത്രീ-പുരുഷ സമത്വം അംഗീകരിക്കാന് കഴിയാത്തവരാണ് അത്തരം നിലപാട് സ്വീകരിക്കുന്നത്,’ മുഖ്യമന്ത്രി പറഞ്ഞു.\n‘നിലയ്ക്കലിലെ പ്രശ്നം ഉയര്‍ത്തി വര്‍ഗീയ ചേരിതിരിവ് ഉണ്ടാക്കാന് ശ്രമം നടന്നു. ഹിന്ദു- മുസ്ലിം ദ്രുവീകരണ നടത്താന് ഇവിടെ നേരത്തേ മുതലേ ശ്രമം നടന്നിട്ടുണ്ട്. അതിന് ആര്‍എസ്എസ് തന്നെ നേതൃത്വം നല്‍കി. നമ്മുടെ രാജ്യത്ത് അരാജകത്വം സൃഷ്ടിച്ച് രാഷ്ട്രീയ നേട്ടം കൊയ്യാനാണ് സംഘപരിവാര് ശ്രമം. ബിജെപി ഭരണം നടത്താത്ത സംസ്ഥാനങ്ങളെ തകര്‍ക്കാനാണ് കേന്ദ്ര ശ്രമം. സംഘപരിപാറിന്റെ കീഴില് ന്യൂനപക്ഷങ്ങളുടെ നില പരുങ്ങലിലായി. മുസ്ലിമിനെതിരെ പലതിന്റേയും പേരില് ആക്രമണം നടത്തി. ഭക്ഷണത്തിന്റേയും പശുവിന്റേയും പേരില് ആക്രമണം ഉണ്ടായി. വര്‍ഗീയ സംഘര്‍ഷത്തിന് സംഘപരിവാര് നേതൃത്വം നല്‍കി. വര്‍ഗീയ ചേരിതിരിവാണ് അവര് വളരാനുളള വളമായി കാണുന്നത്. ജനങ്ങള് ഒത്തുചേരുന്ന ആഘോഷങ്ങളും മറ്റും ഇല്ലാതാക്കാനുളള ശ്രമം അവര് നടത്തുന്നു. സംഘപരിവാര് നേതൃത്വം നല്‍കുമ്പോള് വര്‍ഗീയമായി ചിന്തിക്കുന്ന മറ്റ് സംഘടനകളും കൂടെയുണ്ട്,’ മുഖ്യമന്ത്രി പറഞ്ഞു. ‘ശബരിമല വിഷയത്തില് 1991ലെ ഹൈക്കോടതി വിധി നിയമപരമായിരുന്നില്ല. ഈ വിധിയാണ് സുപ്രിംകോടതി തിരുത്തിയത്. കോടതിക്ക് എതിരെ നീങ്ങാന് പറ്റാത്തതിനാലാണ് സര്‍ക്കാരിനെതിരെ ബിജെപി അക്രമണം അഴിച്ചുവിട്ടതെന്നും മുഖ്യമന്ത്രി പറഞ്ഞു.\nWeb Title: Cm pinarayi vijayan lashes out at bjp on sabarimala issue